
SAN ANTONIO 
SALUTARE PĂRINŢELE 


La sfârşitul anului '65, San-Antonio a primit premiul Gaulois 
pentru cartea sa Le Standinge. Ne face plăcere să publicăm aici 
discursul pe care Pierre Dac, laureat al anului precedent, l-a 
pronunţat cu această ocazie. 


DRAGII MEI PRIETENI, 

DRAGUL MEU RECIPIENDAR, 

Mordicus din Atena, ilustrul filosof grec beţiv - 219 - 137 bis în 
fundul curţii, la dreapta înainte de Isus Chris-tos - a spus, într-o 
seară, în care a primit, e bine să o recunoaştem-, o lovitură 
serioasă în hlamidă: „In domeniul discursului, improvizaţia nu 
dobândeşte forţă ori valoare decât în măsura în care este 
minuţios pregătită”. 

In funcţie, deci, de această remarcabilă apoftegmă, îmi este 
dată, astăzi, bucuria de a primi în sânul acestei nobile şi fericite 
tovărăşii academice, pe laureatul premiului Gaulois 1965, 
prietenul nostru Frederic Dard, alias comisarul San-Antonio. 

Ce se poate spune despre Frederic Dard care să nu fi fost spus 
deja de o mie de ori? Renumele care învăluie legitima sa 
celebritate mă dispensează de orice panegiric şi de orice elogiu, 
care n-ar face decât imperfectă stima afectuoasă pe care i-o 
purtăm. 

Vă cer, deci, doar permisiunea, înainte de a transmite 
glorioasa făclie galică eminentului meu succesor, de a saluta în 
el pe incontestabilul campion al literaturii contemporane de şoc 
şi care, numai prin forţa talentului său şi prin virtuțile sale 
ancestrale, operă permanentă, neobosită, zi după zi, în 
totalitatea peniţei sau a maşinii de scris, pentru a ocroti în 
linişte, post, abstinenţă şi meditaţie, mândra maia care, mâine 
sau poimâine sau mai târziu decât atât, va germina grăuntele 
jecund al cimentului victorios, în sânul căruia, se va afla legată, 
între cele două mamele ale armoniei universale, prestigioasa 
cheie de boltă, care va deschide, din două mişcări, poarta largă 
a unui viitor mai bun pe peristilul unei lumi noi. 


Capitolul | 

ÎN CARE, ÎL PUTEM VEDEA PE PINAUD CUM SE ÎNTOARCE LA 
ORIGINI ŞI IZVOARE 

în viaţă, trebuie să te aştepţi la tot şi, în principal, la restul. Cu 
adevărat au dreptate cei care susţin că nimic nu este imuabil, 
nici oameni, nici natura! Dacă într-o bună zi veţi descoperi Uralii 
în locul vârfului Mont Blanc, frişca în motorul maşinii sau fruntea 
largă a unui gânditor sub cozorocul unui retardat, evitaţi să 
păreţi surprinşi. Singurul interes real al existenţei constă în 
schimbările şi bulversările sale. 

în timp ce sun la uşa lui Pinuche, în această dimineaţă 
friguroasă de septembrie, mă aştept să găsesc în cadrul ei fie pe 
doamna Pinuche, fie pe preaiubitul ei gunoi de bărbat, fie, la 
rigoare, pe menajera lor. Ori, cel care îmi deschide este chiar 
Sherlock Holmes, în carne şi în ţinută completă. Insuşi Sherlock, 
purtând faimosul costum cu carouri şi cascheta cu cozoroc 
dublu. Sherlock, ţinând o lupă în mână (care lupă este agăţată 
de gâtul lui cu ajutorul unui lanţ de aur). 

Găsesc normal faptul că ochii mi-au ieşit din orbite de uimire. 
Rapid însă îmi depăşesc uluirea în virtuatea sfatului sus- 
menţionat şi salut această emanaţie a trecutului, printr-un 
surâs. 

— Salutare, San-A! îmi adresează cu un behăit, fosila. 

Informaţiile odată luate şi contactul stabilit, devine evident 
faptul că este vorba despre domnul inspector principal Pinaud. 
Mustaţa sa pârlită de mucurile de ţigară seamănă cu o veche 
perie de dinţi surmenată. Are ochii bulbucaţi, nasul coroiat, gura 
în formă de accent circumflex şi mutra oarecum strâmbă de 
parcă ar fi fost modelată de către un ins constrâns provizoriu să- 
şi folosească mâna stângă... 

— Te duci la un bal mascat? îl întreb. 

— Intră! 

Pătrund în locuinţa sa alcătuită din trei camere şi curte, la fel 
de luminoasă ca şi coperta unui breviar. De când au revândut 
cafeneaua ţinută până de curând de doamna Pinaud, soţii 
Pinuche au repus în circulaţie vechiul lor apartament din 
bulevardul Levitan (fost Magenta). 

— Te invit în camera mea de lucru! se scuză cenuşia grămadă 
de ţoale vechi. Altădată, era salon... 

Surprinderea dospeşte ca aluatul, după cum spunea odinioară 


un patiser turc. 

Din salon, n-a mai rămas decât un fotoliu Arouet, o adevărată 
constelație de pete. Tapetul Ludovic XVI pur şi simplu dispare în 
spatele rafturilor înţesate de cărţi de farmece, de ghicit şi de 
alchimie, de retorte (cu şi fără aorte), de borcane, de arzătoare 
Bunsen, precum şi de alte obiecte imposibil de identificat. 
Incăperea joacă rolul dublu de bibliotecă şi de laborator, 
degajând atmosfera echivocă a unui bârlog de alchimist. 

— la loc acolo! mă invită Sherlock Holmes, arătân-du-mi 
fotoliul de al cărui spătar este atârnată o haină de casă, 
împodobită cu brandenburguri. 

Buimăcit, mă supun. 

— E puţină dezordine, se scuză Pinocchio, dar nevas-tă-mea e 
plecată la Aix-les-Bains pentru ca să-şi îngrijească reumatismul, 
iar menajera noastră şi-a scrântit mâna, în timp ce lustruia şi 
ceruia picioarele unei mese Ludovic XIII. 

— Faci cercetări? 

— Într-un fel da, declară vizaviul meu surprinzător, scoțând 
din buzunar o pipă pe care se apucă sârguincios să o umple. 
Vezi, San-A., continuă, acum câtva timp, în cursul unui voiaj pe 
calea-ferată, am citit un volum de Conan Doyle şi asta a fost 
pentru mine o adevărată revelaţie. 

— Să fie oare posibil? 

— Yes, spune el din neatenţie, atât e de plin de personajul 
respectiv. Am înţeles că metodele de investigaţie ale eroului lui 
Conan Doyle sunt singurele valabile deoarece nu fac apel decât 
la inteligenţă şi la spiritul de deducție. 

Işi duse mâna la gură pentru a tuşi elegant, îşi aprinse pipa şi 
continuă. 

— In actuala poliţie, crăpăm de atâta rutină. Lunecăm pe şine, 
purtând ochelari-de-cal. Principalele noastre instrumente rămân 
turnătorul şi caftangiul. De la Vidocq încoace, ce perfecţionări 
am înregistrat? Identificarea prin intermediul amprentelor şi 
portretul-robot? Trebuie să admiţi că, în mai mult de o sută de 
ani, e cam slăbuţ! 

— Într-adevăr, convin eu, luat prin surprindere de acest 
rechizitoriu. 

— Ce este polițistul actual? reia rafinatul analist. Ca s-o 
spunem pe şleau, are două chipuri: unul este al tău şi celălalt 
este al lui Beru. Este fie un comisar instruit şi bun de gură, fie un 


bătăuş întunecat care găseşte criminalii, precum un purceluş, 
trufele. La cei din urmă, simţul mirosului înlocuieşte inteligenţa. 

Pinaud pufni un norişor de fum albăstrui şi îşi îndreptă „ţeava” 
pipei către mine. 

— Trebuie să se creeze o a treia categorie de anchetatori. 
San-A., aceea a creierelor adevărate! Deductivii! Cei care vor fi 
în stare să interpreteze fiecare detaliu al unei afaceri! Cei care 
vor şti să interpreteze aparențele! De acum încolo, declamă 
vocea behăitoare, resping orice material poliţist pe care îl 
folosim, în favoarea metodelor maestrului. Îmi azvârl revolverul 
la lada de gunoi pentru a-l putea înlocui cu o luptă şi abandonez 
cătuşele în fundul unui sertar, urmând să nu folosească decât 
metrul de croitorie! 

— Corect, ricanez, o să pleci la vânătoare de ticăloşi cu un 
metru de croitorie, pe cinstea mea! 

în acest punct al discuţiei, Pinaud parează şi îşi ridică umerii 
plăpânzi. 

— Intodeauna o să se găsească „mână de lucru” pentru a ţine 
la respect golanii, importantă este demascarea vinovaţilor. După 
aceea, arestarea lor nu mai e decât o formalitate. 

— Pari aproape dus cu pluta, bătrâne. 

— Par pentru că mă implic. Simţul observaţiei este ceva ce se 
ascute asemenea unei lame de cuţit, micu-ţule. Vrei să-ţi fac o 
demonstraţie? 

— Mi-ar plăcea, am mărturisit. 

— Îţi ghicesc scepticismul şi aş fi încântat să-l risipesc. Să 
luăm ca exemplu motivul venirii tale la mine... 

Mă distrez urbi et orbi. 

— Exact, ia ghiceşte oleacă motivul venirii mele! 

Sunt tot numai o încordare. Asemenea unei praştii. Rațiunea 
pentru care am venit este atât de extraordinară, atât de 
înspăimântătoare încât cel mai lucid dintre cei mai extralucizi 
chiar, care ar fi în stare să ghicească perfect în cafea şi n-ar 
putea măcar să intuiască niţel despre ce e vorba! 

Fosila purcede, dintr-o dată, la o gimnastică incredibilă, îl 
privesc în timp ce se învârteşte în jurul meu asemenea unui 
câine, în jurul unei lămpi. Când se înalţă pe vârful picioarelor, 
când se ghemuieşte. Mă studiază cu lupa şi şi cu ochiul liber; mă 
palpează, mă aspiră, mă inspiră, mă ascultă, mă consultă, mă 
evaluează, mă gustă, mă dezgustă (pute a usturoi), mă 


detectează, mă hăituieşte, mă învesteşte, mă cucereşte, mă 
apreciază, mă demistifică, mă realizează, mă simplifică, mă 
aplanează, mă  numitor-comunizează, mă ascultă, mă 
interpretează, mă restituie. 

Durează, dar mă înarmez cu multă răbdare. În sfârşit, îşi lasă 
lupa să-i alunece la loc, pe piept, asemenea unei marchize care 
lasă să-i cadă din mână binoclul, înfricoşată fiind de priveliştea 
unui Şliţ desfăcut. 

— Valiza mea nu e pregătită, murmură, în sfârşit. Sunt îngozit. 

— ŞI, îşi continuă ideea noul Sherlock, nevastă-mea mi-a dus 
toate hainele subţiri la boiangiu. N-am decât costume groase, de 
iarnă. In Grecia, cu siguranţă, voi crăpa de cald. 

Cel care priveşe acum stupefiat este chiar preaiubitul vostru 
San-Antonio, puicuţelor. Simt cum totul se învârteşte în jurul 
meu. E oare cu putinţă ca decrepitul ăsta să fi bunghit scopul 
vizitei mele?! în situaţia asta, Pinunchet e mai tare decât 
maestrul lui! E capabil să pulverizeze orice mister. Pentru el, 
ascunzişurile gândirii nu sunt, mai mult sau mai puţin, decât o 
vitrină luminată â giorno. Niciun anonimat nu mai e permis! 

— Continuă, îi zic cu sufletul la gură. 

— Inţeleg perfect că Bătrânu' e în deplinătatea forţelor şi a 
minţii, reia docil Pinochio. O astfel de afacere, dacă transpiră, 
poate face să curgă multă cerneală... 

Visez. Imi spun că tot ce aud este inimaginabil, că am să mă 
trezesc şi că vor dispărea şi Sherlock Holmes şi ghicitorul 
Pinaud; realitatea cea ternă va reveni mohorâtă şi cotidiană, 
fără mistere... 

— Despre ce vorbeşti? 

— Despre această dispariţie incredibilă, pe cinstea mea, îmi 
răspunde cu tonul cel mai liniştit din lume. Ministrul însărcinat 
cu Artele Fumoase se va îmbolnăvi precis. 

Mă ridic şi-l zgâlţăâi de umeri. 

— Isprăveşte cu ambiguităţile şi cu aluziile, Pinuche 

— Ce ambiguităţi şi ce aluzii! E adevărat sau nu? 

— Chiar aşa, chestia e mult prea pentru ca să te prinzi. 

— Nu e vorba de ghicit, San-A, ci de deducție! 

— Foarte bine, mă calmez, în acest caz, explică-mi 
raţionamentul pe care l-ai făcut... 

Pare a fi de acord şi trage câteva fumuri din pipă, cân-tărindu- 
mă cu un ochi destul de evaziv. 


— Dacă vrei... Observ că tocmai ai ieşit de la o întrevedere 
care a durat mult timp deoarece pantalonii tăi şi-au pierdut linia. 
Ori, e dimineaţă iar tu n-ai plecat niciodată de acasă fără a avea 
o ţinută impecabilă, la dungă! întrevederea cu pricina a avut loc 
la ăl Bătrân, fiindcă miroşi a parfumul pe care-l întrebuinţează el 
şi care ea, dacă nu mă înşel „, Cuir et Poil”, de la Chmugle. 
Intâlnirea a fost cu adevărat dură, se vede după reverele boţite 
ale hainei tale. Oricum, aşa ceva tu nu poţi îndura de la nimeni 
altcineva în afara Bătrânului! In buzunarul tău, se află două 
bilete de avion pentru Atena! Contai pe prezenţa lui Berurier 
alături de tine şi vii de la el. Ştiu asta deoarece trotuarul din faţa 
casei sale este pe cale să fie reparat, iar pe tălpile tale sunt 
particule de asfalt. Nu l-ai găsit pentru că a plecat ieri-seară în 
vacanţă, cu Ber-the, aşa că, ai venit la mine. În spatele ecranului 
de fum, are aerul unui bătrân maimuţoi deghizat în Sherlock 
Holmes. Privirea sa este similară picăturilor de ulei congelat. De 
ce, oare, m-am simţit jenat de insolenţa sa perspicacitate? Chiar 
mai rău decât jenat: incomodat. Mă antrenează către incertele 
frontiere ale celei de-a patra dimensiuni, Devastatul. În rest, 
amabil şi fără a face paradă. l-am cerut o dovadă a noii sale 
capacităţi de a şti, el mi-o administrează şi, până la un punct 
asta e tot. 

— Bravo pentru prima parte a acestei demonstraţii, îi spun 
epavei, acum m-ar interesa să ştiu ce te-a făcut să-mi vorbeşti 
despre furt şi despe Artele Frumoase? 

Deşeul îşi ia una dintre pleoape, o strânge între degetul mare 
şi index, urcând-o cu trei centimetri, dând astfel la iveală o 
retină de culoarea urinei de măgar. 

— Fumul îmi irită ochii, îmi explică. 

Horcăie într-un mod îngrozitor, ca să-şi curețe gâtul. Tot ce 
face are ceva comun cu lumea avortonilor: gesturile sale sunt 
incerte, iar vorbele sunt mai degrabă nişte aluzii. S-ar zice că 
lumea sa este situată pe un acoperiş denivelat. 

— Ziarele şi televiziunea n-au vorbit, în ultima vreme, decât 
de revenirea în Grecia a „Victoriei din Samothrace”, San-A. Ni s-a 
arătat plecarea statuii de la Luvru, îmbarcarea ei pe nava 
„Kavulom-Kavulos” şi plecarea acestuia având la bord miniştrii 
care-şi strângeau mâinile. Şi apoi, iată, că nu ni se arată 
debarcarea statuii la Samothrace şi că suntem înştiinţaţi că 
toate marile festivități programate pe insulă sunt amânate cu 


cincisprezece zile deoarece cea mai înaltă personalitate a 
Greciei are gripă! Toate astea nu-mi par prea catolice, nici 
măcar, ortodoxe. Trag, deci, concluzia următoare: „Victoria din 
Samothrace” a dispărut. Poliţia greacă nu e în stare să o 
găsească şi, atunci, Franţa trimite acolo cel mai bun copoi al 
său, pe comisarul San-Antonio. M-am înşelat cumva? 

Uşoara sa tuse seacă se face iarăşi auzită. 

— Pinaud, mă bâlbâi eu. Eşti polițistul cel mai uimitor din 
întreaga perioadă de după război. Efectiv, ai ghicit perfect: S-A 
FURAT „VICTORIA DIN SAMOTHRACE” 


Capitolul II 

IN CARE, ESTE DETALIAT FURTUL SECOLULUI 

Am senzaţia, băieţi, că dacă presa o să afle despre tărăşenia 
asta, o să fie o vâlvă teribilă. Titlurile care vor apărea pe prima 
pagină, le vor umbri pe cele legate de afacerea Bollet sau 
Delaporte, făcându-le pe acestea din urmă să pară simple 
bezele înte îndrăgostiţi. După o asemenea istorie, dacă am mai 
fi încă în timpul celei de-a treia sau de-a patra Republici, 
ministrul Artelor Frumoase (chiar dacă ar fi curat ca neaua) ar fi 
constrâns să demisioneze. Mania asta de a împrumuta 
capodoperele inestimabile ale patrimoniului naţional, în maniera 
în care vecinii de palier îşi împrumută unii altora vesela! Vrei 
„Joconda” ce să te dai mare cu ea şi s-o atârni în sufragerie? la- 
o, camarade, e a ta! Ţi-ar face plăcere ca „Ve-nus din Milo” să-ţi 
împodobească livingul? la-o, bătrâne! Ai nevoie de „Victoria din 
Samothrace” pentru un chef? Serveşte-te, amice, pentru puţin. 
Nu există niciun motiv pentru ca aceste teribilisme şi excese de 
amabilitate să se oprească aici. Ne cămătărim deja banii, ne 
expatriem cur-vele, ne golim muzeele, în curând, îndată ce o 
tară va avea nevoie să fie mai bine înţeleasă, prevăd că-i vom 
împrumuta Generalul! S-ar putea crede că exagerez, da' o să 
vedeţi voi! San-A. E un adevărat profet! Băgaţi de seamă, n-am 
inima unui zgârie-bânză, cu condiţia ca şi alţii să facă la fel! Să 
punem totul în comun, odată! Dar amicii nu sunt atât de 
tâmpiţi! Ne împrumută ei, grecii, Auriga, hâm? Şi ne trimit 
Yancheii pentru a rupe inima târgului Paris, statuia Libertăţii? 
Spanac! Japonezii, care o insultă pe Venus” a noastră, credeţi 
voi că ne-ar trimite Fuji-Yama cu ocazia salonului de Loto? 
Aşteptaţi voi c-aştep-taţi degeaba! Adevărul este că suntem 


nişte fraieri buni de jumulit! Ni se iau profii, aurul, păpica, gloria! 
Ar trebui să le mai trimitem Turnul Eiffel, malul stâng al Rinului şi 
vinurile! Nu ne-ar mai rămâne decât hârţoagele cu San-Antonio 
şi asta pentru simplul fapt că sunt intraductibile; dar boii ăia ar fi 
în stare să înveţe şi păsăreasca pentru a se descifra! Deci. Să 
revenim la oile noastre, adică la „Victoria din Samothrace” 
deoarece bossul însărcinat cu artele şi cultura o-propune 
grecilor. Hotărăşte el că n-ai fi rău ca ea să mai ia o gură din 
aerul patriei, ea” cucoana fără devlă! Să-şi mai prăjească 
olecuţă silueta la Marea Egee. Chiar, trebuia neapărat să facem 
o petecere mare în insula Samothrace. Nici că se poate ocazie 
mai nimerită! „Victoria” e înfăşurată ca o mumie, în vată. In seif. 
Sigiliile sunt puse cu o pompă teribilă, sub bliţurile apara-ratelor 
de fotografiat. Este tradus din greceşte discursul Excelenței- 
Sale, domnul ambasador  Athirlarigos. Totul  marseiază, 
gardrepublicanizează şi freamătă. Toată lumea are inima plină 
de cefrumoasăestefranţa! Toţi îi iubesc pe greci la nebunie! Li se 
susură vorbe de iubire. Sunt pupaţi. Suntem îmbrobodiţi de 
greţili! Şi apoi, cu ajutorul unor instrumente perfecţionate cu 
tubulură  vagino-statică supracompensată, „Victoria” insulei 
Samothrace este îmbrăcată. Motociclişti cu mănuşi albe fac 
avangarda şi ariergarda convoiului. Camionul se repede direct la 
Marsilia, fără escală. Odată ajunşi în oraşul phocean, „Victoria” 
este urcată cu greu la bordul unui cargou, cu totul alb, cu totul 
nou, cu totul grecesc: „Kavulom-Kavulos”. O mare de oameni! 
Se rediscursează. Se re-marseiază (la Marsilia, e normal). Lada 
plumbuită, sigilată, tricolori-zată, matlasată, închisă este 
coborâtă în cală. Este bine ancorată (şi aş mai putea face zeci 
de rime, pornind de la acest subiect). Câte doi lupi de mare o 
păzesc pe rând. Marea este atât de uleioasă încât pescarii prind 
cutii de conserve în loc de peşti. Călătoria se desfăşoară fără 
incidente. O singură escală, la Atena. Apoi, sosirea la 
Samothrace. Acolo, lada este smulsă din  măruntaiele 
ambarcaţiunii. Este dusă într-un adăpost special construit pentru 
ea. Specialiştii o deschid. Şi ce găsesc ei în interior? O bucată de 
fontă cântărind sensibil aceeaşi greutate ca şi ,„Victoria.” 
Stupoare. Calamitate. Furtună! Desperare până în pragul 
nebuniei! Cu toţii se freacă la ochi! Cu toţii se ciupesc pentru a 
se convinge că nu dorm de-a-n picioarele! In sfârşit, îşi dau 
seama de ceea ce e mai mult -decât evident: „Victoria” a 


dispărut! Serviciul secret grec este alertat. La rândul său, 
alertează serviciul francez. Un expert zace la Samothrace şi, în 
final, elaborează verdictul: nu este nicidecum vorba despre 
ambalajul iniţial, ci despre o copie. Atunci, traiectoria faimoasei 
sculpturi este reconstituită. Unde, când şi cum s-a făcut 
înlocuirea blocului de marmură ce cântarea mai multe sute de 
kilograme? Imposibil de stabilit! De când „Victoria” a fost 
ambalată la Luvru, ea n-a mai fost scăpată din ochi! 
Comandantul navei „Kavulom-Kavulos” este interogat asiduu şi 
prelung. Ofiţerul are un asemenea simţ al onoa-rei încât 
încearcă să se sinucidă înghițind un prespapier ce reprezintă 
Partenonul. Pentru a evita orice fugă ori evaziune, atât echipajul 
cât şi specialiştii care au deschis lada sunt ţinuţi cu toţii sub 
cheie. Ministrul Artelor Fru-moare de la Hotel de Viile e ca 
apucat de streche şi-l somează pe Bătrân să facă totul. Mai e, 
oare, nevoie să vă spun că în cazurile grave se face mereu apel 
la San-Anto-nio? Dacă yes, iată că s-a produs! După cum a 
mărturisit Pinuche, cel mai sumbru şi cel mai amar dintre 
înţelepţi, conferinţa a fost lungă şi tumultuoasă. Chelu', pur şi 
simplu, mi-a smuls aproape reverele, în timpul ieşirilor sale. 
„Dragul meu prieten, în epoca noastră, un astfel de furt este cu 
adevărat inadmisibil. O să pierim striviţi de ridicol dacă publicul 
află! Trebuie, m-auzi? Trebuia ca „Victoria din Samothrace „să fie 
regăsită în cel mai scurt timp şi cu maximum de discreţie, de 
asta depinde onoarea întregii Franţe”. In acel moment, mi-am 
închis gura din cauza curentului, şi-am încercat să-mi netezesc, 
măcar aşa, cât de cât, reverele. Când Bătrânu vorbeşte despre 
onoarea naţională, nu mai ai alte texte cu el. Mi-am ridicat, 
palid, cu nările fluturând, cu privirea dusă spre linia albastră a 
Vosgilor: „O să fac imposibilul, şefule”. 

Mă ştiţi? Când întreprind imposibilul, încep întotdeauna prin a 
mă asigura de colaborarea cu Beru sau, la rigoare, de aceea cu 
tipul behăitor. Aflând că primul tocmai s-a cărat în vacanţă, m- 
am năpustit asupra celui de-al doilea. Sherlock şi cu mine urma 
să facem mai întâi un tur de orizont. Trebuia să refacem mental 
traiectoria „Victoriei”. Ceea ce era capital de stabilit era din ce 
loc anume a fost şterpelită frumoasa noastră. Trebuia să 
pricepem odată când a fost furată zeiţa înaripată. 

— După părerea ta, mă, Conanchestie, l-am atacat, tu care nu 
te mai hrăneşti decât cu fosfor de prima mână, când a avut loc 


substituirea? 

Holmes îşi închide minunaţii ochi, asemănători cu două 
scuipături ale unui ofticos prost îngrijit. 

— În afacerea aceasta sunt trei episoade, bombăne. 

— Nu e o afacere cu substiuirea unei muşte, ci, mai degrabă, 
cu a unui elefant, subliniez eu în treacăt. 

— Primo, rosteşte omul aflat în transă, plecarea de la Luvru... 
Este ambalată... Doido, plecarea în camion... Este transportată 
la Marsilia... Treitio, plecare cu vaporul... 

. Gândeşte atât de puternic încât pot să-mi fad freza în mutra 
lui devastată, ca-ntr-o oglindă. 

— Zici că odată pusă în cutie, la Luvru, n-a mai fost scăpată 
din ochi? 

— A fost supravegheată de paznicii obişnuiţi. Pentru a o 
îmbarca a fost nevoie de un arsenal considerabil şi de o mână 
de lucru şi mai şti! Nu, la Luvru, furtul n-avea cum să se 
petreacă... 

Recunoaşte şi el. 

— Să trecem acum la momentul plecării camionului, continuă 
regele materiei cenuşii... Zici Paris-Marsilia, fără escală, dar ce- 
nţelegi prin escală, San-A? Mi-e greu să-mi imaginez motocicliştii 
şi şoferii parcurgând cei opt sute cincizeci de kilometri dintr-o 
lovitură! Cu siguranţă, s-au odihnit şi-au mâncat! 

— Totul a fost verificat, Pinuche. Călătoria a fost făcută în 
etape. A fost o înlocuire a motocicliştilor la prefectura din 
Auxerre. Apoi, încă una, şi de motociclişti şi de şoferi, la cea din 
Lyon, iar această echipă este cea care a şi isprăvit parcursul. 

— Câţi erau în camion? 

— Doi: un şofer şi un gardian înarmat... în zece ore, au 
efectuat parcursul în. Totalitate, datorită sirenelor de poliţie, 
care făceau pârtie... Camionul s-a dus drept pe chei. Era ora 
cinci după-amiază. Somităţile îl aşteptau, mai-mai să prindă 
rădăcini, în jurul macaralei. Acesteia i-a revenit misiunea să 
culeagă lada şi s-o coboare în cală... Vaporul a luat-o din loc 
exact în acea seară. Două zile mai târziu, ajunge la Pireu unde a 
poposit pentru o noapte. 

— A descărcat mărfuri? 

— Da. 

— Ah! Ah! făcu Pinaud redeschizându-şi un ochi. 

— Ofițerii aflaţi la bord au depus mărturie că marfa se afla în 


cealaltă parte a calei şi că, oricum, doi marinari vegheau asupra 
lăzii. 

— De ce această precauţie? 

— Pentru a furniza garanţii Artelor Frumoase de la noi. Grecii 
doreau astfel să dovedească imposibilitatea ca un eventual 
indiscret să se apropie de ladă. 

— lar vaporul a plecat a doua zi spre Samothrace? 

— Unde a şi ajuns după aproximativ douăzeci şi patru de ore. 

— Şi odată ajuns acolo? 

— Înainte de orice, s-a descărcat „Victoria” sau, mă rog, ceea 
ce se credea a fi fost Victoria”. A fost iarăşi cărată cu o macara 
pe platforma unui camion care avea s-o ducă în sala de 
expoziţii, special pregătită pentru a o primi. A fost coborâtă şi 
patru specialişti s-au apucat să desfacă tot calabalâcul. 

— Presa era şi ea de faţă? 

— Un tip de la departamentul informativ al Greciei care, 
dealtfel, îşi asigurase exclusivitatea reportajului. 

— Şi el e ţinut sub cheie? 

— Desigur! Dar sper că-ţi dai seama că scandalul clocoteşte 
ca un cazan pe foc. Dintr-o clipă-ntr-alta, capacul poate sări! 

Pinuşeria-Sa îşi mângâie mustaţa cu un deget îngălbenit de 
nicotină. 

— Un lucru e clar, hotărăşte el. 

— Care, sir Pinaud? 

— La bordul vaporului a avut loc înlocuirea. 

— Suntem de aceeaşi părere, preiubită mumie. 

— Deoarece, continuă creierul cel neastâmpărat, la bordul 
vaporului au existat mijloacele de înlocuire a lăzii adevărate cu o 
alta. O cală nu este tocmai ceea ce s-ar putea chema un loc 
prea frecventat şi apoi, oamenii care au dat lovitura dispuneau 
de macarale, să nu uităm. Vrei să-ţi mai zic, San-A? 

— Zi-mi, blândule moşulică! 

— Pe vapor, exista deja ambalajul cel fals, în momentul în 
care a fost încărcat cel adevărat. 

— Posibil... 

— Nu, probabil! 

— Fie! Pe urmă? 

— Pe urmă, ăla real a fost camuflat, în timpul primei etape a 
traversării şi a fost descărcat la Atena. 

— Probabil, admit eu. 


— Nu, sigur! Care era marfa transportată de cargo? 

— Habar n-am, mărturisesc eu. 

De această dată, deductivul îşi ridică ambele pleoape într-un 
efort supraomenesc şi-şi pironeşte asupra mea privirea-i stinsă. 

— Ar fi trebuit să te interesezi, îmi reproşează. În fine, o să 
mergem să vedem la faţa locului, acum mă duc să mă schimb... 
Avionul nostru decolează la douăsprezece, treizeci? 

— Ai ghicit chiar şi asta, exclam, sugrumat de emoție, gata să 
accept de acum din partea lui orice miracol. 

— Nu, se farafastâceşte cu modestie relicva, am aflat-o 
arucându-mi ochii pe bilete. 


Capitolul III 

ÎN CARE, ÎI FACEM PRAF PE ATENIENI! 

Odată cu escala la Roma, am regăsit vara. Soarele cald 
luminează marea „iar cerul este la fel de albastru ca proiecția sa 
din pliantele turistice. In aceste condiţii, am niţel impresia de 
întoarcere în timp. Parcurgerea în sens invers a anotimpurilor, 
zăbovirea în mijlocul clipelor regăsite, redobândirea anilor duşi, 
chiar a secolelor epuizate, nu este oare visul oricărui om? Ei 
bine, într-o bună zi, el se va îndeplini, o prezic. Vom fi în măsură 
să găsim în farmacii aparate cu ajutorul cărora să putem explora 
erele. Desigur, nu noi, ci copiii noştri, după cum spunea un 
preot. Noi o să ne înghesuim să facem doar primii paşi pe Lună. 
Plozii noştri vor vizita Marte şi, doar mult mai târziu, moştenitorii 
Pământului se vor stabili pe o planetă din fundul vreunei galaxii, 
pe care se poate deja asista iarăşi la peripeţiile lui Frangois |, la 
masacrul din Noaptea Sfântului Bartolomeu şi la moartea lui 
Napoleon. 

Vocea comandantului de bord ne anunţă că sosirea la Atena 
se va produce dintr-o clipă într-alta. Zgâlţâi braţul tăicuţei 
Sherlock. Pinuche doarme în secunda în care se aşează. 

Cu bărbia în piept, cu nasul în mustață, cu şapca înfundată 
până peste sprâncene, mă omoară cu un zgomot de râşniţă 
electrică. 

— In legătură cu ce mă trezeşti, bolboroseşte, frecân-du-şi 
felinarele. 

— In legătură cu Atena, îi spun. Vizualizează oleacă, 
preabunule debil. 

Prin hublou, îi arăt oraşul alb, într-o lumină minunată. Pe 


colina sa, străluceşte Partenonul. Ai zice că-i de zahăr. 

— Acu” pricep de ce se tot fac prespapieruri cu imaginea asta. 
Văzut de aici, chiar pare un prespapier. E frapant, nu-i aşa? 

După acest omagiu solemn adus artei greceşti, se culcă iarăşi 
în timp ce avionul de tip Caravelle încearcă să aterizeze. 

— Ei bine, şi acum? întreabă cu îngrijorare Bătrâna Epavă 
după ce am trecut prin toate formalităţile vamale. 

— Ne cărăm la poliţie, sunt aşteptat de comisarul grec 
însărcinat cu această anchetă. 

Clătorim către copoi într-o rablă nenorocită, asemănătoare 
unui coşciug cu capacul ridicat. 

Pinaud moţăie pe bancheta sa, total indiferent faţă de străzile 
pe care le parcurgem. Lumina acestei după-amieze mă încântă. 
Trebuie să fii tâmpit, la urma-urmei, ca să suporţi rigorile 
anotimpurilor urâte, în timp ce Alah continuă să se desfete. 
Oamenii nu se gândesc la faptul că vara nu moare niciodată de 
fapt. Se obişnuieşte să se spună că vara a plecat fără ca nimeni 
să se gândească la faptul că ea e doar plecată în altă parte şi că 
ar fi suficient să o urmezi numai în peregrinările sale. 

La hotelul poliţiei, suntem aşteptaţi de comisarul Kelecchimos. 
E un tânăr îndatoritor, cu părul tuns scurt, îmbrăcat într-un 
frumos costum cu dungi albastre şi mov şi care vorbeşte cursiv 
franţuzeşte cu ajutorul unui tălmaci. Acest ultim accesoriu ar 
putea fi considerat pitic dacă n-ar purta tocuri. Aşa că-l putem 
considera drept scund, să zicem, dar în ziua în care, chel şi în 
opinci zdrenţuite, va fi în impas, s-ar putea să găsească uşor de 
lucru la circ. In orice caz, nimicnicia făpturii sale, nu-l împiedică 
să ne manevreze limba impecabili şi fără accent. 

— Comisarul Kelecchimos vă urează bun-sosit şi vă stă la 
dispoziţie, ne declară. 

Uite că începe bine. Ne prezentăm, ne felicităm reciproc, ne 
cerem unii altora veşti în legătură cu Partenonul şi cu Turnul 
Eiffel. Inregistrăm cu satisfacţie faptul că aceste două opere de 
artă nu au fost furate încă şi intrăm în miezul lucrurilor. 
Kelecchimos este cel însărcinat cu această afacere. Pe dată, îi 
pun întrebarea pinaudieră în legătură cu natura încărcăturii 
transportate de „Kavulom-Kavulos”. Răspunsul ne risipeşte 
entuziasmul: maşini. În afară de „Victoria”, vaporul mai 
transporta maşini de tip Renault. Acestea. Din urmă au fost 
descărcate la Atena. Nu, ele n-au fost ambalate! Da, numai 


automobilele au fost descărcate. Kelecchimos avea aceeaşi idee 
ca şi noi în legătură cu escala respectivă de la Pireu. Dar 
ancheta sa demonstrează formal că dama fără cap n-a pus 
piciorul aici. 

Ce ipoteză formulează confratele? încercăm să-i interpretăm 
răspunsul vehement, dar vorbeşte prea repede Şi prea greceşte 
pentru ca lucrul să ne fie posibil. Suntem constrânşi să aşteptăm 
traducerea. 

Versiunea lui Kelecchimos susţine ideea că substituirea a avut 
loc în Franţa, iar la bordul lui „Kavulom-Kavulos”, n-ar fi fost suit 
decât acest fals ambalaj. În felul acesta, n-are probleme: 
respinge orice responsabilitate. 

Îl privesc. Etalează un surâs dezarmant. 

— Tentativa de sinucidere a comandantului ni pare cam 
ciudată, îi spun translatorului, ne-ar plăcea să primim mai multe 
informaţii în legătură cu acest ofiţer. 

Expresia confratelui nostru se înăspreşte. O bună bucată de 
timp, îndrugă verzi şi uscate, evitând să ne privească. Piticul- 
traducător pare jenat. 

— Comisarul spune că este vorba despre un vechi ofiţer 
ireproşabil a cărei carieră se încheie şi a fost una glorioasă. Pe 
de altă parte, nu s-a pus problema să fie suspectat un 
comandant al marinei greceşti. 

— Nu cumva ca urmare a unui interogatoriu prelungit, 
susnumitul comandant a făcut această depresie? 

Partenerii noştri de dialog schimbă între ei o serie de Z-uri 
răsturnate şi de O-uri tăiate. În fine, soseşte şi răspunsul: 

— Comandantul n-a putut admite că o operă de artă, aflată în 
custodia sa, a putut să dispară; simţul onoarei este atât de 
dezvoltat la el încât a socotit că nu va putea supravieţui acestui 
scandal. 

Deşeul mă trage de mânecă. 

— Ne piedem timpul cu ăştia, San-A., mă avertizează el. 
Comisarul ăsta e un orgolios. Dovada: e miop şi şi-a scos 
ochelarii ca să ne primească, are încă urmele pe nas. | se şi văd, 
dealtfel, în'buzunarul de sus. O să constaţi că încearcă să 
pretindă că sunt ochelari de soare, dar, în realitate, au dioptrii 
mari. A decis să facă pe Pilat din Pont şi vrea să ne convingă că 
jaful a fost comis în Franţa. 

Faptul că foloseşte un interpret nu e decât un mod de 


obstrucţie deoarece el pricepe perfect franţuzeşte, asta i se 
citeşte în ochi atunci când îi pui întrebările. Reacționează înainte 
ca micuțul să i le fi tradus. 

Uimitoarea înţelepeciune a Senectuţii-Sale nu face decât să- 
mi confirme sentimentul personal. E destul de caraghios să 
constaţi cum, întotdeauna, oamenii sunt sensibili la rivalități. 
Indată cei doi indivizi, având aceeaşi ocupaţie, sunt lăsaţi 
împreună, încep să-şi facă mutre, fiţe şi încep să se atace unul 
pe altul. Câteodată, încearcă politica surâsului, a curtoaziei... 
Asta nu face decât să sublinieze antagonismul existent între ei. 
Fierea le rămâne în ochi, iar cuta geloziei dispreţuitoare le 
completează boturile arogante şi ţâfnoase. 

— Unde se află comandantul? 

— La spitalul din Salonic. 

— Aş vrea, mai întâi, să-l întâlnesc şi apoi, aş vrea să merg la 
Samothrace pentru a vizita vaporul. 

Pantomima traducătorului zelos şi a  copoiului zelenos 
reîncepe. 

— Comisarul Kelecchimos a închiriat un avion particular 
pentru deplasările pe care urmează să le faceţi şi m-a pus şi pe 
mine la dispoziţia dumneavoastră, ne-a declarat mititelul. 

Altfel spus, microscopicul este însărcinat cu supravegherea 
comportamentului meu despre care va trebui să-i facă relatări 
amănunțite patronului său. 

îmi spun că, totuşi, s-ar putea să ne fie util şi că vom avea, 
oricum, libertatea de a ne dispensa de prezenţa lui, la momentul 
oportun. Astfel, accept, simulând o recunoştinţă pe care sunt 
departe de a o avea. 

Salonic este un oraş modern, cu building-uri spilcuite şi cu 
artere aerisite. Apriori, e tot ce se poate spune în ceea ce 
priveşte acest oraş de unde corpul nostru expediționar de al 14 
—18 a adus atâtea minunate amintiri, fără a pune la socoteală 
paludismul. 

Capitală a Macedoniei (fructe şi legume), se desfăşoară 
asemenea unui amfiteatru pe pantele muntelui Khor-tiartis, 
după cum ştiaţi deja. 

— Aici este, ne anunţă micul nostru ghid, despre care am uitat 
să vă spun că se numeşte Kessaclu. 

Un steag atât de grecesc încât este albastru şi alb flutură pe 
frontonul unui edificiu alb şi albastru. Ne târâm pe peronul 


spitalului Kelbopubis şi un infirmier bronzat ne îndrumă către 
camera comandantului. Acesta din urmă e un bărbat de vreo 
cinzejdoi de ani, gras ca un porc, cu un nas acoperit de puncte 
negre şi cu nişte desagi în loc de pleoape. Are blana încărunţită 
şi zace în pat cu un pansament la gât. 

— lată-i pe poliţiştii francezi care vor să vă pună câteva 
întrebări, domnule comandant, anunţă (cel puţin aşa presupun) 
mentorul nostru. 

Ofiţerul dă din cap. Nu poate vorbi decât foarte încet 
deoarece tentativa sa de înghiţire a prespapierului i-a distrus 
gâtul. 

— Vorbiti franţuzeşte, întreb eu pe negândite. 

— Niţel, murmură căpitanul vasului „Kavulom-Kavulos. 

Translatorul intră un pic în derivă. Mă întorc spre el. 

— Perfect, zic, puteţi deci să ieşiţi pe culoar unde, în 
aşteptare, puteţi citi „Grecia-Seara”. 

Oleacă sufocat, priveşte uşa pe care Hodorogul, patern, 
tocmai i-o deschide în mod politicos. Ezită un timp şi iese. 
Pinaud revine calm apoi, ca om cu experienţă, îşi scoate pălăria 
şi o agaţă de clanţă ca să astupe gura cheii. Satisfăcut, iau loc la 
căpătâiul comandantului. Care, am uitat să vă zic, se numeşte 
Komtulagros. 

— Domnule comandant, atac, să nu vă faceţi sânge rău din 
pricina vizitei noastre. Sunt convins că misterul acestei dispariţii 
va fi limpezit în curând, dar, deşi sunteţi deasupra oricărui 
bănuieli, trebuie să ne clarificaţi anumite lucruri... 

îi vorbesc amabil, forţându-mă să-i surâd. 

— Statuia, urmez, putea foarte bine să dispară în Franţa. Nişte 
colegi de-ai mei chiar anchetează această posibilitate de la Paris 
până la Marsilia. In ceea ce mă priveşte, sunt însărcinat să aflu 
date în legătură cu etapa grecească a călătoriei. Doar 
procedând prin eliminare, putem ajunge la adevăr, înţelegeţi? 

Bine pledat, aşa-i? 

Ofiţerul îşi dă cu părerea. Acestui navigator chiar că-trebuie 
să-i îmblânzeşti simţul onoarei! Ar fi trebuit să fie japonez, 
dragul de el! în zilele noastre, chestia asta cu onoarea pare 
desuetă! E ca şi cu pălăriile cu boruri drepte, n-au mai rămas 
decât o amintire, ce vreţi! Bravo, Maurice! Chiar şi pentru golani 
e perimată. Chiar şi ei se simt prea burghezi ca s-o mai 
conserve. 


— Domnule comandant, cât timp aţi petrecut la Marsilia? 

— Trei zile, zice. De ce? 

Mă abţin să-i răspund. Dacă m-apuc să-i explic doar o parte 
din întrebările mele, o să stăm până mâine! 

— Şi marinarii dumneavoastră au debarcat? 

— Da, două zile în şir, de ce? 

— Şi dumneavoastră? 

— Eu m-am repezit până la Nisa ca să-mi văd nişte rude. 

— Deşi nu aveţi decât un efectiv redus la bord în timpul 
acestei escale? 

— Una peste alta, da, de ce? 

în momentul acesta al discuţiei, îmi permit un început de 
explicaţie: 

— Să presupun că unii dintre oamenii dumneavoastră ar fi 
putut fi năimiţi... _ 

Mişcare indignată din partea lui Komtulagros. Il calmez cu un 
nou surâs mieros. 

— Am spus: să presupunem, domnule comandant, deoarece 
suntem aici pentru a presupune. Ne-o cere meseria... Deci, să 
presupunem că anumiţi membri ai echipajului dumneavoastră ar 
fi fost năimiţi, ar fi putut să purceadă la încărcarea unui ambalaj 
asemănător celui al.. Victoriei"? 

— Dificil! 

— Dar posibil? 

— Cu condiția ca să fie amestecați în lovitură mai mulți dintre 
ei, ceea ce vă interzic să credeți, mormăie Komtulagros. 

— În timpul celor trei zile de acostare, aţi îmbarcat 
încărcătura? 

— Da, automobile. 

— Pe care le-aţi debarcat în Pireu? 

— Exact, de ce? 

Aprind o ţigară căci interdicţia de a fuma, afişată pe perete 
este în greceşte şi n-am cum s-o citesc... 

— O să vă supun atenţiei o ipoteză, domnule comandant. 
Contez pe onoarea dumneavoastră de marinar pentru a mi-o 
confirma sau infirma. Era posibil ca, la Marsilia, să fie încărcată 
în cală, o dublură a lăzii ce conține.. Victoria", iar adevărata 
ladă, camuflată sau nu, să fie debarcată la Pireu? Reflectaţi, 
calmaţi-vă indignarea şi răspundeţi-mi în mod sincer. 

Efectiv, stafidele mediteraneene, îi clocotesc în vine. | se 


învineţeşte nasul. Într-o clipită, Komtulagros seamănă cu 
drapelul elen! Se reţine totuşi şi cumpăneşte îndelung, cu 
privirea pierdută în ipsosul tavanului. 

— Nu, spune el într-un târziu... La rigoare, s-ar fi putut ca falsa 
ladă să fie încărcată la Marsilia, dar cea adevărată n-ar fi putut fi 
debarcată la Pireu deoarece am supravegheat personal 
descărcarea. La Pireu, n-au fost debarcate decât automobile... 

— Dar la Samothrace, domnule comandant? Dă din cap. 

— Cu siguranţă nu. Accesul la insulă este foarte anevoios şi 
tocmai de aceea a fost ales vaporul meu... Pentru descărcarea 
lăzii, a fost nevoie să utilizăm mijloacele de bord pentru că nu 
există nicio macara pe insulă. Practic, nu există port, ci doar un 
fel de cheiuri... 

Se aşează mai bine pe pernă şi-şi agită indexul în sub nasul 
meu. 

— Vă piedeţi timpul, domnule comisar! Pe cuvânt de onoare, 
afirm că a fost imposibil ca această statuie să fi fost debarcată 
din momentul în care a fost plasată la bordul vasului meu! în 
concluzie, lada cea falsă a fost încărcată la Marsilia şi, deci, 
substituţia a avut loc în Franţa! 

înţeleg că va fi de acum imposibil să-i smulg altceva. 

— Toate urările mele de bine şi de însănătoşire grabnică, 
domnule comandant, îi urez, înclinându-mă poli-ticos. 


Capitolul IV 

IN CARE, VA ÎMBARC 

îl recuperăm pe Kessaclu, de pe culoar. Plăpândul interpret 
pare plin de o ţâfnă caraghioasă; gata să mă ia la refec direct în 
greaca modernă. Îi place să nu fie tratat ca o legumă pusă la 
uscat pe balcon. Bărbaţii, cu cât sunt mai scunzi, cu atât sunt 
mai explozivi. 

— Aveţi noutăţi? ne întreabă, în timp ce părăsim spitalul. 

—— Nimic, mă lamentez. Am ajuns chiar să mă gândesc la 
faptul că zeii din Olimp şi-au bătut joc de noi, transformând-o pe 
rrjăicuţa „Victoria” în bloc de fontă... 

— Aş putea să vă întreb ce intenţionaţi să faceţi? 

— Să vizităm Samothrace şi vasul „Kavulom-Kavu-los”, îi 
răspund. 

Kessaclu îşi dă cu părerea. 

— Am pregătit un helicopter militar care să vă conducă direct 


de la Salonic în insulă. 

— Bravo, organizaţi bine treaba... 

Pinuche e scufundat în sine însuşi. Se scaldă în propria sa 
lumină interioară. Ghicesc faptul că gândurile sherlockholmiene 
picură din biata sa materie cenuşie, ca dintr-un vechi robinet cu 
garnitura uzată. 

— La ce visezi, îl întreb pe fanat. 

îşi scarpină puţin lobul urechii, cugetă un timp şi declară: 

— Aştept să văd vaporul pentru ca să-ţi dau dreptate! 

Un adevărat mister ambulant şi degringolant, acest Pinuskos! 

— Nu poţi să-mi spui imediat? 

— Încă nu, vreau mai întâi să mă edific de visu. 

Ne întoarcem la aeroport. O banană volantă e acolo şi ne 
aşteaptă. Curând, survolăm Marea Egee. De data aceasta, 
onorabilul şi vetustul meu confrate se abţine să mă bată la cap. 
Pleoapele sale de batracian se închid meditativ. Ce frumoasă e 
gândirea umană în acţiune! Ce spectacol mai nobil poate exista 
pe lumea asta, într-ade-. Văr, decât un om în timpul acrobaţiilor 
creierului său? Cascada Niagara, marele Canion Colorado, 
esplanada Domului Invalizilor şi cele două braţe în V nu sunt 
nimic prin comparaţie! Cum atrage respectul un astfel de 
spectacol! Cum impresionează! Creierul Senectuţii Sale pâ-râie, 
clocoteşte, gondolează, tirbuşonează. 

— După această primă mărturisire, care este senzaţia ta, 
nobil maratonist al deducţiei solitare? 

— Rămâne de văzut, afirmă cu prudenţă. 

— Dar, totuşi, iubită antichitate? 

— Într-adevăr, nu cred că „Victoria” a descins la Pireu. 

— De ce? 

— Dacă toate operaţiunile au fost supravegheate de 
comandant şi dacă nicio ladă n-a fost debarcată, nu e deloc 
posibil că statuia să fi, fost scoasă clandestin de pe vas, având 
în vedere greutatea sa considerabilă... 

— Ceea ce-ar vrea să zică... 

— Că, probabil, se mai găseşte încă pe vasul „Kavu-lom- 
Kavulos”. 

îmi privesc tovarăşul, ajuns chiar prieten, cam în felul în care 
ar face-o un periscop atotvăzător. 

— Îţi imaginezi poate că a fost posibilă amplasarea. Acelui 
bolovan în vreun sertar cu cravate dintr-o cabină? 


— Vreau să văd vasul înainte de continuarea acestei 
conversații, încheie el doctoral. 

Imposibil să-i storci vreo declaraţie. Sfinxul e nimic pe lângă 
Pinaud. Toţi Sherlockholmieni au cultul secretului. 

Câteva ore mai târziu, amicul Kessaclu ne face să admirăm o 
imensitate de un albastru arzător. In depărtare, o pată ocru 
întrerupe conturul mării. 

— Samothrace, ne anunţă. 

Cutia de conserve îi dă bătaie din toate puterile. 

Contururile insulei se limpezesc. Pe măsură ce ne apropiem, 
distingem stâncile, şantierele arheologice, sanctuarul Cabirilor, 
țărmurile granitice şi, un pic retrasă într-o buclă insuficient 
apărată de curenţii Dardanelelor, o ambarcaţiune albă, pe 
catargul căreia flutură drapelul grecesc. Adăugaţi la toate 
acestea un soare capabil să bronzeze chiar şi o bucată de 
brânză, dâre de spumă argintie, reflexe de smarald, o vegetaţie 
luxuriantă şi veţi obţine cea mai frumoasă reclamă turistică 
realizată vreodată. 

— E frumos, behăie sfinxul. 

Biata sa mutră de culoarea pubelei este înfrumuseţată de 
nobila lumină. În timp ce descindem din coaja noastră de 
plexiglas, radiosul pare iradiat. 

— Aş muri să fac o baie, murmur. 

— Mda, mă aprobă camaradul, păcat că nu sunt cafenele prin 
preajmă, mor de sete! Trebuie că e interesant să-ţi petreci 
vacanţele aici pe un şezlong, cu o bău- 

. Turică la gheaţă, alături... 

O şalupă dansează în apele limpezi ale golfului. 

— Ne va transporta la bord, ne avertizează Kessaclu. Luăm loc 
în ambarcaţiune. Un marinar îmbrăcat în alb ţine cârma-. Ne 
salută printr-o înclinare a capului (fiind vorba despre reputaţia 
lor, grecii nu mai fac pe nebunii) şi porneşte. 

Ambianţa e estivală, e de vacanţă... Trebuie să fac un efort 
pentru a-mi aminti că mă aflu aici în misiune comandată. Şi ce 
misiune! Regăsirea „Victoriei” din Sa-mothrace! 

„Kavulom-Kavulos” este înmuiat (până la linia de plutire) la un 
sfert de milă de țărm. În câteva minute, ajungem la scara 
mobilă (destinată iniţial iniţiaţilor) şi ne că-ţârăm la bordul 
vasului.  Secundul (devenit comandant datorită spitalizării 
superiorului său) ne întâmpină într-o uniformă albă, impecabilă 


care îi dă aerul unui proprietar de iaht. Cu excepţia mustăţii şi 
galoanelor, e alb din creştet până la tălpi într-un asemenea hal 
că pare una cu zidul. 

E un bărbat de vreo patruzeci de ani, subţire, frumuşel şi cu 
gesturi armonioase. 

— Fericit să vă fiu gazdă domnilor, ne spune în franceză. 

îi strâng lăbuţa şi mă întorc spre Kessaclu. 

— Şi aici ne putem dispensa de serviciile dumneavoastră, 
stimate domn, îi zic. Puteţi deci să ne aşteptaţi pe şalupă. 

Furios, umilit, ulcerat, asasinat, exilat, refulat, diminuat, 
expulzat, defecat, translatorul coboară iarăşi scara. 

— Înainte de orice altceva, îi spun ofițerului, ne-ar plăcea să 
vizităm cala..., 

— La dispoziţia dumneavoastră, domnilor. 

Şi ne atrage în imediata apropiere a părnaiei. Cala e divizată, 
împărţită în două părţi, una mai mică decât prima, iar cea de-a 
doua, mult mai mare ca precedenta. Intrăm în cea din urmă. 
Încăperea e goală, fapt ce o face să pară şi mai mare. Mă face 
să mă gândesc la scena unui teatru, în absenţa decorurilor. 

— Chiar aici era proptită „Victoria”, ne spune ofiţerul, 
arătându-ne patru grinzi de fier prinse în podea. Lada a fost 
blocată între aceste grinzi metalice special fixate pentru a-i 
asigura statuii un echilibru absolut. 

O reţea de oţel de care atârnă tije de fier. Marinarul de explică 
că, astfel, lada era prinsă ca într-o centură de siguranţă, 
literalmente ţintuită de vas. 

— Am fi putut întoarce ambarcaţiunea cu fundul în sus fără ca 
statuia să se clintească, ne precizează. 

Examinez sistemul de fixare, simplu, dar eficace. Chiar nu-mi 
pot imagina cum ar fi fost posibil în cursul călătoriei ca. — nişte 
golănaşi să aibă posibilitatea materială să degajeze preţiosul 
colet, înlocuindu-l cu un altul. Greutatea enormă a „Victoriei” nu 
permite manevrarea ei fără scule sofisticate şi, în plus, ar fi 
trebuit ca o mare parte a echipajului să participe la operaţiune, 
ceea ce pare totuşi de neconceput. 

— Câţi oameni la bord, întreb? 

— Treizeci şi patru, inclusiv ofiţerii. 

Şi-a ridicat sprânceana stângă, ceea ce nu înseamnă la prima 
vedere că e înscris în partidul comunist, ci denotă din partea sa 
o anumită surpriză. 


— Aţi angajat şi oameni noi în vederea acestui trans-port? 

De această dată, şi-a ridicat sprânceana dreaptă, ceea ce nu 
indică neapărat simpatia sa faţă de opoziţie, ci, mai degrabă, o 
sporire a surprinderii. 

— Ce înţelegeţi prin asta? 

l-o servesc, rânjind suav ca pentru o reclamă-Colgate. 

— Întrebarea mea e, cu toate acestea, foarte simplă. In 
momenul plecării spre Marsilia, aţi angajat noi marinari? 

— Fără îndoială, răspunse ofiţerul. Echipajele se fac Şi se 
refac. Cred că a trebuit să angajăm câţiva oameni la Patras, 
înainte de plecare. 

— Mi-ar plăcea să stau puţin de vorbă cu ei! 

De această dată, ofiţerul îşi cască total gura, ceea ce vrea să 
nu vrea să însemne că ar avea polipi, ci că surprinderea sa a 
atins paroxismul. 

— Nu pricep de ce, spune el, iar vorbele i se topesc într-un 
murmur, ca urmare, a faptului că pliscul este tot căscat. 

l-aş răspunde că lipsa lui de înţelegere mă lasă la fel de rece 
ca: nasul unui câine, mâna unei femei, inima unui portărel, scula 
unui eschimos suferind de prostată, suvenirele profesionale din 
partea lui Paul-Emile-Victor, o pană de încălzire în galeria 
gheţurilor. Doar că eu sunt un băiat bine crescut (mulţumită 
Bledinei Jacquemaire) şi care reprezintă Franţa eternă pe un 
pământ stăin. Sunt un vechi microbist şi de aceea când, în 
general, se văd goluri în partea grecilor, nu se fac ca la ei, ci ca 
la zei. 

— O simplă formalitate, evit eu explicaţiile. 

— Dacă vreţi să mă urmaţi, voi consulta jurnalul de bord! 

Are, okeiul meu. 

— Vii şi tu, îl întreb pe Pinuche? 

Acesta stă în patru labe în celălalt capăt al calei. 

— O clipă, ne spune cu un glas tremurător, tocmai încerc să 
strâng anumite dovezi. 

Stăpânindu-mi ilaritatea, îl urmez pe secund până în cabină. 
„Kavulom-Kavulos” este o ambarcaţiune modernă magnific 
echipată. Nu s-a omis nimic pentru confortul echipajului în 
general şi pentru cel al comandantului în (simplu) particular. 
Apartamentul său presupune: un salon cu vedere la mare, 
prevăzut cu sofale adânci ca nişte gropi marine şi cu un pian 
smiorcăitor; un birou plin de cărţi (bridge şi tarot) şi împodobit 


cu o busolă, un sextant şi un compas (acesta din urmă, protejat 
de un geam deoarece comandantul care era miop şi-l băga cu 
regularitate în ochi); în fine, un dormitor, aranjat cu tot 
confortul, chiar şi cu un pat. 

Ofiţerul mă conduce în birou. Evit s-o iau înainte deoarece a fi 
condus de un grec este întotdeauna un moment delicat. 

— Luaţi loc, domnule comisar. Ce vă pot oferi? Whisky, punci, 
porto? 

Cunoscând marnarii cum nu-i cunosc eu, mă grăbesc să optez 
pentru punci ceea ce-mi atrage un surâs satisfăcut. 

Apasă pe o sonerie cu două butoane şi un marinei răsare ca 
din pământ. Personajul este destul de ciudat pentru a-mi capta 
atenţia. Mă întreb dacă e vorba de un ma-telot sau de o 
matelotă (un fel de tipar care tremură din toate rotunjimile). E 
mititel, planturos atât de balcoane, cât şi la parter. Are ochii 
făcuţi, o idee de ruj pe buze, pantofi cu tocuri înalte, iar laţele 
sale sunt atât de lungi încât şi le poartă legate la spate cu o 
fundă de catifea. 

— Sertekis, pregăştete-ne două punciuri, comandă mentorul 
meu, un pic abţiguit de alcool. 

— Cu lămâie verde, iubitule? uguie stewardul. 

Comandantul face ochii mari la el şi-i răspunde. Are chef să-i 
răspundă de când l-a văzut pe Sertekis. 

în timp ce matelotul operează, ofiţerul răsfoieşte jurnalul de 
bord. Parcurge încet paginile deoarece sunt scrise în întregime 
în greceşte ori, grec să fii din tată-n fiu, semnele acestui alfabet 
sunt greu de descifrat. 

Se opreşte la cel de-al treilea alineat al paginii 126 şi 
murmură: 

— Uitaţi ţeva aţi (ceea ce, în ciuda inculturii voastre notorii, 
aţi fi tradus prin „uitaţi ceva aici”). 

— Contrar estimărilor făcute de mine, ne spune, reiese că am 
angajat patru marinari şi nu şase. 

— Numele lor, vă rog! Recită: 

— Fefissa, Sakapelos, Olimpiakokatris şi Tedonk-sikon. 

— V-ar deranja dacă i-aţi convoca aici, rând pe rând? 

— Deloc! 

Sertekis, marinară cea frumoasă, ne serveşte două punciuri 
care ar provoca fisiuni nucleare chiar şi într-un camembert. 

— Cetikcebon, înreabă el în greceşte, sclifosindu-se pe lângă 


comandant. 

— Perfect, aprobă acesta. 

Atunci, ofiţerul scrie datele marinarilor precitaţi pe o foaie de 
bloc şi o deleagă pe încântătoarea matelotă să-i convoace. Il 
privesc pe Sertekis cum se duce. Ai zice că valsează! 
Comandantul are ochii pironiţi pe şoldurile ste-wardului său. 
Pupilele sale marinate sunt pline de nostalgie, îşi dă seama că-l 
observ, roşeşte un pic pe sub caschetă şi şopteşte: 

— Un mic mus fermecător... 

Unii storc musul şi alţii mustul. 

— ÎI folosiţi în chip de ordonanţă? îi arunc eu un colac de 
salvare. 

— Chiar aşa, răspunde el uşurat. 

îmi este clar că această ordonanţă e mai degrabă un remediu! 
Ciocnim şi, ca prin farmec, sunetul rezultat din întâlnirea 
paharelor provoacă apariția neaşteptată a lui Pinaud. 
Dezmembratul pare  scurtcircuitat: înţelegeţi prin asta că 
pleoapele sale sunt uşor ridicate şi că mustaţa îi atârnă mai 
puţin fleşcăită. 

— Ce zici, Holmes, îl iau în tărbacă, treaba merge conform 
planului prestabilit de Conan Doyle? 

— Mai bine nici să nu-ţi pui problema, San-A, nici să nu-ţi pui 
problema! 

. — Povesteşte! 

— E prematur, concluzionează ermetic. Aş vrea să-i pun o 
întrebare domnului ofițer. 

— Vă ascult, se înghesuie acesta. Pinaud îşi drege glasul. 

— L-am văzut pe comandantul Komtulagros la Salonic. La un 
moment dat, ne-a explicat că accesul la Samo-thrace este dificil 
pentru nave şi că, din această cauză, a fost desemnată să 
transporte „Victoria”, ambarcaţiunea „Kavulom Kavulos”. Ce e 
neobişnuit în asta? _ 

O sută de puncte pentru Hodorog. Intrebarea e pertinentă. 
Dacă Moşu' exagerează cu gânditul, mi-e clar că are ceva în 
minte. 

— Ambarcaţiunea noastră îi aparţinea ducelui de Co-quil- 
Saint-Jacques, răspunde ofiţerul, ca şi cum această revelaţie ar 
constitui o explicaţie. 

— Şi atunci? insist fără ca să mă tem că aş putea părea un 
ignorant. 


In trecere, aş vrea să atrag atenţia domniilor-voastre asupra 
interesului pe care ar trebui să-l acordăm ignoranței. Prea mulţi 
oameni fac pe savanții, pe telectualii, pe documentaţii când de 
fapt habar n-au de nimic (cu permisiunea dumneavoastră, 
îndrăznesc s-o spun). Există o întreagă gamă de oamieni 
neinformaţi: dat din cap a înţelegere-pricepere, dresul vocii în 
manieră doctoralo-savantă şi, mai presus de orice, capete de 
frază care-să-lase-să-se-înţeleagă-că; două puncte şi deschideţi 
ghilimele: „Ei bine, să vedem... Este evident... într-adevăr... 
Exact... Asta se-nţelege de la sine... Tocmai voiam să spun că... 
„asta...” Interlocutorii acestor măscărici inevitabil plonjează tot 
mai adânc în subiectul discuţiei, considerând că sunt înţeleşi, 
ără ca să-şi dea seama că, în realitate, recită un monolog. De 
fapt, omenirea este incultă, ignorantă; este suprasaturată de 
sfertodocţi plini de aere care se străduie să dea senzaţia că ştiu 
totul şi care-şi imaginează în străfunduri că Diane de Poitiers era 
o actriţă a Franţei, Gershwin, o marmă de bujii, iar Savonarola, 
un ciclist de frunte. Dacă există onoarea de a şti, nu există 
dezonoarea de a nu şti. Ignoranţa nu e altceva decât o pagină 
albă pe care trebuie scris adevărul. 

Comandantul se încruntă, unindu-şi sprâncenele stufoase. 

Nu ştiţi cine era ducele de Coquil-Saint-Jacques? 

— Ştiu doar că era bogat, savant, francez, catolic şi vaccinat, 
îi spun, dar în acest punct, biografia lui încetează pentru mine. 

— Era pasionat de cercetări oceanografice „îmi declară 
interlocutorul. 

— Ah, da, exclam (sincer, deoarece tocmai mi-am amintit 
acest detaliu). Nu e el cel care a fondat muzeul oceanografie 
Fouzy-les-Bains din Cântai? 

— Exact! 

— Astfel, „Kavulom-Kavulos” îi aparţine? 

— Da, în epocă, purta numele de „Porcuşorul zglobiu”. După 
moartea ducelui, ducesa l-a vândut armatorului grec 
Onisoikimalis şi a fost transformat în cargo. 

Avariatul se-ntoarce la oile sale. 

— De, ce această ambarcaţiune se pretează mai bine decât 
alta la folosinţă în zona Samothrace? 

— Pentru că are fundul plat. 

— Ca o tigaie, lansez eu năuc? 

— Exact, răspunde vizaviul meu, care n-a citit paragraful pe 


care l-am consacrat stupidităţii oamenilor ce vor să aibă 
permanent aerul de a fi „la curent”. 

— Şi de ce este cu fund plat? insistă Pinuchet. 

— Pentru a facilita explorarea... Fundul vaporului era din fibră 
de sticlă de un tip special, aptă să suporte o presiune de 122 de 
unităţi bismutate pe milimetrul pătrat, în sensul lărgimii! 

— Fantastic, decretează Bâiguitorul, care, nici el, n-a citit 
paragraful în discuţie. 

— Şi asta nu-i tot, este prevăzut cu un sas cu mişcarea 
rectificată, care permite plonjeuri cu frecvenţă joasă. 

— Ca să vezi, behăie Admiratorul. Apoi, curajos, întreabă: 

— Pe scurt, asta consistă în ce? 

— Aţi vrea să vă arăt? 

— Bucuroşi, acceptăm. 

Atunci, ofiţerul ne duce într-un colţ al ambarcaţiunii, situat 
între pupă şi provă, dar un pic mai la stânga. Ceea ce ne arată 
ne pare un fel de trapă. Sunt două obloane din oţel, eimietic 
închise. 

— Alpha beta gamma delta epsilon! îi strigă ghidul nostru 
unui marinar. 

Evident, nevorbind greceşte, nu sunt în stare să vă redau 
traducerea acestei fraze, fapt este că marinarul acţionează un 
troliu. (Mişcarea e destul de obscenă). Panourile de oţel se 
îndepărtează încet. Ne aplecăm deasupra unui puț, ale cărui 
străfunduri rămân scufundate în întuneric. 

— În capăt, un alt panou culisează, ne explică comandantul, 
fapt ce le permite plonjorilor să coboare pe acolo. 

Ne aplecăm şi mai mult. Trepte de fier sunt sudate de perete. 
Spre marea mea surprindere, Delectabilul se bagă în gaură şi 
începe să coboare. 

— Unde te duci? 

— Să examinez. Imi răspunde vocea reverberată de adâncimi. 

Mă întorc către ofiţer. 

— Ziceaţi că vasul iniţial echipat pentru explorări a fost 
transformat în cargo. De ce, atunci, a fost lăsat acest sas? 

Se bosumflă. 

— Pentru evitarea cheltuielilor. E uşor să faci o coajă d-asta de 
nouă, dar e greu să-i modifici structura internă. Cu atât mai 
mult, cu cât volumul utilizat de acest sas nu este foarte mare... 

Puţul metalic amplifică zgomotul descinderii pinuşiene. Tălpile 


Deşeului râcâie metalul, iar suflul său seamănă cu cel al unui 
leu superb şi generos. În fine, ajunge la fundul sasului. Totul îmi 
joacă în faţa ochilor graţie luminiţe, ! unei lanterne amărâte. 
Examinatonul este în plină acţiune. ÎI las să „investigheze” şi mă 
întorc în vastele apartamente ale comandantului. Doi marinari 
reazămă culoarul în compania lui Sertekis. 

— lată-i pe Fefissa şi Sakapelos, comandanta mea, anunţă 
acesta din urmă. În ceea ce-i priveşte pe Tedonksikon şi pe 
Olimpiakokatris, vă reamintesc faptul că au fost debarcaţi la 
Pireu: intoxicație alimentară! 

— Ah, la naiba, murmură ofiţerul. 

Urmează să confrunte faptele cu datele trecute în jurnalul de 
bord. 

— Efectiv, cei doi oameni au fost apucaţi de vărsături şi 
spitalizaţi în timpul escalei de la Pireu, cade el de acord. 

Jurnalul de bord este ca salutul ofițeresc: peste el nu se poate 
trece! 

în mine, se află micul meu spiriduş care se zbenguie. 

închid uşa cabinei, ca să rămân singur cu marinarii. Sertekis 
este cel ce mă interpretează. Datorită lui, aflu că Fefissa şi 
Sakapelos, înainte de a fi fost angajaţi pe „Ka-vulom-Kavulos”, 
au navigat împreună pe „Sibeletron”, un petrolier cântărind zece 
mii de butoaie de barili. Ca urmare a unei imprudenţe a 
armatorului care a aruncat o ţigară aprinsă' în rezervorul 
principal ', au fost nevoiţi să caute de lucru în altă parte. 

îi întreb dacă îi cunoşteau pe ceilalţi mateloţi angajaţi în 
acelaşi timp cu ei şi-mi răspunse că nu. Actele şi recomandările 
lor sunt în ordine. Cei doi tineri par serioşi. 

— Aţi participat la îmbarcarea „Victoriei”, la Marsilia? îi întreb. 

îmi răspund negativ ceea ce înseamnă că încearcă să mă 
plimbe. 

— Dar la Pireu, aţi ajutat la manevrele de debarcare a 
încărcăturii? 

— Nu, declară Fefissa, noi, ceilalţi, suntem mecanici şi lucrăm 
în sala maşinilor. 

De mi-ar fi spus mai devreme! 

— OK, mulţam, îi concediez eu. 

O mână mă pipăie pe şold. Constat cu o groază de nedescris 
că-i aparţine lui Sertekis. — - Ai nişte ochi minunaţi, îmi 
gângureşte matelotul, ador francezii! 


Ezit între a-i explica, în; felul meu, că nu sunt ceea ce crede şi 
a-l lăsa să creadă ce vrea. Pentru a preveni orice posibil atac, 
mă sprijin cu spatele de perete. 

— Spune-mi, Sertekis, îi susur la urechi, ai nişte ponturi 
apropo de Tedonksikon şi Olimpiakokatris? 

— Cum adică, ponturi? întreabă el plin de interes. 

— De unde veneau cei doi? 

— Munciseră la bordul unui vas american, mă informează 
sufleţelul. 

— Aveţi medic la bord? 

Fetiţa îş încruntă sprâncenele desenate ca ale unei păpuşi de 
porțelan. 

— Nu, dar şeful de echipaj suplineşte rolul de infirmier... 

— Aş vrea să-l văd... 

Sertekis se apleacă spre mine, iar respiraţia sa parfumată îmi 
dă ametțelii. 

— Eşti foarte pretenţios, răutăciosule! încearcă el să-mi 
reziste. 

Mă întreb dacă-mi va fi posibil să mă abţin. Stoic, mă decid că 
da. 

— Care este loţiunea după ras pe care o foloseşti? îmi 
murmură el. Ce bine miroase! 

— E ceva pe bază de esenţă de rahat. 

Delicată, lasă să-i aluneca un colţ al tricoului pentru a-şi 
dezgoli umărul stâng. Nesăţioasă ce e, musul. lubitul vostru 
San-A începe, de această dată, să-şi facă griji pentru mus! 

— Hai, du-te să-l cauţi pe şeful echipajului! îl îndemn. 

Privirea sa de căprioră rănită mă mustră. Se îndepărtează. 
Apare comandantul care tocmai se întreba unde am dispărut. 

— Interogatoriul celor doi v-a luminat în vreo privinţă? mă 
întreabă. 

— Deloc! 

— Ah, se lamentează ofiţerul, ce ţi-e şi cu misterele astea! 
Veniţi să mai bem un punci! 

Mă pregătesc tocmai să-i accept invitaţia, când un zgomot 
înfricoşător urmat de urlete ne împietreşte. Alergăm către 
punte. Marinarii sunt strânşi la intrarea sasului. Discută, 
gesticulează... 

Mă strecor prin mulţime pentru ca să arunc o privire prin 
orificiu. In fundul puţului, e vizibilă doar lumina imobilă a 


lanternei. Imediat, încep coborârea scării de fier. 

Ajuns în fundul sasului, îl descopăr pe Pinaud, fără cunoştinţă, 
căzut pe trapa care serveşte de planşeu. S-ar putea să aibă 
nişte ciolane rupte. Respiră, dar e clar că habar n-are pe ce 
lume se află şi că, în prezent, vagabondează prin lumea 
umbrelor. 

— E mort? răcneşte ofiţerul. 

— Nu, găsiţi o funie lungă pentru ca să putem să-l urcăm. 

îmi găsesc lanterna care, printr-o minune, nu s-a spart şi-l 
examinez pe nefericitul meu prieten. Mi-e clar că ancheta s-a 
terminat pentru el. Are o rană urâtă la tăr-tăcuţă şi are o paloare 
de ceară sau chiar de tristă seară! 

— Pinuche!. Îl strig uşor. Ce nu merge, tăicuţă? Nien-le! 
Linişte! 

Mulţumesc lui Dumnezeu, frânghiile sunt aruncate înăuntru şi 
zece minute mai târziu, amicul e întins pe punte. | se introduce 
nişte rom pe gât, pe care-l suge cu lăcomia unui bebeluş căruia 
tocmai i s-a tăiat cordonul ombilical. Tataie e readus la viaţă de 
alcool. Holbează un va-zistas plin de praf şi scoate un urlet de 
durere. 

— Ce faci veche zdreanţă albastră? încerci să acţionezi de 
capul tău? îl interpelez. 

Pinuche e mai verde decât mărul băgat în botul unui purcel la 
tavă. Are spasme. 

— Sufăr, horcăie. 

Şi, tocmai, se arată şeful de echipaj pe care-l chemasem în 
scop personal. Trebuie să vă zic, fără a mai pierde o clipă, că-i 
vorba despre o şefă de echipaj. Am văzut eu multe la viaţa mea, 
dar asta le întrece pe toate. 

Grăsun, cu nişte forme de bucătăreasă, cu plete legate cu o 
panglică, cu un posterior care se leagănă ca limba unei pendule, 
cu pleoapele date cu verde, cu sprâncenele date cu negru, cu o 
idee de ruj pe buze, cu cercei şi cu pantofi cu toc înalt. Nostim, 
vasul ăsta, nu găsiţi? în cursul valoroasei mele existenţe, am 
învăţat să nu mă mai mir de nimic; totuşi, trebuie să afirm că 
delirul acestui echipaj îmi taie răsuflarea. Şeful de echipaj se 
apleacă asupla lui Pinaud, îl pipăie delicat şi-mi comunică o 
chestie pe care Sertekis mi-o traduce imediat. 

— Are o dublă fractură a piciorului, fractură a bazinului şi un 
traumatism cranian. 


Pentru un debutant, nu-i rău deloc! 

— E vreun spital la Samothrace? întreb. 

— Da. 

— Atunci, ajutaţi-mă să-l duc acolo. 

Este adusă o targa, gemătorul Pinuchet este întins pe ea şi, cu 
mari chinuri, este coborât la bordul şalupei pe care înnebuneşte 
aşteptând Kessaclu. 

Sertekis şi şeful de echipaj mă ajută. Primul susţine piciorul 
rupt al Hodorogului, în timp ce al doilea îi curăţă rana de la 
scăfârlie. 

— Ce ţi s-a întâmplat? îl întreb pe vechiul meu tovarăş de 
arme. 

îşi scrâşneşte proteza cu suspensie hidraulică. 

— Tocmai urcam şi, pe la jumătatea distanţei, am pus piciorul 
greşit... 

închide ochii în care se citeşte suferinţa. 

— Ghinion? 

— Da, închei eu pe un ton lugubru, curat ghinion! 


Capitolul V 

ÎN CARE, TREABA ÎNCEPE SA SE LEGE 

Două pisicuţe, marinarii de pe. „Kavulom-Kavulos”. Şefa de 
echipaj îşi permite să-mi arunce ocheade printre genele-i lungi, 
în timp ce Sertekis se amuză să-mi mângâie lobul urechii. 

Amabil din partea loc că-mi ţin companie în sala de aşteptare 
a spitalului din Samothrace, în timp ce un chirurg îl operează pe 
duiosul Pinaud. 

îmi spun că aş putea, eventual, să-i pun câteva întrebări 
şefului de echipaj cum avusesem, la origine, intenţia. 

Dar nu-i chip să vorbeşti serios cu cele două zărghite. Sunt 
superexcitate de această recreaţie neaşteptată survenită în 
monotonul program de bord. 

— Ascultă, inimioaro, îi spun lui Sertekis. Una şi cu una fac 
două; gata cu joaca! Spune-i iubiţelului tău să-mi răspundă căci 
altfel îmi veţi cunoaşte adevărata faţă. 

Severitatea mea le mai aduce oleacă în simţiri pe cele două 
papiţoaice. 

— Primo, zic, la bordul cărei nave americăneşti navi-gau 
Olimpiakokacris şi Tedonksikon? 

Cu coada între picioare, se apropie şi nepricopsitul de 


Keasaclu. Uitasem de ăsta. li arăt, cu un gest autoritar, uşa. 

— Te-ar deranja să ieşi şi să verifici dacă şi astă-seară soarele 
apune la vest? îi sugerez. 

A început să se obişnuiască să fie dat pe uşă afară. Nici măcar 
nu se mai revoltă. Trebuie să fiţi de acord că era într-o situaţie 
nasoală, sărmanul. Să fie translator şi să tot dea peste inşi care 
vorbeau limba lui Moliere la fel de bine ca mine, de exemplu, era 
o treabă care-l carri punea pe butuci. lese cu un pas târşâit şi 
nostalgic. 

— Răspuns? îi zic lui Sertekis. 

Pipiţa îmi aranjează nodul de la cravată, şi-mi netezeşte 
reverul. 

— Erau la bordul lui „Noroc ţie”, mă informează. 

— Ce mai e şi prostia asta? 

— Un iaht aparţinând unei bătrâne actriţe americane, Barbara 
Slip, o ştiţi desigur! 

— Dac-o ştiu! Cine n-o cunoaşte, poate doar voi n-o ştiţi, 
gaşcă de poponari. O glorie a filmului mut. Regina 
Hollywoodului! Măritată de şaisprezece ori cu şaisprezece 
miliardari! Când cinema-ul a început să ciripească, a trebuit să 
se retragă pentru că era bâlbâită. Timp de câţiva ani, a făcut pe 
Greta Garbo,  învăluindu-se în mister (însă destul de 
transparent). Dar, la sfârşitul războiului, nu s-a mai putut abţine 
şi a comandat un film măreț stetoscopic în care făcea rolul unei 
bunici al cărei nepoţel e bâlbâit. Ca să nu complexeze odrasla, 
se impunea deci să fie bâlbâită şi nu numai atât, toţi partenerii 
de joc trebuiau să se bâlbâie. In franţuzeşte, filmul se numea, Je 
te le le" şi a fost proiectat în exclusivitate într-un cinematograf al 
producţiilor mute. 

Criticii n-au fost îndurători şi Barbara Slip, devastată, s-a 
retras definitiv din viaţa artistică. 

— Cu ce se ocupa la bordul vasului „Kavulom-Kavu-los”? 
întreb, în continuare. 

— Treburile obişnuite. 

— Sunt simpatici? 

îşi scutură capul în mod violent, având grimasa unui domn 
rugat să mimeze suferinţele produse de o vezică biliară 
înfundată cu pietre. 

— Nişte brute, îmi mărturiseşte. 

Coboară vocea. 


— Cu puţină vreme în urmă, aţi întrebat pe cei doi marinari 
dacă au participat la încărcarea „Victoriei”. Pot să vă spun că 
Olimpiakokatris şi Tedonksikon erau cei însărcinaţi cu manevrele 
din portul Marsilia. 

Tresar. 

— Hm? 

— Chiar aşa, miaună turnătoarea... 

Revăd scena aşa cum era ea oferită de telejurnal. Steagurile 
şi însemnele greceşti şi franţuzeşti împodobeau puntea, iar 
intrarea în cală era umbrită de draperii în culorile celor două 
naţiuni. 

în momentul in care preţioasa ladă se legănă în aer, văzduhul 
era plin de imnurile naţionale, şi toată lumea era în poziţie de 
drepţi... Cu excepţia marinarilor însărcinaţi cu respectivele 
operaţiuni! 

Aţi fi sideraţi să vedeţi viteza cu care-mi lucra bibilica în 
momentul ăla! Evrika! 

— Când s-au îmbolnăvit cei doi marinari? 

Sertekis se întoarce spre şefa de echipaj şi traduce. Informaţia 
soseşte categorică: au fost apucaţi de vărsături în ajunul sosirii 
la Pireu. 

— Era grav? 

Infirmierul îşi dă, cu părerea (ceea ce nu schimbă nimic în 
situaţia lui). 

Intoxicaţie alimentară datorată consumului de conserve 
avariate. Li s-au dat medicamente adecvate, / dar care s-au 
demonstrat ineficiente. A fost astfel constrâns să-l sfătuiască pe 
comandant să-i spitalizeze pe cei doi marinari. 

— Deci, spun, n-au putut participa la descărcarea maşinilor? 

— Nu, pentru că ei înşişi au fost descărcaţi, glumeşte Sertekis 
care are un chef nebun să se distreze. 

în capul meu, totul se face, se desface, se coagulează, 
dospeşte şi pritoceşte. 

— La ce spital au fost conduşi? 

— La spitalul Konokos. 

— Şi, de atunci încoace, aţi rămas fără ştiri despre ei? 

— Am avut altele mai bune de făcut, bate în retragere 
şmecherul (care trebuie că pierde mult timp cu înfrumusețarea). 

— Bine, e momentul să vă întoarceţi la bord, decid. 

Sertekis începe să se smiorcăie. Nu admite această 


concediere puţin protocolară. În sinea sa, se aştepta la un 
banchet roman, cu o cină festivă, precum şi cu serbarea Cultului 
Meu, lângă Partenon, la flaut. Şi iată că în loc. Să ne închinăm 
Venerei sau venericelor, îl explediez fără menajamente. 

— Nu se poate să ne despărţim astfel, protestează el, 
înconjurându-mi gâtul cu braţele sale rotunjoare: 

— Nu, suspin, n-o să ne despărţim aşa! 

Şi ca să i-o dovedesc, îi ard un genunchi în părţile moi. La 
început, e posibil să-i fi plăcut, dar, dintr-o dată, îl văd că se face 
plumburiu şi că se încovrigă. 


li lipesc vreo două scatoalce şi-i reglez culorile. Mă omoară cu 
privirile. 

Şeful de echipaj îmi cere explicaţii. În greceşte, of-kors. Cum 
nu-i vorbesc limba şi n-am nici chef să încerc măcar, îi răspund 
cu pumnii. Astfel, n-o să mai fie nevoit să-şi picteze obloanele cu 
verde. Cu ochelarii de soare oferiţi de mine, garantat, va trebui 
să-şi înmoaie lampioa-nele vreo opt zile, în muşeţel. Împing 
veselul tandem, către uşa în cadrul căreia se belcoşează 
cetăţeanul Kessac. 

— Condu-le pe aceste frumoase marinăriţe până la cuibul lor 
şi încercaţi să nu vă lăsaţi violat, pe drum! îi zic traducătorului. 

— Noutăţi? îşi permite. 

— Nu, drăguță, mint. Nu întrevăd nimic! 

Kessaclu dă din umeri şi le face semn marinarilor să-l urmeze. 
Devenit o adevărată trestie gânditoare, mă întorc în sala de 
aşteptare. Uşa blocului operator se deschide şi Vechitura îşi face 
apariţia la orizontală, pe un car alegoric. Odată reduse fracturile 
la acelaşi numărător» şi odată scăpat de suferinţă, cu ajutorul 
analgezicelor, dragul de el arbora în sfârşit un chip destins. ÎI 
însoțesc până în camera sa. Pe când străbăteam culoarele, mi 
se adresează. 

— Am să-ţi împărtăşesc lucruri interesante, San-A. 

— Poate că şi eu, îi răspund. 

— Cercetările mele în cală şi în sas au dat roade. 

— De calitate? 

— Pozitiv! murmură ciobănaşul din Alpi. 

Bravul Pinuche tumefiat, sfărâmat, dislocat, fracturat, 
facturat, crăpat, fragil, febril, flagelat, flagelant, bâţâit, flanelat, 
vestejit, flectat, spart, dezarticulat, dezosat, fărâmiţat şi, totuşi, 


intact în viaţa, profesională. Constant! Mulţumit! Aprobator! 
Bucăţele, dar în armonie! Dezmembrat, dar puternic! Plin de 
resurse şi de surse! Un adevărat curcan, cu pintenii zornăitori! 

Un infirmier samothracian îl transbordează din carul de luptă, 
în pat. 

— Crezi că voi rămâne aici blocat mult timp? se lamentează 
îngrijorată Vechitura. 

— In câteva zile, o să te repatriez, îi promit. 

— AŞ vrea un plan şi o bună documentaţie asupra insulei 
Samothrace. 

— Pentru ce? 

— Trebuie că mai sunt încă vestigii care aşteaptă să fie 
descoperite! Mi-ar plăcea să-mi folosesc spiritul deductiv pe 
tărâmul arheologiei. Eu un domeniu care... 

— Un compartiment de nefumători, i-o retez, vorbeşte-mi un 
pic despre descoperirile tale. 

— Ah, da!... 

îşi aranjează perna şi-şi umezeşte buzele cu limba. 

— Primo, examinarea calei, ierarhizează. 

îşi ia o pauză, asemenea unui om a cărui garderobă este 
sărăcăcioasă şi este, deci, obligat s-o menajeze. 

— Imaginează-ţi că am descoperit într-un colţ al acesteia o 
anumită cantitate de rumeguș. 

— Şi atunci? 

— Atunci, reiese că s-a făcut oarece tâmplărie în cală, deduce 
Sherlock-Pinaud. Trebuie să fii totuşi de acord că acesta nu este 
deloc potrivit pentru o astfel de activitate. 

Fosila îmi arată haina agăţată pe umeraş. 

— Am luat o mostră din rumeguşul cu pricina, se află în 
punguţa mea cu tutun, după cum am luat şi nişte cuie strâmbe, 
pe care le-am găsit în acelaşi loc. Inarmat cu aceste preţioase 
descoperiri, îşi continuă ţapul discursul, ar trebui să’ te duci ca 
să examinezi lada debarcată pe insulă. Dacă rumeguşul provine 
din lemnul lăzii şi dacă respectivele cuie se potrivesc, înseamnă 
că falsul ambalaj a fost construit la bord... 

Trebuie să recunoaşteţi că Pinuche devine pasionant! Materia 
sa cenuşie e numai fosfor în stare pură. 

— Secundo, examinarea sasului, nu se lasă amabilitatea 
personificată... 

Se strâmbă de durere în clipa în care îşi aminteşte de 


căzătura pe care a servit-o. 

— Ai idee de ce am căzut? 

— Mi-ai spus-o chiar tu: ai ratat o treaptă. 

— Mda, am călcat strâmb, deoarece examinam peretele 
sasului aflat vizavi de scară. Erau urme proaspete de zgâ-riere 
pe suprafaţa ruginită a metalului. Şi planşeul sasului care este 
mobil, dacă n-ar fi aşa, n-ar fi un sas, a fost folosit recent, fapt 
demonstrat de ungerea şinei pe care culisează. 

Mă aplec asupra patului şi-l mângâi duios pe frunte. 

— Ascultă, bătrâne, îi zic, confirmi treptat ipoteza pe care o 
bunghisem eu. Acum ştiu cum s-au înfăptuit atât stupefianta 
substituire, cât şi debarcarea ,Victoriei”. 

Genele sale soreliene prăpădite, amărâte, jalnice şi mi- 
zericordioase se zbat asemenea aripilor unei păsări înnebunite 
de prezenţa unui motan în colivia sa. 

— Adică, suspină, eşti mai tare! 

— Iţi sunt superior, precizez, ar fi imoral să mi se dea, la 
sfârşitul fiecărei luni, un plic mai bine garnisit decât ţi. Se dă ţie, 
fără ca eu să mă demonstrez măcar o ţâră mai capabil decât 

E un supus şi, deci, admite. Resemnarea, asta-i forţa lui 
Pinaud. O forţă negativă, dar care-l duce departe pe calea 
stoicismului. Se înclină în faţa  convenienţelor, în faţa 
mormântului Soldatului necunoscut, precum şi în faţa şefilor săi. 
N-ar avea niciodată îndrăzneala să conteste valorile consacrate. 
Crede în justiţie, în bancnote, în fidelitatea femeilor şi în 
publicitatea ziarelor. 

— lată, îi explic. Cel puţin doi mateloţi de pe „Ka-vulom- 
Kavulos” s-unt amestecați în lovitură. Ei sunt cei care, la 
Marsilia, au săvârşit îmbarcarea ,Victoriei” of Samothrace. 

Locul era plin de banderole şi de drapele. În timp ce macaraua 
portuară ridica pachidermul, erau intonate imnurile naţionale şi 
se prezentau onorurile. Cei doi pezevenghi au făcut în aşa fel 
încât lada să nimerească în deschizătura sasului acţionat de ei şi 
care se află lângă deschizătura calei. 

— Cele două fose sunt despărțite de cel mult trei metri. 
Ceremonia a captat atenţia tuturor celor de faţă. În prealabil, 
amicii noştri asamblaseră pereţii unei lăzi în cală, fapt ce explică 
urmele de tâmplărie despre care vorbeşti... O înscenare abilă! 
Poate cea mai abilă de când cu furtul trenului poştal englez! 
Particularităţile vaporului au fost exploatate în mod admirabil. 


„Kavulom-Kavulos” a fost ales tocmai pentru aceste 
particularităţi şi datorită lor a putut reuşi şi lovitura! 

— Fantastic! exclamă perplex Pinuche. 

— Apoi, n-au avut decât să aştepte până la Pireu unde au 
acţionat mecanismul sasului şi-au dat drumul Victoriei” în portul 
cu pricina. 

— Îi cunoşti pe cei doi tipi? 

— Am datele lor. Şireţi, au făcut pe bolnavii pentru ca să fie 
debarcaţi la Atena. N-aveau de ce să mai piardă timpul la bord şi 
n-aveau niciun interes să fie de faţă în momentul descoperirii 
furtului. 

— Ce intenţionezi să faci? mă întreabă Prăpăditul. 

— Să iau legătura cu spitalul Konokos ce să dau de urmele 
celor doi şnapani şi apoi să alertez poliţia elenă care să 
investigheze în port pentru ca să afle cum şi când s-a procedat 
la pescuirea ,Victoriei”! 

Pinaud are ochii umezi. Dă din mâini ca un apucat. 

— Victoria, bâiguie, Victoria, San-A., îţi aparţine deja! 


Capitolul VI A 

. ÎN CARE, ÎNCEPE VÂNĂTOAREA DE OAMENI 

Comisarul Kelecchimos e atât de prins de ceea ce-i povestesc 
încât a uitat să mai aştepte ca piticul să-i traducă şi se grăbeşte 
să-şi dea cu părerea, să aprobe în tăcere, să respingă anumite 
aspecte, să dea din cap a nu sau să dea din cap a da. L-am 
surprins cu bicicletele călare pe nas şi n-a avut prezenţa de 
spirit de a şi le scoate. l-am luat maul, fără ca să-i vorbesc 
despre marinarii implicaţi, rezervându-mi satisfacția de a pune 
mâna chiar eu, pe cei doi domini. 

în pălăvrăgeala mea, îi relatez despre sas, despre cală și ii 
explic modul ingenios în care „Victoria” a fost debarcată în portul 
Pireu. 

— Sunteţi sigur de ceea ce susţineţi? întreabă la sfârşit, 
Kessaclu. 

— Perfect sigur, iubite confrate, cu acea convingere capabilă 
să mute şi munţii. O mostră de rumeguş precum şi câteva cuie 
au demonstrat că lada ce conţinea greutatea din fontă a fost 
executată în interiorul vaporului. 

— După părerea dumneavoastră, comandantul Kom-tulagros 
ar fi şi el implicat în această tărăşenie? 


— Nu neapărat; sunt chiar tentat să-l consider inocent. 
Dimpotrivă, el însuşi înclină să creadă că mai mulţi membri ai 
echipajului său au dat lovitura. — - Chiar dacă Victoria” nu mai 
e în portul Pireu? 

— Chiar dacă nu mai e, asta nu înseamnă că nu a fost, anunţ 
sentenţios. V-aş fi extrem de recunoscător dacă aţi face o 
anchetă minuțioasă pentru a afla dacă au fost văzuţi scafandri 
la lucru în zonă, după escala ambarcaţiunii „Kavulom-Kavulos”. 
Această operaţiune de dragare este imposibil să nu fi atras 
atenţia asupra sa deoarece a presupus o participare mecanică şi 
umană importantă. 

Comisarul se aruncă asupra tuturor aparatelor din birou. Le 
împroaşcă toate ordinele de care este capabil. Este dat semnalul 
de începere a bătăliei. 

— Tocmai am alertat brigada maritimă, mă anunţă colegul. Eu 
însumi miă voi ocupa de conducerea operaţiunilor. Veniţi cu 
mine? 

Mă destind, privind pe fereastră. Noaptea a căzut fără ca să i 
se întâmple ceva rău; luminile strălucesc peste tot. Pe colina sa, 
Acropole luminat cu mult rafinament savant pare suspendat pe 
cerul de catifea. 

— Mă veţi scuza desigur, îi spus, sunt mort de oboseală şi 
trebuie să-mi găsesc un hotel. 

— Nu va fi nevoie, se repede, el în greceşte, vă voi re-zerca 
un apartament la „Baupolos”, iar Kessaclu o să vă conducă 
acolo. 

îi face un semn inteligent interpretului, pe care acesta ÎI 
interpretează aşa cum trebuie. Strângeri de mână... 

—  Odihniţi-vă ca lumea, dacă se vor ivi noutăţi, vă voi 
comunica, îmi spune Kelecchimos. 


„Baupolos Palace” este un stabiliment de primă mână, cu apă 
caldă, hârtie igienică satinată şi vedere asupra palatului regal. 
Un hamal într-o livrea albastră ca noaptea îmi cară cu greu, 
solemn, periuţa de dinţi, pe culoarele vătuite. Aici, mocheta este 
atât de groasă încât nu este întreţinută cu aspiratorul, ci cu 
aparatul de, tăiat iarba. Pe pereţii acoperiţi cu o catifea de 
mătase, atârnă câteva icoane care-l reprezintă pe sfântul 
Glomifugos în diferitele perioade ale vieţii sale pliduitoare. Il 
vedem îngri-jindu-şi surioara, bolnavă de rujeolă, apoi, hrănind 


papagalul bunicii sale, luând temperatura bolnavilor, îmbucând 
ceva cu leproşii, respingând avansurile unei curve, spălând 
picioareje unei fecioare cam purii, trăgând vin la sticle în 
beneficiul ospiciilor, reparând bicicleta sfintei Gâădilicioasa 
Nespălată şi dichisindu-i jilţul Preafericitului Tulandlos IV. Ultima 
imagine, îl reprezintă suportând supliciile şi pronunţând ultimele 
sale cuvinte care au fost: „Să-i arăţi capul meu ierarhului, 
merită”. Pe scurt, e frumos, e măreț, e maiestuos, e aurit, e 
edificator. Emoţionează, converteşte, ortodoxizează. 

Odată ajuns în pătrăţelul meu, mă reped la telefon şi cer 
urgent un whisky dublu într-un pahar simplu. După care, mă 
dezbrac şi-mi ofer un duş rece ca gheaţa. Mă cremuiesc un pic 
ca să-mi redobândesc supleţea pielii şi nu-mi rămâne altceva 
decât să-mi sorb whiskyul pentru ca să mă simt nou ca scos din 
cutie şi gata de atac. 

Decent, cu simțurile satisfăcute, deschid iarăşi. Evit 
ascensorul pentru a mă dedica scărilor. O mică idee nu-mi dă 
pace; Şi se demonstrează justă: Kessaclu stă pe hol, ascuns 
după o plantă ornamentală, fără să scape din ochi lifturile care 
urcă şi coboară alternativ şi vertical. Pot să-l ocolesc doar dacă o 
iau pe scări. Repede, mă întorc şi folosesc telefonul de pe culoar. 

— Domnul Kessaclu care, în prezent, se află pe hol, ar putea fi 
chemat la cabină? întreb. 

Mi se spune să nu închid. Aud un semnal. Kessaclu ţâşneşte 
din ascunzătoare şi galopează câtre fundul holului. Este 
momentul să acţionez. Mă reped pe scară şi, ulterior, ies în 
goană din hotel. 

Din fericire, sunt staționate în faţa hotelului câteva taxiuri. 

Spitalul Konokos! cer. 


Mă ştiţi doar. Acţionez instinctiv. Sunt un senzitiv, un impulsiv. 
Ghicesc ce se va întâmpla puţin înainte ca să nu se întâmple. Eh 
bine, pe când mă îndreptam spre spital, ceva mi-a ciripit în 
bibliotecă şi am ştiut că cele două păsărele au zburat din colivie. 
Intr-adevăr, o funcţionară de la Registratură îmi revelează în 
engleză deoarece în franceză nu ştie să spună decât „drugstore, 
water-closet, snack-bar, tea-room şi hamburger-steak” că 
numiții Olim-piakokatris şi Tedonksikon au părăsit clădirea în 
ziua următoare internării lor acolo. Aflând ceea ce deja 
prevedeam, ce, r să stau de vorbă cu doctorul care i-a îngrijit. 


Din fericire, mai este încă în spital. Este un june intern care 
tocmai se deghizează în extern deoarece e în costum de oraş. 
Atletic şi simpatic, băiatu'. Îşi aminteşte foarte bine de marinarii 
de la „Kavulom-Kavulos”. Un surâs ironic îi luminează chipul 
bronzat. Vorbeşte franţuzeşte fapt ce măre, şte şarmul său 
natural. 

— Am avut impresia că e vorba despre doi impostori, îmi 
spune. 

— De ce, dommule doctor? 

— Faimoasele lor vărsături proveneau dintr-o ingerare masivă 
de ipecă. Presupun că doreau să schimbe vasul şi-au găsit acest 
mijloc... 

la te uită cum se completează în mod fericit micul meu 
puzzle, nu-i aşa, dragii moşului San-A.? Acum, după ce v-aţi mai 
maturizat şi v-aţi eliberat de toate prejudecățile, sper că vă daţi 
seama că distinsul comisar e genial. 

îi mulţumesc doctorului şi-mii frec temporalul doar cu două 
degete, ca să le economisesc pe celelalte. Îmi e clar acum că va 
trebui să-i povestesc totul confratelui, înainte ca să-l determin 
să pună poliţia pe urmele marinarilor. 

Ar fi prea teme, rar din partea mea să încerc să-i prind singur, 
în această ţară în care nu cunosc pe nimeni şi, în plus, nu ştiu 
nici limba. 

O să i se pară bizar lui Kelecchimos faptul că întârzii atât de 
mult. Aş vrea dreptul, mai curând, să mănânc decât să le văd 
mutrele acre. Nu pot totuşi să-i evit. Am misiunea de a recupera 
ictoria” şi n-am dreptul ca, din cochetărie profesională, să 
frânez activitatea poliţiei ele.ne. Asta-i ce-i umflă prin cap lui 
San-A, drăgălaşilor. 

Mă simt privit din spate şi mă întorc. Observ privirile umezi 
ale funcţionarei de la Registratură. O amuză faptul că meditez în 
picioare pe ştergătorul aflat în faţa registraturii, îmi surâde, iar 
eu, la rândul meu, politicos, îi arăt cele treizeci şi două de 
lopăţele îmbrăcate în scăunele tapiţate cu email. Nu trebuie să 
laşi niciodată o doamnă să-ţi surâdă fără ca să-i răspunzi la fel, 
cu atât mai mult cu cât nu-i deloc rău fabricată această 
ateniană. Are corpul în formă de S, majusculă cu basculă. Îmi 
place. 

Remarc că, de acolo, din spatele geamului unde este locul ei, 
poate vedea pe oricine intră în spital. 


— Scuzaţi-mă, pornesc iarăşi ofensiva, dar poate i-aţi văzut 
plecând pe marinarii în chestiune, nu? 

Îmi confirmă. 

— Au plecat pe jos? 

— Nu, cineva îi aştepta într-o maşină. 

— Era deci ştiută ora la care vor ieşi? 

— Telefonaseră puţin mai devreme. 

Mă apropii de ghişeul de lemn lustruit. Surâsul meu se face 
din ce în ce mai învăluitor şi văd cum părul i se zbârleşte. N- 
aveţi idee ce efect produc asupra femeilor când le aplic 
dispozitivul meu de farmec, numărul 22 bis. 

— Eşti frumoasă ca însăşi Grecia, îi gânguresc. 

Aş fi preferat s-o duc cu zăhărelul pe franţuzeşte, unde 
repertoriul meu e mult mai perfecţionat. Cu toate, acestea, obţin 
efectele dorite. Fata, din palidă ca ceara, devine rumenă ca un 
bujor. 

— Mulţumesc, răspunde. 

Aplic doar politica „dă-mi ca să-ţi dau”. Exemplu: îţi susur 
formule de extaz, dă-mi pontul pe care-l aştept. 

— Povestiţi-mi, încântătoare doamnă... 

— Ce? (în realitate, pălăvrăgeşte în englezeşte, deci, spune 
„What”). 

— Domnul care-i aştepta pe marinari... 

— Era o doamnă... 

— Ce spuneţi? miă aprind eu. 

— Şi char una tânără... Blondă... Bine îmbrăcată... Avea 
şofer... Maşina ei era un Rolls... 

Pufnesc în râs. Ea nu pricepe, iar eu mă rețin s-o lămuresc. 
Dar cum faţă de voi n-am secrete, gaşcă de destupaţi la minte 
ce sunteţi, am să vă împărtăşesc motivele ilarităţii mele. Mai 
întâi, socotesc caraghios faptul că doi simpli marinari sunt 
aşteptaţi de o cucoană care are în posesie un Rolls şi un şofer, 
iar apoi şi mai mult decât orice, mă gândesc la emblema 
maşinilor Rolls-Royce şi care nu este alta decât „” Victoria din 
Sarr. lothrace"! Nu este altceva decât o reproducere a acestei 
statui, dacă vă mai amintiţi! 

încetez să mai hihăi atât şi să mă împăunez deoarece îmi dau 
seama că mai sunt multe de aflat. 

— Vă amintiţi numărul de înmatriculare al maşinii? 

— Câtuşi de puţin! protestează ea. 


— Aşteptaţi o clipă, îmi spuneaţi cu puţin înainte de a părăsi 
spitalul, unul dintre marinari a telefonat... 

— Da. 

— Cui? 

— Cui? Centralistei, desigur, mă informează frumoasă Elenă 
(care nu mă ia totuşi drept un tâmpit). 

Acestea fiind spuse, îmi arată o damă grasă băgată în dosul 
unui geam vecin. Persoana cu pricina are pe cap căşti de 
ascultat şi bagă fişe roşii în găuri negre. 

Mă aplec spre nostima mea interlocutoare. 

— Dacă-mi obţii numărul pe care l-a cerut marinarul, comoara 
mea, îţi ofer o cină elegantă la sfârşitul programului... 

Dintr-o dată, rumeneala de bujor se transformă în tr-o albeaţă 
de perete. 

— Sunt logodită, obiectează. 

De fapt, răspunsul nu este o obiecţie decât pentru ea. In 
niciun caz, n-ar constitui o obiecţie pentru mine. 

— Urmează să vină să te ia? 

— Îşi face serviciul militar. 

— Dacă îmi arăţi scrisorile lui, ţi-aş putea analiza grafologic 
caracterul şi asta ar ptuea să-ţi fie util. 

Pe loc, albul devine roz. 

— O să încerc totuşi să vă fac rost de această informaţie. 

Trece în celălalt acvariu, în care doamna cu cască continuă să 
branşeze voci la trompele lui Eustachio. O văd cum 
parlamentează pe gingaşa don'şoară. În plan general, ea' e tot 
ce nu-i rău, prea rău şi, în plus, tot ce e destul de, bun! 

Volumul este distribuit mai ales în părţile voluminoase, iar 
bazinul mistifică bazinul Aquitaniei. Capul nu e deplorabil, 
nicidecum. Brună, bronzată, privirea limpede, gura bine 
conturată... E totuşi caraghioasă viaţa. Uitaţi-vă la mine cum 
stau armionios şi toate celelalte. Şi totuşi? La urma-urmei, ce eo 
mutră? Doi ochi gelatinoşi! Două nări, o gură; altfel spus, găuri, 
nimic altceva! 

în concluzie, oamenii îşi consacră viaţa găurilor. În timpul 
existenţei, gravităm în jurul orificiilor mai mult sau mai puţin 
curate. E impotentizant să gândeşti în detaliu astfel de lucruri. 

Eh bine, cele două fete discută... Dar aveţi puţintică răbdare, 
vreau să vă mai spun ceva. Ştiţi bine că-mi place să vă 
împărtăşesc ideile care mă preocupă. Mă apucă uneori în timpul 


zilei. Sunt pe cale să mă adresez contemporanilor mei (foarte 
con şi foarte temporani), şi, brusc, îmi zic: „Ar trebui să le 
vorbesc de asta şi de ailaltă tovarăşilor mei de lectură. Ar trebui 
să-i fac să remarce trucul cutare sau cutare, precum şi să 
medităm împreună asupra unui asemenea subiect... Ah, mă 
apucă iar, aş vrea să vă vorbesc despre Noul Val şi despre 
mişcarea Ye.Ye. Trei cuvinte, doar pentru a spune... îmi 
amintesc, la plecare, cum au fost salutaţi tinereii acestor 
mişcări. Ridicaţi pe scut, în masă! Au arătat că sunt daţi 
dracului! Negau evidenţa! Este maniera struţească de a conjura 
pericolul. Depuneau mărturie despre modul în care această 
masă de inşi minori urma să distrugă cinema-ul şi music-hall-ul. 

Regizorii adulţi îşi ridicau umerii neputincioşi şi vânzătorii de 
siropuri răsuflate îşi ridicau neputincios umerii neputincioşi. 
Tinereţea cea turbulentă urma să calce totul în picioare, să 
dezguste publicul, să ruineze magnații, să slăbească însăşi 
Franţa! 

Aceşti puşti neobrăzaţi nu erau altceva decât nişte 
excremente care nu se căiau de nimic. Nişte pustule! Nişte 
excrescenţe demne de a fi ablaţionate? Să fie băgaţi la puşcărie 
până când mătură pământul cu barba. Să le fie luate 
electronicele din mână, aşa cum este luată cutia de chibrituri 
din mâna copiilor prea neastâmpăraţi. Să fie luate măsuri de 
salubritate publică! Asta cerea opoziţia? Asta reclama! Asta 
implora din partea guvernului! Asta voiau pompieriştii şi 
demnitarii cu maşini ultimul tip. Asta era pe buzele tuturor celor 
mari! Dar Noul Val a continuat să-şi vadă de treabă, ca şi 
mişcarea Yeye, dealtfel. Şi timpul a trecut. Şi acum, pontifii 
suverani au devenit suverani poncifi! 

Filmele lor seamănă cu redingotele, iar cântecele lor seamănă 
cu melodiile lui Pierre Dupont! Nu se prinseseră că era 
ireversibilă ascensiunea sugacilor. Tinerii i-au tocat urgent pe cei 
vâstnici! Acum nu se mai supără nimeni în legătură cu Noul Val. 
Godard, Truffaut, Resnais, Enrico nu mai pot fi negaţi. lar 
detronaţii mor de oftică, în faţa microfoanelor lor debranşate, 
văzând cum Yeye-iştii fac săli pline de Olympia şi cum au făcut 
din înregistrarea de discuri, a doua industrie franceză. Bravo lor 
i Nu ai voie să te închizi într-o generaţie ca într-un buncăr. Altfel, 
s-ar putea să te trezeşti strivit între două generaţii. Bravo, 
tinerilor! Ah, frumosul torent impetuos! E minunat cum 


desţelenesc ogorul pietrificat al politicii cu idei noi, cu forţe noi, 
cu o întreagă forţă a noului. Terminat! 

Centralista răsfoieşte un caiet cu muchie spiralată, metalică. 

E plină de bunăvoință, mustăcioasa. O privire asupra lui San- 
Antonio a fost suficientă pentru ca zelul să i se declanşeze. 

îşi umezeşte indexul, întoarce paginile, examinează notiţelie. 
O văd cum îşi dă cu părerea. Măzgăleşte ceva pe o bucată de 
hârtie. Dulcea mea funcţionară de la Registratură se întoarce 
scânteietoare ca o stea. 

— Am găsit, îmi spune. lată! 

Luând hârtiuţa pe care mi-a dat-o îi prind şi mânuţa. 

— Ai câştigat, frumoasă zână, îi spun. lţi datorez o cină. La ce 
oră termini programul? 

— La miezul nopţii, îmi dezvăluie. 

— Atunci, îmi voi permite să vin să te iau! 

— Nu aici, trebuie să trec pe-acasă ca să mă schimb. 

— Unde ar fi mai bine să ne întâlnim? 

— La restaurant. 

— Alege locul, pot cheltui o avere cu tine. 

— Cunoaşteţi „Plaka”? 

— E un prieten? Asta o face să rădă. 

— E un cartier din Atena. Asemănător cu Montmartre. Există 
un restaurant care se numeşte „Bodaninos”, cunoscut de toţi 
şoferii de taxi. Ne întâlnim acolo, la ora unu dimineaţă. 

Am impresia că a ascuns amintirea logodnicului într-un 
buzunăraş al slipului, iubiţica asta, voi nu? 

— Pe curând, îngeraşule, înregistrează tot, aşteptând ca eu să 
te înregistrez. 


Capitolul VII F 

IN CARE VÂNĂTOAREA DE OAMENI DEVINE HĂITUIREA UNEI 
FEMEI 

Părăsind spitalul, îmi spun că am omis s-o întreb care-i este 
prenumele. Îmi promit să umplu această lacună, mai târziu. 

Intru într-o bodegă ca să beau un gât de vin alb. Mi s-a vorbit 
mult despre el. Il găsesc atât de scârbos încât îl sfătuiesc pe 
barman să şi-l bage undeva. Mă arunc asupra cărţii de 
telefoane. Adapă mai puţin, dar e şi mai puţin greţoasă. Pornind 
de la numărul dat de centralistă, îmi este relativ uşor să aflu 
numele şi adresa abonatului respectiv. La Atena, la San- 


Francisco, chiar şi în Patagonia, procedeul rămâne acelaşi. Obţin 
următorul pont: abonatul este Dimitro Polis, 41, Piaţa Regelui 
Krados |. 

O rablă mă duce până acolo. Adresa se află chiar în cartierul 
rezidenţial. Ceasul meu de mână îmi semnalează ora zece, iar 
locul este foarte liniştit. De-abia dacă pot fi auzite ecourile 
atenuate ale emisiunii lui Guy Luxor, „Inter-Ruine”. Vile 
înconjurate de grădini greceşti se succed în jurul palatului 
regelui Kredos întâiul. 

Este înţesat de ambasade într-un colţ şi de îmbrăţişări pe sub 
palmierii locului deoarece amorezii se-mperechează cu plăcere 
în acest loc discret. 

Numărul 41 se află exact acolo unde trebuie să fie, adică 
exact între 40 şi 42 (fetiţă). Numărul delimitează o construcţie în 
stil bizantino-helicoidală cu aporturi oric-terope. Este imensă, cu 
coloane, din ipsos, dotată cu un peron dublu şi cu o fântână. La 
urechile mele ajunge rumoarea conversaţiei şi observ că un şir 
de maşini sunt parcate de-a lungul aleii. Trebuie că e o recepţie 
la creşa cetăţeanului Dimitrio Polis. Efectiv, în spatele 
draperiilor, mişună tot felul de umbre. 

Dar mă ştiţi! Nu sunt eu genul de amărăştean care să se 
perpelească fără a putea lua o hotărâre. 

Cu un gest sec, îmi reajustez nodul de la cravată şi trec de 
grilaj cu atât mai multă uşurinţă, cu cât poarta se deschide 
singură. Cu un pas, vioi, parcurg peronul. Deliberat şi cu ajutorul 
propriului meu index, apăs pe butonul soneriei. N-aud sunetul 
soneriei, dar, totuşi, funcţionează undeva în profunzimea unui 
birou deoarece, în scurtă vreme, şi-a făcut apariţia un chelner- 
pinguin. Un biet demonetizat, cu o coamă de laţe albe, o proteză 
care-i face figuri şi mănuşi glacé. Mă cântăreşte cu un ochi 
viligent. 

— Eu sunt, îi spun sperând că nu vorbeşte franţuzeşte. 

Habar n-are de limbă mea maternă, crede că tocmai mi-am 
declinat identitatea, se înclină şi mă introduce (E grec, să nu 
uităm.) într-un salon la fel de vast ca şi expoziţiile de la 
Versailles. 

E oarecare fast, credeţi-mă. Domnii sunt în smoking, iar 
gagicile sunt acoperite mai mult cu bijuterii decât cu veşminte. 
Aceşti oameni prezentabili sunt repartizaţi în mici grupuri ce 
flecăresc. Puriii stau tolăniţi pe canapele, tinerii se hârjonesc şi 


diverşi devorează bufetul. Câteva priviri iscoditoare mă 
defrişează, dar, în ansamblu, trec mai curând neobservat. Pare o 
reuniune a snobăriei ateniene. Tipii ăştia par genul care le 
comunică similarilor, în clipa în care un intrus îşi face apariţia: 
„Nu e din clasa noastră, dragă”. 

încep să dau târcoale bufetului ca să şterg amintirea vinului 
prost de mai devreme. Nu-mi place să-mi simt bolta palatină 
cuprinsă de arşiţă. Îi arăt barmanului o sticlă de whisky şi îi fac 
semn să-mi servească porţia pentru adulţi. Cu paharul în mână, 
încep să mă plimb prin salon. E uluitoare uşurinţa cu care te poţi 
prezenta celor din high-life. Cu cât sunt mai bogaţi, cu atât sunt, 
mai dezinvolţi. E dificil să te prezinţi celor săraci. Aştia deschid 
uşa cum parcimonie, fără a scoate lanţul de siguranţă. Cele 
două camere pe care le au, şi le apără cu feriocitate, ca pe un 
bastion, ori de câte ori vine cineva să le ceară cu împrumut 
almanahul, sau ochelarii bunicului... N-au încredere, bieţii de ei. 
Au fost prea exploataţi, prea înşelaţi, se tem. 

în high life, totul e prea mare, prea numeros şi prea politicos 
pentru ca să nu ai acces. Un chip nou, se consideră imediat că 
aparţine cuiva din aceeaşi reţea. Ştiu tipi care nu se hrănesc 
decât la cocktail-uri şi recepții pe la adresele stilate. E suficient 
să ştii cum să te ţii, să ai haine adecvate şi gesturi graţioase. 
Niciodată gesturi abrupte în high life, amintiţi-vă de asta. 

Deodată, urechile mele tresar la auzul limbii franceze, folosită 
într-un colţ, lângă pian. Acolo, o pereche de decrepite guşate 
bârfesc recepţia: două puicuţe în dantele, cu bijuterii şi cu plete 
de culoarea oţelului suedez. Una vorbeşte franţuzeşte cu 
accentul Europei centrale, iar cealaltă, cu accentul secolului 
şaisprezece. 

— Foarte  costisitorrrr, afirmă balcanica, bufetul este 
somptuos, dar caviarul nu-i iranian! 

— Mă mir din partea lui Dimitro, îi răspunde cealaltă, în 
general, el oganizează bine lucrurile! 

Cu siguranţă, a fost tras pe sfoară de maestrul de ceremonii! 

— Nu se mai găsesc servitori adevăraţi, mă lamentez, 
avansând cu îndrăzneală către cele două eminente pesoane. E o 
profesiune care se pierde. Şi, în acelaşi timp, cât e de frumoasă! 
Ce emoţionant e să serveşti la oamenii de bună calitate! Să le 
goleşti scrumierele, să le ştergi de praf vitrinele, să le schimbi 
cearşafurile, să le speli vasele! 


Doamnele mă privesc, mă ascultă şi mă aprobă. 

— Scuzaţi-mă, mimez confuzia, am uitat să mă prezint: 
vicontele Arebour de la Fusee-Hatlas. 

Babele sunt fericite de faptul că facem cunoştinţă. De regulă, 
bătrânele sunt placide. Însă, imediat ce o persoană se 
interesează de ele, iată-le dintr-o dată pline de efuziune. In mai 
puţin timp decât i-ar trebui unei lămâi coapte să devină o 
citronadă, sunt cernut, asaltat, acapart, aglomerat, anexat, 
redus, cucerit. Să le fac pe cele două seringi să dea pe afară nu-i 
decât un joc de copii. E lesne să intru în vorbă cu fetiţele astea 
matusalemice. Nu e nevoie decât de-o vorbă bine plasată, chiar 
numai de o sprânceană ridicată, pentru a face slalom în 
flecăreala lor magică. In decurs de zece minute, ştiu atâtea 
lucruri despre Dimitro Polis că mi-ar trebui volume ca să vi le 
povestesc. Dar concizia fiind pentru stilul meu ceea ce e o linie 
dreaptă pentru două puncte, vă rezum istoria în doi timp şi trei 
mişcări. 

Trebuie să ştiţi mai întâi că Dimitro Polis este moşul uriaş cu 
plete albe pe care-l vedeţi acolo jos, între cravata sa şi şemineu. 
Seamănă cu Frangois Mauriac, mai tânăr şi mai puţin gaullist. 
Are tenul gălbui, ochiul inteligent (şi celălalt ochi), dantura în 
întregime de mână, mărul lui Adam mult în afară (Ai zice că a 
înghiţit un pachet de cărţi de joc.) şi stima prietenilor săi. Este 
un vechi diplomat, retras din cercurile de afaceri externe. 

Este legat de familia regală greacă printr-un prieten al tatălui 
său şi posedă o avere atât de mare, -încât pentru a o număra i- 
ar mai trebui încă o sută trei ani de viaţă ceea ce pare destul de 
improbabil. 

Trăieşte alături de nepoţica sa, Alexandra, o puştoaică de 
douăzeci şi doi de ani şi şase luni, ai cărei părinţi au pierit într- 
un acident de vibro-masaj (contact greşit când aparatul era dat 
la maximum) când era încă un bebeluş. Puştoaica despre care 
vă vorbesc este cea care stă în picioare în dreptul ferestrei; 
aplecându-vă puţin, puteţi s-o vedeţi cu uşurinţă: nu roşcata, 
blonda cu o aluniţă în colţul buzelor şi cu gene lungi şi întoarse. 
După spusele băbătiilor, ar avea o reputaţie de târfă, care, pe 
mine unul, nu e în stare să mă impresioneze. Aşa-i tineretul! 
înainte, fetele care se măritau dezonorate, constituiau un 
adevărat stigmat pentru o familie. Aruncau asupra familiei 
proprii o ruşine teribilă. Acum, totul s-a schimbat şi, dimpotrivă, 


cea care se mărită cu sigiliul la locul său, trece drept o ruşine. 

Le arunc un compliment amabil celor două băbuţe, ceva la 
modul „ce păcat că nu m-am născut în secolul trecut, ce 
frumoase trebuie că eraţi acum optzeci şi patru de ani!” şi, 
luându-mă de mână, mă invit la plimbare pe traseul lui miss 
Alexandra. 

Puştoaica asta, pe măsură ce te apropii de ea îţi dă tot mai 
mult senzaţia că-l are pe vino-ncoace. Probabil că sexul a 
devenit tehnicolor, având în vedere transformarea canoanelor 
de frumuseţe. Odinioară, frumoasele erau considerate ca atare 
dar numai dacă aveau pielea albă şi flotori umflaţi cu gaz 
lampant. Acum, moda cere ca pielea. Să fie asemenea unei nuci 
lustruite şi ca pieptul să nu depăşească un anume calibru. 
Glandele se atrofiază, băieţi. 

Se îmbulzesc hormonii. Copchiii sunt îndopaţi cu prea multe 
vitamine şi cu prea puţină slănină afumată. Morcovul ras 
decimează tabăra femelelor. De când fătuţele îşi expun sânii la 
orice festivitate şi de când se bikinizează excesiv pe plaje, grija 
lor numărul unu e să prezinte poporului un arsenal rezonabil. 

Despuiatul nu mai reprezintă o surpriză. Care tânăr soţ al 
zilelor noastre nu şi-a văzut aleasa în pielea goală înainte de 
luna de miere? Babacii noştri mureau de emoție în noaptea 
nunţii. Desfacerea ambalajului era angoasantă. De fapt, nici nu 
ştiau prea bine ce se afla sub toate jupoanele şi dantelele. Era 
ca un bilet de loterie... Trebuia să te zbaţi, nu glumă, ca să 
dobândeşti pacea adâncurilor. Trebuia să învingi dantelele, 
nasturii, agrafele, acele, balenele... Ţi se cam urca la cap de 
atâta aşteptare! în timp ce acum, hop aşa! Două apăsări şi 
cincisprezece centimetri de fermoar şi, iată, vă aflaţi în plină 
acţiune. O nevastă se dezbracă la fel de rapid ca şi o vedetă 
între două scene. 

Tot meditând astfel, mă apropii de Alexandra. Are un surâs 
făcut să te ţină la distanţă. Simţi că ai putea dărâma munţii 
pentru ea. 

Pălăvrăgeşte cu o amică. Mă opresc (pe mine însumi) şi îi 
lansez o serie de zâmbete care mai de care mai încărcate de 
mesaje şi care, până la urmă, reuşesc să-i capteze atenţia. 

— Îmi permiteţi să mă prezint, domnişoară Alexandra? îi 
murmur. 

E toată numai urechi. N-aş vrea să-mi dau prea multe aere şi 


nici să mă îmbăt cu apă rece, dar am brusc impresia clară că 
sunt genul ei (sperând să fiu ginerele tatălui ei). 

— Antoine Abour, improvizez, sunt nepotul în contumacie al 
prinţesei Chmirnoff... Tuşica n-a putut să onoreze amabila 
invitaţie a distinsului dumneavoastră tată deoarece tocmai a 
fost operată. | s-a extirpat inima şi s-a profitat de conjunctură 
pentru ca să i se ablatizeze şi ficatul; însă, m-a însărcinat s-o 
reprezint. 

— O reprezentanţi foarte bine, şopteşte adorabila Alexandra. 

Privirea îi străluceşte de neruşinare. Dacă dăm un pic la o 
parte irisul, îi putem citi în pupilă chestii atât de imposibil de 
povestit încât eu însumi mă trag de mânecă în legătură cu 
detalierea lor aici. 

— Am auzit multe despre dumneavoastră, îi spun. Şi mi-aş fi 
dat cele două braţe pentru a vă cunoaşte dacă mi s-ar fi 
garantat că-mi vor mai fi de vreun folos după ce ne-am fi 
cunoscut. 

Asta o amuză atât de tare încât îşi îndepărtează prietena 
pentru ca să ne cunoaştem mai bine. 

— Sunteţi francez? mă întreabă. 

— Într-atât încât nici nu puteţi să vă daţi seama, declar. Dacă 
aveţi puţin timp după petrecere, aş putea să vă aranjez o vizită 
în pedigriul meu. 

— Da ştiu că nu vă pierdeţi timpul, apreciază încântătoarea 
copilă. 

— Trăim în epoca spaţialului, îi spun. Cumpăneşte, mă 
examinează... Profit pentru ca s-o bombardez telepatic. 

— Se va termina târziu, obiectează. 

— Târziu în noapte, ceea ce înseamnă, dimineaţa devreme. O 
zi poate fi începută şi mai rău decât atât, nu-i aşa? îmi permiteţi 
să vă aştep în zori? 

— Nu, spuneţi-mi mai bine unde vă pot eu întâlni! Eh, băieţi, 
încep să le cred pe cele două antichităţi care-mi spuneau mai 
devreme (fapt ce m-a iritat) că Alexandra nu plătea niciodată 
excedente de bagaj pentru virtute când lua avionul. 

— Sunt cazat la „Baupolos Palace”, camera 69, n-aveţi cum să 
vă înşelaţi. 

Privirea sa umedă îmi săgetează calota glaciară. 

— De acord, voi trece să vă salut. Dar nu plecaţi imediat? 

Tocmai arunc o privire la ceas. Nu trebuie să uit de faptul că 


am un rendez-vous cu mica funcţionară de la registratură. 

— Sunt obligat să mă retrag, mă lamentez, este ora la care 
tebuie să-i duc mătuşii ceaiul său de tei şi izmă. 

li arunc o privire care o pârjoleşte. «e 

— e curând, Alexandra. 

îndrăzneţ, nu? Micul sfărâmător-de-inimi din Atena, iubitul 
vostru San-A, puicuţelor. Dar nu fiţi geloase. Nu uitaţi că sunt în 
misiune. Inima mea şi toate celelalte accesorii sunt ale voastre. 
Trebuie, totuşi, să recunoaşteţi că e o treabă rapidă! în mai puţin 
de un sfert de oră, am intrat în această casă, am aflat care-i 
viaţa locatarilor şi-am obţinut şi o întâlnire din partea 
domnişoarei. Imi permit chiar să-i spun pe numele mic. Nu se 
poate mai repede de atât şi tocmai d-aia, să nu mai pierdem 
niciun moment. Dispar cu sentimentul datoriei împlinite. 

Pe când mă îndepărtez, cuget un pic asupra întregii afaceri. 
Nu cred că domnul Polis e amestecat în furt. Acest bătrân bogat, 
demn, onorat, adulat, acidulat, medaliat, diabetic şi bunic; acest 
vechi diplomat; acest membru al nobilimii ateniene; ce legătură 
poate avea cu marinarii care au şutit „Victoria”? 

Şi iubita lui nepoată, frumoasă, adorată, rasată, elegantă, 
instruită şi ortodoxă, pen'ce să-i aştepte pe cei doi şnapani la 
ieşirea din spital? Căci n-am nicio îndoială că ea e fata din Rolls, 
care îi aştepta pe Tedonksikon şi Olim-piakokatris, în faţa 
spitalului Konokos. 

Atunci? Ce să deduc? Ce să concluzionez? Că Dimi-tro Polis a 
şutit „Victoria din Samothrace” ca să-şi decoreze salonul? Sau că 
a vrut să redea această statuie pământului care a văzut-o 
născându-se? La prima vedere, ar putea părea o nebunie, dar pe 
mine unul, nimic nu mă mai miră. 

Totul este posobil în această lume şi nu-i decât un singur lucru 
cae să fie cu adevărat neverosimil: neverosimili-tatea însăşi! 


Capitolul VIII 

ÎN CARE, PETREC O NOAPTE AŞA CUM VĂ DORESC ŞI VOUA SA 
AVEŢI PARTE DE O ZI! 

Avea dreptate puştoaica de la spital: Plaka seamănă teribil cu 
Montmartre. N-aş vrea să vă lichidez iluziile patriotarde, dar aş 
zice că e chiar mult mai pitoresc. Mici străzi înguste, mărginite 
de restaurante bântuite de muzicieni... Ghirlande de lumini, 
negustori care laudă deliciile tavernelor pentru care racolează 


publicul amator... Boscheţi în care strălucesc proiectoare 
multicolore. Şi mult norod pe străduţe. Mişună. Ador când bipezii 
colcăie în jurul meu. Oamenii, iată, rămân subiectul interesant al 
acestei planete. Marele Canion din Colorado, ori cascada 
Zambezi au faţă, desigur, dar nu evoluează. Tot ce face natura, 
într-un anume sens, este să erodeze. In timp ce omul încearcă 
să urce în susul curentului şi chiar şi reuşeşte într-o anume 
măsură, într-un hârb de trăsură. 

„Bodaninos” are particularitatea de a fi situat în vârful unui 
imobil, pe un acoperiş terasat, mărginit de plante exotice. Tot 
felul de muzici, care mai de care, chitarizează. Violonizează, 
flautizează. Luminile sunt suave şi satinate. Chelnerii poartă 
haine albastru deschis, iar mesele sunt separate unele de altele 
prin râuri de verdeață. 

De pe acest acoperiş, poate fi admirată toată panorama 
oraşului şi poate fi văzut Acropole, strălucind pe colina sa. Sunet 
şi lumină! Este luminat ca o vitrină; intensitatea luminii urcă 
progresiv şi ilustrul Partenon sclipeşte o clipă. Apoi, se stinge 
lent, până când dispare în noaptea catifelată. 

Dau o raită prin grădina suspendată. Graţioasa mamă a 
răniților n-a sosit încă. Un majordom plin de epoleţi mă atacă în 
franţuzeşte. S-a prins pe loc că vin din dulcea Franţă. Probabil că 
port umbra Turnului Eiffel pe frunte! îmi propune o masă chiar la 
marginea terasei şi-i comand o băutură dublă ca să-mi treacă 
mai uşor timpul. Aşteptarea mea e scurtă deoarece miss Birou- 
de-înregistrări îşi face apariţia curând. Şi, credeţi-mă, bandă de 
fraieri, dar cuvântul nu-i suficient de tare, gagica poartă o rochie 
albă, cu auriu în jurul gâtului. Machiajul este în nuanţe de ocru şi 
este coafată ca o sirenă. Are mersul legănat, element important 
în cazul femeilor chiar în situaţia în care urmează să treacă la 
poziţia orizontală şi miroase bine. Se întâmplă rar ca o fată de 
condiţie modestă să se parfumeze corect. În general, la noi în 
orice caz, proletarele se parfumează cu apă de colonie din 
bazar. Aşa ceva violentează simţul olfactiv. Prefer un miros cu 
adevărat urât celui de parfum ieftin. Dacă mă faceţi snob pentru 
asta, n-am să recunosc. N-am nicio vină dacă mirosul de sărăcie 
mă face impotent. Probabil, e o chestiune hepatică. Le dau un 
sfat preţios tuturor damelor: când nu-şi pot permite să-şi 
cumpere acele minuscule flacoane care costă atât de scump, să 
utilizeze o apă de toaletă bună, chiar doar un săpun de marcă, 


va fi suficient ca să mă dea gata. Voi fi vrăjit. 

— Ştii, suprema mea frumuseţe, că nu-ți ştiu numele, îi bâigui 
molatec în ureche, făcând-o să se aşeze în dreapta mea, eu 
luând loc în stânga ei. 

— Mă numesc Alexandra, îmi spune. i 

Mi s-a pus un nod în gât, sunt redus la tăcere. Imi cad în 
braţe, în mai puţin de o plombă, două frumuseți ateniene şi, 
culmea, ambele se numesc Alexandra. Mulţi ar putea să creadă 
că-i doar o poveste de adormit copiii, nu-i aşa? Un adevărat 
triumf! 

—  Delicios prenume, croatizez (dată fiind poziţia mea 
geografică). 

Ne alegem din meniu tot ce e mai bun şi încep să-mi bat 
capul despre modul în care ar trebui să acţionez în cazul 
Alexandra |, în aşa fel încât să n-o ratez nici pe Alexandra II. Ce 
vreţi, fraţilor, lupta contra cronometru. Este modul meu de a 
acţiona ca să dobândesc trofeul Ba-racchi. Mă apuc să fac un 
calcul rapid. E ora unu. Pe la două, vom fi terminat de înfulecat. 
La ora două şi jumătate, vom fi la hotelul meu. O oră ne ajunge 
ca să ne hâr-jon în slujba Franţei, o să-mi mai trebuiască o 
jumătate de oră ca s-o conduc la ea acasă, cu taxiul şi, uite aşa, 
una peste alta, o să se facă patru, exact când va sosi micuța 
Polis. Sunteţi de acord, sper, că nu şomez! 

— Pari visător, remarcă ea. E 

— Mă gândeam la tine, Alexandra. Incerc să definesc de ce 
natură este tulburarea infinită care mă încearcă în preajma ta... 

Mă bate uşurel pe mână.) 

— Nu trebuie să-mi faci curte, Antoine, îmi reproşează, 
aminteşte-ţi că sunt logodită. 

Mititica începe să-mi producă pitici pe creier cu militarul ei. 

— Ascultă, Alexandra, o adorm eu, în lumea asta meschină, 
contează un singur lucru: prezentul. In acest moment, amicul 
tău e pe cale să tragă un pui de somn în cazarma mohorâtă şi 
nu cere nimănui nimic. 

— Tocmai asta e, are încredere în mine! se aprinde ea. 

— Tu ai spus-o, frumoaso. Are încredere în tine, este singurul 
lucru care are importanţă. De ce este posibilă existenţa 
băncilor? Deoarece clienţii lor au încredere în ele. Dacă ar lua 
paraiul şi-ar şterge putina toţi în acelaşi timp, băncile ar face 
bancrută. Acelaşi lucru se întâmplă şi în cazul femeilor: nu-şi pot 


permite nici evaziuni decât doar dacă logodnicul sau soţul le 
acordă încrederea. Dacă băieţii în cauză au îndoieli, femeia 
trebuie să le risipească, dar numai în cazul acela, mă înţelegi? 

Se benoclează la mine apoi, deodată, izbucneşte în râs. Are 
dinţii albi, respiraţia proaspătă, aspiraţia proaspătă, inspiraţia 
proaspătă. 

— Nu mai râde aşa, din toată inima, o implor, am chef să-ţi 
savurez surâsul. 

Se străduie să-şi confecţioneze o mutră acră, riscând să-şi 
strice fardul, dar nu reuşeşte să redevină serioasă. 

Ospătarul ospătează. Cântăreţii cântă. Interpretează copiii din 
Pireu (copiii crescând între timp). Noaptea e blândă ca un 
cuibuşur. In petto, pentru a nu face zgomot, mă’ întreb dacă a 
reuşit colegul meu să recupereze „Victoria din Samothrace” din 
apele pline de păcură ale acestui faimos Pireu. Ideea asta mă 
munceşte într-atât încât nu mă mai pot lupta împotriva 
nehotărării şi mă decid să telefonez. Puştoaica mă scuză şi 
părăsec masa pentru a merge în interiorul restaurantului. Sun la 
poliţia ateniană, dar mi se răspunde că amicul Kelecchimos, 
comisarul, a plecat să se culce. Insist să mi se dea numărul său 
cu o asemenea vigoare încât n-au încotro şi mi-l dau. 

Vocea sa morocănoasă îmi fonfăie în urechi cuvinte de 
neînțeles. 

— Aici e San-Antonio, îi spun, veţi fi obligat să-mi răspundeţi 
în franceză deoarece l-am lăsat pe interpret într-un sertar de la 
hotel. Unde aţi ajuns cu investigaţiile? 

Ezită, dar se hotărăşte până la urmă să vorbească. Oricum, 
franzuţeasca nu-i punctul său forte. 

— N-am descoperit nimic! îmi spune. 

— Aţi găsit locul exact în care a făcut escală „Kavu-lom- 
Kavulos”? 

— Da, l-am găsit. Scafandrii au şi făcut cercetări. Dar, nimic, 
niente, nada! 

— Înseamnă că deja au ridicat „pachetul”! 

— Conform investigaţiilor mele, nu! 

— Adică? 

— In urma întrebărilor, se pare că nimeni n-a pescuit în port, 
pentru ladă. 

— Dar, noaptea! 

— Lume permanentă. Ca să urci o asemenea greutate, trebuie 


scafandru, macara, camion, înţelegeţi? 

— Perfect, noapte bună! Victoria” se află, poate, sub vapor. 

— Pornit deja căutările. 

— Perfect, noapte bună! 

închid. Hotărât lucru, chestia e albastră. Credeam orbeşte în 
faptul că, în cazul în care ,Victoria” n-a fost scoasă din apele 
portului, cel puţin vom afla că ea se află acolo... Ce-i de făcut? 

Mă întorc la masă. Fascinat de frumuseţea locului, rămân 
locului. Alte restaurante suspendate ne înconjoară, la nivele 
diferite, asemănătoare unor insule luminoase şi, în momentul în 
care tace orchestra noastră, se fac auzite altele. 

Astfel, fondul sonor ambiguu învăluie în catifele magica 
noastră. 

Ispita este atât de puternică, încât mă sprijin de balustradă 
pentru a savura. Colţişoarele şi clipele de o asemenea factură se 
degustă cu linguriţa, nu-i aşa? Trag aerul în piept. Suava muzică 
şi mirosul sulfuros al portului reprezintă o combinaţie care ţi se 
urcă la cap. 

In momentul în care vreau să mă sustrag abandonului, atenţia 
îmi este atrasă de ceva bizar şi indefinit. Acel ceva se află pe 
acoperişul vecin aflat la nivelul terasei noastre. Este ascuns în 
spatele unui coş. Şi, fac pariu cu voi pe o gură de aer contra o 
gură de aer infect pe care-l respiraţi cu atâta abnegaţie, că acel 
ceva despre care vă vorbesc e un om. 

Ceea ce mi-a reţinut privirea este doar o reflectare a lunii pe o 
suprafaţă sclipitoare. Holbându-mă mai" atent, sesisez că tipul 
este pe cale tocmai să-şi pună pe umăr o armă cu lunetă. ŞI 
ceea ce-mi străfulgera prin bibilică e că amintita puşcă e 
îndreptată exact asupra mea, fiu unic şi preferat al lui Felicie. 
Nedorind ca aceasta din urmă să sufere, mă frâng în două 
pentru a mă pune la adăpost lângă balustradă. In clipa în care 
fac asta, în pofida amestecului sonor care mă înconjoară, aud, 
totuşi, în chiar momentul plonjonului, zgomotul sec al unei 
explozii. Este prelungit de sunetul de porțelan spart. Glonţul pe 
care nu l-am interceptat a lovit în plin o supieră fumegândă şi 
flăcăul n-a avut încotro şi-a scăpat din mâini întreg pla-pe care o 
ducea un piccolo, pe o tavă. Supiera a explodat toul cu toate 
farfuriile pe el. 

Şi, uite-aşa, copii, ne reîmbarcăm, cu toate pânzele sus | 
Palpit de emoție! Superiorul ierarhic îl ceartă pe puşti care 


protestează. Dar nu-i sunt ascultate nici doleanţele, nici 
condoleanţele. Este pălmuit, este evacuat, este blamat. Mă 
repun pe picioare şi mă îndrept în direcţia acoperişului. 
Trăgătorul a dispărut. Nu merită osteneala să mă iau după el; 
până ies din restaurant şi până străbat toată țesătura de 
străduţe, practic, tipul va fi demult în căscioara lui, cu andrelele 
în mână. 

Tulburat, mă întorc la Alexandra a l-a. 

— Ce s-a întâmplat? mă întreabă. 

— Doar un piccolo neîndemânatic, frumoaso, se-ntâm-plă şi la 
case mai mari. 

Ceea ce-mi sâcâie sâcâitul, după cum spunea Chalia-pine, e 
faptul că am fost identificat şi urmărit, fără ca să-mi dau măcar 
seama. Pentru un puişor care-şi face din instinct o a doua 
natură, nu e prea măreț un astfel de lucru... Căzusem în reverie 
fără să-mi pese de nimic şi un tip mă ochea cu o armă cu lunetă, 
hotărât să mă lichideze, în orice caz, dacă anumite forţe s-au 
decis să mă elimine din peisaj e doar din cauza faptului că sunt 
socotit incomod. Şi dacă sunt considerat incomod, înseamnă că 
mă aflu foarte aproape, „foc-foc”, aşa-i? 


Intenţionez să-mi conduc cocheta, înainte ca să am timp să 
pregătesc terenul, căci San-A., ştiţi bine ce reputaţie are, 
frumoaselor; doar nu credeţi c-o s-o neglijez pe puicuţa de la 
spital doar pentru că un necunoscut al cărui nume se scrie cu un 
semn interogativ-majusculat a vrut să-mi facă figura pe care i- 
au făcut-o alţii regretatului preşedinte Kennedy. Dimpotrivă, 
tipul ăsta de ceremonie îmi dă fiori de emoție pe şira spinării. 
Centrii nervoşi îmi patinează. 

Pe când părăsim „Bodaninos”, micuța mă ia, grațios, de-o 
aripă. Intenţionez să opresc un taxi deoarece n-am chef să 
orbecăi pe străduţele din „Plaka”, ştiind că un celebru 
necunoscut n-are alt gând mai preţios decât acela de a-mi găuri 
scăfârlia. 


Ar fi un joc de copii pentru un nefericit să-mi bage un cuţit în 
coaste, după care, să dispară. 


— Încotro? întreabă Alexandra a Il-a odată instalată în maşină. 
— Să bem ceva la hotelul meu, îi spun aşa, în trecere, de 


parcă ar fi vorba despre treaba cea mai banală. 

— Oh, nu, protestează juvenila, dac-ar afla logodnicul meu... 

— Dac-ar afla una ca asta, ar fi confirmarea faptului că are 
calităţi telepatice, fapt ce i-ar marca în mod fericit întreaga 
existenţă. Dealtfel, „Baupolos” este un hotel select. 

Asta o descumpăneşte. 

— „Baupolos”! miorlăie ea, n-am intrat niciodată acolo. 

— Doar n-o să laşi să-ţi scape o ocazie ca asta! Cele mai 
multe fete serioase cedează împinse de o anume curiozitate pe 
care o au vizavi de lux. Onestele proletare nu pot rezista în faţa 
atracției exercitate de o maşinuţă frumuşică şi de un restaurant 
la modă. N-o să se pună problema responsabilităţii sau mai ştiu 
eu ce. 

Un sfert de oră mai târziu, împing păsărică de companie în 
holul marmorat al palatului meu. Kessaclu moţăie în spatele 
unui filodendron. Ar trebui să consulte un orelist deoarece 
doarme cu gura căscată. 

Mă îndrept către ascensor, ţinând-o de braţ pe Alexandra. 

Marmura, plantele verzi decorative, covoarele, acajuul, 
tablourile, toate îi dau ameţeală. Şi mărimea locului are acelaşi 
efect asupra ei. Totuşi, ţine Acropole de mână, draga de ea. Unul 
dintre cele mai prestigioase monumente in the world! Burighiţi 
ironia lucrurilor: un hotel este cel ce-i dă crampe de emoție. 
Civilizaţia greacă, mitologia, în frunte cu Zeus şi cu ai săi 
camarazi şeizori, o lasă rece pe Alexandra. Arhitectura de 
dinainte de lisus Hristos, o trece complet cu vederea, în schimb, 
arhitectura Hilton îi captează întreaga atenţie, închid uşa 
camerei. 

— Un deget de whisky, mica mea zână? 

— Oh nu, e prea tare... 

— O să te ajut! 

Se prăbuşeşte pe o canapea, ca o canapea într-o canapea. 

După ce aranjez luminile, mă aşez alături. Aţi observat, la 
cinema, luminile sunt chestiunea esenţială. Dacă e prea multă 
lumină, se pierde intimitatea. Momentele delicate nu trebuie 
niciodată supraexpuse. Aprind lumina în baie pentru a folosi o 
sursă indirectă şi apoi las lămpiţa cu abajur roz, aproape de pat. 
Rămân multe zone întunecate. Aici, băieţi, se dă stingerea 
pentru ateniene. O iau, savant, pe după umeri. 

— Alexandra, îi vorbesc mieros, ce sentimente confuze mai ai 


apropo de subiectul despre care ţi-am vorbit în prealabil? 

— Vorbeşte-mi în franceză, şopteşte ea. 

— Dar nu înţelegi, mă mir eu. 

— Nu face nimic, vreau să te aud rostind în limba ta... 

li surâd şi-ncep să-i aplic tactica de învăluire san-antoniană: 

Mincinoasă mică, decât s-o auzi, aş prefera s-o guşti! Eşti 
teribil de tentantă şi-aş vrea să poposesc un pic, explorându-te! 

— E minunat, spune, ai zice că e muzică. 

— E nimic pe lângă muzica pe care te-aş putea face s-o auzi, 
micuţo! Flautul fermecat al lui Mozart, Introducerea regelui în 
Uvertura prinţesei. De profondis la vi-brafon! 

închide ochii. Mă aplec asupra ei şi fac inventarul cutiei cu 
piese de schimb. Cele treizeci şi două de piese se află la locul 
lor. Fătuca se prinde în joc. Debut clasic, dar, după cum se 
spune, de, undeva rebuie să începi! O răstorn pe canapea! O 
pipăi! Trec de obstacole! Răspunde. Spune nu, dar în greceşte, şi 
nu am obligaţia să ştiu asta. Şi apoi, îi înăbuş silabele una câte 
una. O clipă, mă întreb chiar dacă e virgină. N-am spirit 
pionieresc în astă-seară. Un minut mai târziu, constat că 
temerile mele erau nejustificate. Conştiinţa fiindu-mi liniştită, 
mă dedic în întregime exerciţiului numit îndeobşte fructul oprit. 

li place. O spune, o geme, o strigă, o scrie, o mimează, o 
gâfâie, o gângureşte, o susură, o clamează, o reclamă, o afirmă, 
o susţine, o jură, o abjură, o murmură, o bâiguie, o miorlăie, o 
recită, o traduce, o repetă, o verifică, o morsi-fică, o dă în 
Braille, o anunţă, o afişează, o explică, o amplifică, ^ 
exemplifică, o comentează, o lamentează şi o aman-tează. 

Punct şi închideţi ghilimelele. 

Ne despărţim. Dar, iat-o, se agaţă de gâtul meu şi-mi plânge 
pe piept. 

— Şi logodnicul meu? sughiţe. V-aţi pierdut şi voi răbdarea, 
aşa-i? 

— Logodnicul tău e un încornorat, iubito, îi răspund. 

Aş fi vrut să găsesc un alt cuvânt pentru a desemna ceea ce 
s-a întâmplat cu el, dar sincer, n-am găsit. 

Sună telefonul. Patruzeci şi două de secunde mai devreme, ar 
fi provocat o deraiere. 

Răspund, crezând că voi primi noutăţi din partea comisarului 
Kelecchâmos. De fapt, e tipul de la recepţie. 

— Domnişoara Polis e jos! îmi spune. 


Catastrofă! Alexandra | îmi devansează planningul. Ce-i de 
făcut? Asta-i vodevilul absolut! Cea mai spectaculoasă comedie 
de situaţii! Dar cunoaşteţi doar spiritul de iniţiativă al micului 
vostru San-A., nu-i aşa, căprioare umectate ce sunteţi? 

— Uite ce e, amice, îi zic respectivului, te-ar interesa să 
primeşti o recompensă cât Acropole de mare? Atunci, condu-o 
pe don'şoara cu pricina într-o cameră liberă, făcând-o să creadă 
că e a mea şi spune-i că sosesc. 

Zis şi făcut! 

— Bine, domnule, o voi conduce în apartamentul 
dumneavoastră! 

Uf! 

— Ce e? bâiguie Alexandra a ll-a. 

— Mi-a venit patronul, trebuie să mă duc să-i dau raportul, 
ferchezuindu-mă cât ai clipi. 

— Şi eu ce fac, în timpul ăsta? 

— Odihneşte-te, păsărico, patul e montat pe amorti-zoare 
telescopice. 

Mă pieptăn, mă dau cu apă de colonie (bravo! Balan-ciaga) şi 
dau iarăşi telefon ca să aflu unde a fost dusă „persoana în 
discuţie”. 

— Apartamentul 114! 

— Merci! 

Ah, francezi şi franţuzoaice, ce noapte! 

— Credeam că eşti în camera 69? îmi spune minunata, 
triumfătoarea, tulburătoarea Alexandra |. 

— M-am mutat deoarece erau ceva defecţiuni în baie. 

Curios e că am întâlnit-o pe culoar, în drum spre ascensor. 
Ceva îmi spune că fiica'diplomatului (un şmecher şi jumătate) 
avea intenţia să o şteargă înainte de venirea mea. li 
împărtăşesc îndoielile mele. 

— Voiai să pleci? 

— Mi-am uitat poşeta în maşină. 

— Mă duc eu s-o iau. 

— Inutil! 

— Dar rişti să-ţi fie furată. 

— Şoferul meu a rămas la volan... Nu insist şi o fac să intre în 
cameră. 

— Nu te aşteptam atât de devreme, Alexandra... 

— Am pretextat o migrenă. Mă grăbeam să te revăd... 


— Mulţumesc pentru compliment, îmi surâde. 

— N-am mult timp, ştii... Bunicul trebuie să mă ia mâine într-o 
croazieră spre insula Cerebos. 

„N-o să fie o treabă nesărată, plimbarea asta”, glumesc în 
sinea mea. 

Dacă viaţa are ceva extraordinar, atunci aceste creaturi 
graţioase sunt extraordinare; şi-au conectat difuzorul la o 
frecvenţă joasă şi nu se ascund. Alexandra |, nu pomeneşte 
nimic despre vreun logodnic. Nu zice nimic despre nebunie, 
despre virtute ori despre principii. 

Se instalează pe pat, uşor lăsată pe spate. Gata! 

Haide, San-A., la treabă, iepuraş în călduri ce eşti! Nu e 
dezagreabil s-o faci iar cu o tipă nouă, la mai puţin de zece 
minute după ce i-ai spus „pa-mersi-don'şoară” celei precedente. 
Cu Alexandra |, credeţi-mă nu ţine să dai rasol. E o fată care ştie 
deja, pe dinafară, ca într-un film de la Hollywood, splendoarea şi 
decăderea acestei ocupaţii. N-ai cum să vinzi castraveți la 
grădinar în cazul ei şi nici nu poţi să-i spui că tot ce zboară se 
mănâncă. 

De aceea, epuizabil în resursele şi reţetele mele, îi 
interpretez, cu brio, rând pe rând, toate felurile de instrumente 
pe care le cunosc: de la coarde, la instrumentele de suflat. 

E mulţumită, satisfăcută şi mă pupă. 

— Ah, francezii ăştia, murmură, masându-şi pleoapele ce-i 
acoperă ochii focoşi, doar ei ştiu să facă amor cu adevărat! 

Sunt flatante, astfel de declaraţii, trebuie să recunoaşteţi! 
Mărturisiţi că vă umple de orgoliu, băieţi, chiar dacă în ceea ce 
vă priveşte, treaba asta nu e chiar punctul vostru tare! Fibra 
patriotardă este cea care se dilată: slipul se face tricolor! Ne 
marseizăm din cap până în creştet! 

— Aş bea ceva, iubitei, îmi gângureşte în trompa lui 
Eustachio. 

la te uită cum s-a deshidratat păsărică. 

— Cum să nu, îngeraşule! 

— Pentru dragostea noastră, Alexandra! Pregătesc două 
whisky-uri mari. 

Ciocnim, dar mai puţin precis decât înainte. Sunt chiar pe cale 
să-mi spun că amorul o fi el plăcut, dar nu e de natură să mă 
facă să progresez cu ancheta. Şi cum, odată pornit pe 
monologul profesional interior, nu-l mai pot opri, îmi spun că e 


cam timpul s-o întreb pe miss Polis în legătură cu cei doi 
marinari de pe „Kavulom-Kavulos”. Doar că e un subiect cam 
delicat. 

— Zbaterile noastre amoroase, mi-au provocat o migrenă, 
suspină. Vrei să-mi aduci o compresă cu apă rece, iubitei? 

— Cu plăcere, mă reped în baie. 

lau un prosop şi îl înmoi după ce am dat drumul la maximum 
la robinetul de apă rece. Exact atunci, graţie unui joc 
întâmplător de oglinzi, surprind un lucru cam neobişnuit... 
Alexandra | îşi scotoceşte prin haine şi scoate de la jartieră un 
mic săculeţ de pânză. Ciobănită asta are nişte ascunzători cam 
ciudate. Cu promptitudine, goleşte conţinutul săculeţului în 
paharul meu. Agită paharul pentru ca să dilueze amestecul şi 
strecoară săculeţul gol în sutien. Fetelor, îmi vine ideea că dacă 
îngerul meu păzitor n-ar fi făcut ore suplimentare m-aş fi trezit 
mortibus în câteva ore! 

Storc prosopul şi, odată treaba făcută, îmi iau avântul. 

— Uite, sufleţelule, sper că-ţi va trece migrena! îşi pune 
prosopul pe frunte şi se-ntinde pe pat. 

— Desigur, iubitule, îmi murmură. Ridic paharul. 

— Ar trebui să bei puţin, îi spun. Whisky-ul e cel mai bun lucru 
împotriva unei migrene. 

— Nu o astfel de migrenă, şopteşte, închizând ochii. 

Dar bea tu! 

Toastez în cinstea don'şoarei şi înalţ paharul. Văd cum 
pleoapa stângă i se ridică uşor. Supraveghează cu multă atenţie 
tot ce fac, până la cel mai mic gest. 

— Mă întreb ce va arăta chestia asta la analiză, murmur. 

Deodată, se belcoşează la mine. 

Privesc lichidul la lumina unei lămpi. Câteva particule de 
pudră albă sunt încă vizibile pe fundul paharului. 

— Sigur nu-i arsenic, explic în continuare, deoarece arsenicul 
lasă urme şi presupun că doreşti ca decesul meu să pară 
natural! 

Ar merita să vedeţi scena! S-a ridicat în capul oaselor. 
Prosopul ud i-a alunecat de pe frunte, dar nici nu se gândeşte să 
şi-l pună la loc. Mă fulgeră din priviri. Pun whisky-ul „botezat” pe 
marmura şemineului. O alunecare rapidă. Nu-i altcineva decât 
miss-otravă care vrea să se deghizeze în miss-curent de aer. Dar 
am prevăzut totul şi ajung în faţa uşii înaintea ei. 


— la spune, Sandra, doar n-o să pleci aşa, fără să spui tot, mă 
amuz. 

începe să se dea înapoi, iar eu avansez către ea. Privirile 
noastre sunt încleştate una de cealaltă asemenea unor vagoane 
de tren. La un moment dat, se lipeşte de perete. Cum însă nu 
are forţa unui tanc sau a unui buldozer şi având în vedere că, 
oricum, ne aflăm la etajul patru, se abţine să treacă prin zid. 

— Un proverb din ţara mea spune că trebuie să acţionezi 
înainte de a vorbi, spun. Am acţionat deja, ne rămâne deci să 
stăm de vorbă... începi tu sau eu? 

Rămâne fără grai. 

— Foarte bine, încep eu, fetiţo. Va fi suficient dacă vei 
răspunde la întrebările mele. Să începem cu cei doi marinari pe 
care te-ai dus să-i cauţi la spital. 

— Habar n-am despre ce anume vorbeşti! 

— Despre asta, îi spun şi-i ard una de-ar fi fost în stare să 
convingă şi-un elefant. Ştii ce e asta, ştrengăriţo? 

Se clatină şi cade pe mochetă. Imi reprim remuşcă-rile de 
galant „tom”. 

— Pe holul hotelului, se află un poliţist, îi spun. Dacă nu 
vorbeşti, copilo, te bag la zdup chiar acum? Clar? 

Mă apropii de telefon şi pun mâna pe receptor. Fata îşi revine 
şi-şi lasă capul în jos. O cred învinsă, dar cât de uşor pot fi dus 
de nas! Căci, iat-o cum se repede ca din puşcă spre şemineu! 
înainte să pot interveni, a înhăţat paharul cu otravă şi l-a 
aruncat pe fereastră. 

— Cheamă poliţia, dacă mai ai de ce! îmi aruncă în batjocură. 

Şi cum al vostru preaiubit San-A. A rămas interzis, fătuca se 
apucă să-şi smulgă hanţele, absolut tot, să le facă ferfeniţă, 
absolut tot, inclusiv slipul, sutienul, corsetul, ciorapii. Şi, în 
timpul acestei operaţiuni, urlă „ajutor”, de răsună tot hotelul! 
Ţipetele ei, deşi sunt greceşti, sunt înspăimântătoare. Toţi cei ce 
dorm sunt treziţi, copiii din hotel izbucnesc în zbierate, la rândul 
lor, coifurile matrimoniale sunt perturbate, sistemele nervoase 
ale insom-niacilor sunt devastate. În hotel, se află nemți care îşi 
imaginează că sunt la Dachau, americani, care-şi închipuie că 
sunt la Madison Square Garden, italieni, care se cred 
transportaţi la Scala din Milano. Belgienii au senzaţia că li se 
fură Mannenken-Pis, elveţienii pot să jure că submarinele lor 
naufragiază în lacul Geneva, iar francezii realizează că a cincea 


e pe cale s-o nască pe a şasea. 

Am abandonat telefonul ca să pun mâna pe fetiţa Alexandra, 
dar ar fi cam acelaşi lucru să încerc să bag un tipar într-o oală 
norvegiană plină cu apă clocotită. 

Când, în sfârşit, reuşesc s-o imobilizeze în pat. Se zbate din 
toate puterile! Se roagă, se lamentează, strigă şi înjură. 

— Ei bine, te vei duce la poliţie, îmi spune. lar eu am să declar 
că tocmai m-ai violat! Am să cer o expertiză medicală! „Nepoata 
unui diplomat”, te va costa foarte scump, ai să vezi! 

Ce-i mai trist e că are dreptate! Parc-o văd cum scapă! 
Declaraţia ei, împotriva spuselor mele! Acum e imposibil să mai 
dovedesc tentativa de ostrăvire! Dimpotrivă, ea poate să 
demonstreze că... pricepeţi? Săracu' San-A! Cio-cu'mic, b, 
ăieţaş! Uite ce-nseamnă să nu-ţi cunoşti măsura! în plus, 
Alexandra a Il-a, aflată într-o cameră vecină, va depune şi ea 
mărturie ce nesătul e San-Antonio ăsta, ce pervers. Şi tipul de la 
recepţie care ştie că am luat două camere... 

E cineva la uşă. N-am nicio ezitare: cu un croşeu nervos în 
bărbie, o expediez pe miss Polis în lumea tenebrelor. Rapid, îi 
acopăr goliciunea cu o cuvertură, îi pun compresa pe frunte şi-o 
stropesc din belşug cu whisky. 

Personalul de pe etaj e în păr, îngrijorat. Pe culoar, se află şi 
câţiva clienţi, cu ochii împăienjeniţi de somn, cu pijamalele 
mototolite. 

împart surâsuri jenate, scuze... 

— Soţia mea e alcoolică, le explic, arătând-o pe Alexandra. A 
avut o criză şi tocmai a adormit... 

Ceilalţi se apropie, miros. Trăzneşte de alcool. Observă că 
respiră. Sunt liniştiţi sau dezamăgiţi, conform temperamentului 
fiecăruia. Dau din umeri, mormăie, se retrag... Uf! Am scăpat 
(provizoriu) frumos. Închid uşa şi-mi trag sufletul. 

Ce noapte, puicuţelor! Ce noapte, pe cinstea mea! 


Capitolul IX 

ÎN CARE, PETRECEREA CONTINUA! 

în timp ce domnişoara Tipar e încă amorţită, o leg cu şnururile 
de la draperie, o dreg cu compresa udă şi o bag în cadă. Făcând 
asta, îmi agravez şi mai mult poziţia. Dacă e adevărat că 
situaţiile desperate sunt cele mai fru-moaşe, am impresia că nici 
cazul meu nu e dintre cele mai urâte! 


A venit momentul (critic) să mă convoc pentru o conferinţă la 
cel mai înalt nivel, menită să statueze măsurile de urgenţă. În 
scurt timp, toată Atena va afla despre aventurile mele galante. 
Ar trebui deja să public în „Fran-ce-Soir” un anunţ de cerere de 
loc le muncă, asta în cazul în care Bătrânul mă va lăsa să plec. 
Revocarea Edictului de la Nantes va părea floare la ureche pe 
lângă revocarea mea. Cum ai să ieşi din rahatul ăsta, San-A? 
Faci mereu pe deşteptul! Faci mereu pe Casanova! Pe 
întreprinzătorul! 

Pe irezistibilul! Pe superman! Şi eşti dus de nas şi făcut praf 
de o mucoasă! 

Eh bine, care-ţi sunt intenţiile, omuleţule din lună? 

îmi pun hainele în ordine şi, în vederea limpezirii gândurilor, 
respir, la fereastră, aer curat. Aplecându-mă, văd Rolls-ul 
don'şoare. Alexandra, staționat în faţa hotelului, îmi spun că 
singura mea şansă de a obţine un rezultat rapid este acolo, jos 
şi mă aşteaptă. Părăsesc camera şi mă duc în precedenta unde 
moţăie aşteptându-mă, Alexandra a II-a. 

— Mă întreb ce-ai făcut, îmi spune. Am auzit ţipete şi am.. 

— O babă englezoaică isterică, o întrerup, aceste biete femei 
nu s-au culcat niciodată decât cu poza lui Sir Win-ston Churchill 
ceea ce. Nu e de natură să rezolve complet problemele 
sistemului endocrin. 

Pălăvrăgind astfel, ajung să cred şi eu ce spun. 

— Trebuie să duc un document patronului meu, şi te conduc, 
îngeraşule, îi promit, încercând s-o iau cu bini-şorul. O sărut 
artistic. 

Înainte ca să-şi revină din acest sărut sufocant, am ajuns pe 
culoar. 


De această dată, constat că nu mai e nici urmă de essaclu. 
Calea e liberă. les relaxat şi sigur de mine. O dungă mov se 
extinde undeva, la linia orizontului. Aurora, copiii mei... 
Frumoasa auroră radioasă. Mă apropii de Rolls. O gorilă având 
pe cap o caschetă plată e instalată la volan. 

Mă îndepărtez câţiva paşi, mă aplec ca eventual, să nu mă 
vadă apoi, aplecat, ajung iarăşi la înălţimea portierei. Mâna 
stângă are pumnal pregătit, în timp ce mâna dreaptă ţine 
şoferul sub ameninţarea revolverului. Dri-ver-ul frumoasei mele 
violate se trezeşte. Mă priveşte cu o mutră posacă, bagă de 


seamă că am pistol şi—şi duce mâna la haină. 

— Nu! Nein! No! Niente! strig. 

îşi întrerupe gestul. Mă aşez lângă el şi închid portiera. 

— Vorbeşti franţuzeşte „amice? Rămâne nemişcat. 

— Do you speek English? 

— Just a little! îmi răspunde. 

Folosesc deci această limbă fără de care întreaga Canada ar 
vorbi franţuzeşte. Dar, având în vedere că mă adresez unei 
majorităţi de analfabeți (şi de răutăcioşi), am să vă traduc 
discuţia ca să nu muriţi de curiozitate. 

— Şterge-o, amice! 

— Încotro! 

— Dă-i drumul, există un loc după care mă dau în vânt! 

Demarează. Ai zice că mă plimb cu caleaşca, în lada asta 
merovingiană! Nu-l scap din ochi pe tip. Mă pricep la oameni (şi 
la femei) şi simt că individul e mai degrabă imprevizibil. Cu unul 
ca ăsta trebuie să căşti bine ochii şi reflexele. 

Străbăteam străzile adormite ale Atenei. Trecem prin faţa 
bisericii ortodoxe Sfântul Bornibus şi apoi pe lângă ruinele 
templului ridicat pentru glorificarea lui Pederas-tru; apoi, ocolim 
arcul de triumf menit să eternizeze victoria de la Permanganat şi 
ajungem într-o suburbie. Casele se fac tot mai mici şi rrjai 
modeste, oameni tot mai matinali, primele biciclete încep să 
circule. 

— Încotro? întrebă şoferul. 

— Continuă, te voi anunţa când va trebui să te opreşti. După 
suburbie, urmează la rând peisajul de ţară. O 

lumină palidă îl aureolează, îl catifelează, îl estompează, îl 
imaterializează. 

Curând, ajungem lângă marea imensă şi verde a cărei linie de 
orizont pare atât de aproape. Un drum livid o ia către plajă. 

— La dreapta, îi comand. 

Ascultă. Drumul, accidentat, coboară către un debarcader 
spălat de valuri. Câteva bărci zac pe țărm asemenea unor peşti 
uriaşi, azvârliţi de valuri pe uscat”. 

să nu mă mişc din locul ăsta dacă n-o să-l fac pe şofer să-mi 
spună tot ce ştie. 

— Coboară şi ridică mâinile, dacă nu, asta va fi ultima 
dimineaţă pe care o trăieşti, băiete! 

Se conformează în toate privinţele prescriptiilor doctorului. La 


rândul meu, ies din caleaşca. Mi-ar plăcea să găsesc vreo 
sforicică să-l leg pe individ. Dau un ocol maşinii ca să deschid 
portbagajul acestui stabiliment. Primul lucru care-mi cade sub 
ochi e o puşcă dotată cu lunetă. Toate se leagă, deci! Mi-e clar, 
fraţilor, că mă aflu în prezenţa chiar a asasinului meu. 

— la spune, Oswald, îl interpelez, constat că eşti cam 
imprudent dat fiind că n-ai aruncat armamentul pe care-l 
foloseşti când te joci pe acoperişuri. 

Nu mai pot adăuga nimic deoarece, cu o promptitudine 
uluitoare, pilotul de curse scoate un Colt din buzunar şi-l 
îndreaptă asupra mea. Practic, ne ameninţăm reciproc cu 
pistoalele. Nu tragem niciunul, nici altul. Suntem atât de 
încordaţi că putem auzi cum ne creşte părul. Din exterior, 
semănăm, probabil, cu două statui de marmură. In miod 
obişnuit, mă ştiţi, sunt rapid şi îndemânatic. Dar de data 
aceasta, am fost blocat de rapiditatea prestaţiei tipului. Niciunul 
nu-şi permite să tragă, de teamă că focul celuilalt poate fi cu o 
fracțiune mai rapid şi mai devreme. lată o situaţie ambiguă, 
după cum ar spune un ministru. 

Ne permitem două-trei respiraţii timide, doar cât să ne 
oxigenăm. 

— Aruncă-l baby! ordon în surdină. 

— Ba nu, aruncă-l tu, ripostează el. 

— La distracţia asta, îi zic, poţi fi sigur că ai să pierzi. 

— Pe ce facem pariu? ricanează adversarul meu. 

— Pe nimic, îi răspund, deoarece nu-ţi vei da seama niciodată 
că ai pierdut, amice. 

— Crezi? 

— Aminteşte-ţi ceva mai devreme, când erai pe acoperiş, nu 
m-ai nimerit deşi ai avut de o sută de ori timpul să-mi vii de hac! 

Asta îl înfurie. 

— Eram incomodat de luminile terasei, care-mi băteau în 
lunetă... 

îmi vine o idee, Doamne, ce inteligent sunt! Uite ce e, copii, 
nu vreau să am aerul că inventez, că derutez ori colportez, dar 
nu cred să fie mulţi asemenea lui San-A pe piaţă. 

— Şi acumi, micuţule, eşti incomodat de scânteierea mării 
deasupra căreia se ridică soarele. 

Spun asta deoarece stau cu spatele la ceea ce poeţii 
daltonieni au numit „marea albastră”. Imi spun că şoferul va 


constata brusc faptul că sunt înconjurat de o imensă scânteiere, 
de o enormă reflectare. Din momentul în care retina sa va fi 
preocupată cu asta, nu va mai avea ochiul infailibil. Efectiv. ÎI 
văd clipind. 

— Haide, tembelule, spun conciliant, lasă-ţi Evrika din mână şi 
să discutăm serios, că doar n-o să aşteptăm până la calendele 
greceşti! 

— Nu-i nimic de făcut, rânjeşte răutăcios. 

— lţi fac o propunere... 

— Ah, da? 

— Număr până la trei. La trei, fiecare aruncăm arma, de 
acord? 

Deşi se află opt metri douăzeci şi patru de mine, văd perfect 
unda de venin care-i sclipeşte în privire. 

— Inţeles... 

„Şi contează pe mine”, sugerează strălucirea despre care v- 
am vorbit! 

E gata să rişte. Trebuie să-mi joc rolul de unul singur. Ah, ce 
penibilă poate fi această meserie în anumite momente. 

— Unu, număr... Doi... 

Şi, la doi, îi dau drumul. Şi el făcuse acelaşi calcul, 
năstruşnicul. Pur şi simplu, am avut acea fracțiune de secundă 
de avans, prevăzută de manual, la lecţia respectivă. Glontele lui 
se va pierde undeva, în miare, în timp ce al meu, l-a nimerit în 
plin. Îl văd cum scapă arma şi cum cade în genunchi, ţinându-se 
de abdomen. Urmează o serie de grimase monstruoase... 
Păleşte văzând cu ochii! 

Mă reped spre el. 

— Nu trebuia să te joci cu focul. Dacă te purtai altfel şi nu 
trişai, n-ai fi păţit nimic, îi spun. 

Scrâşneşte din dinţi, amărâtul de el. Sudoarea îi curge pe 
fruntea chinuită. 

— Te duc la spital, dar, înainte de asta, ai să-mi spui unde i-ai 
dus pe cei doi marinari după ce-au părăsit locul de internare... 

Se-ntinde uşor pe plajă, păstrând tăcerea (O, Grecia, pământ 
al inversiunilor, pe care un om invertit valorează cât doi!). 

Şi dacă nu zice nimic şi mioare?! 

— Ascultă amice, ai nevoie să te repare cineva şi eu sunt gata 
să te încredinţez unui chirurg, dar, înainte, trebuie să-mi spui 
adevărul. La ce ţi-ar servi să duci secretul cu tine, în mormânt, îi 


spun, cap pătrat?! 

Respirația îi este sacadată, un geamăt nazal ajunge până la 
mine,. Marea clocoteşte în apropierea noastră şi un soare demn 
de o ilustrată se ridică deasupra valurilor, scăldând universul cu 
lumina sa generoasă, după cum e scris în toate abecedarele. 

— Mă auzi, camarade? 

— Da. 

— Cei doi mateloţi de pe „Kavulom-Kavulos”, unde i-ai dus? 

Bâiguie cu o voce aproape imperceptibilă: 

— Mănăstirea... 

— Ce mănăstire! Vorbeşte! Timpul presează! 

— Mănăstirea de pe muntele Phoscaos... 

— Şi „Victoria” unde e? 

Îşi redeschise pleoapele şi ochii săi arzând de febră reflectă 
minunaţii norişori ai acestei noi dimineţi. 

— Ce „Victorie”? Ce vrei să spui? 

Pe onoarea mea dacă ăsta ştie ceva. M-aş mira să-ncer-ce să 
mă tragă-n piept chiar şi-n clipa asta. E, totuşi, In plină agonie! 
Glonţule meu i-a cam găurit frigiderul! la gândiţi-vă, e nevoie de 
o grămadă de bicarbonat ca să digeri un aliment ca ăla, de 9 
milimetri! 

Umanismul mi se trezeşte în toată splendoarea sa. Trebuie să- 
| duc până la un punct medical. Mă aplec să-l iau în braţe, dar, 
chiar acum, face „rrha” şi părăseşte scena. 

li iau pulsul. Se anunţă relâche pentru repetiţie. E mort de-a 
binelea, trăgătorul domnişoarei Polis. II abandonez şi mă ridic în 
picioare, descumpănit. Un zgomot mă face să întorc capul. Doi 
pescari care tocmai se întorseseră din larg, cu plasele încărcate, 
au luat-o la fugă pe drum. Au renunţat la încărcătura sardinoasă 
şi aleargă ca nişte apucaţi. Nu e chiar momentul să constat dacă 
marea e suficient de frumoasă pentru o imortalizare, Kodak! Sar 
la volanul Rolls-ului şi ambalez motorul. 

E prima oară când şofez un astfel de aparat, iepuraşilor. Am 
senzaţia că sunt driver-ul reginei Angliei! Apropo, chestia asta 
îmi aminteşte de o glumă povestită de amicul meu Robinson 
Friday: „Pe o străduţă din Londra, se întâlnesc 'nas în nas’ un 
Rolls şi un Bentley. Niciunul dintre şoferi, nu vrea să renunţe la 
dreptul de a trece primul. Până la urmă, şoferul de pe Bentley 
coboară şi se apropie de şoferul Rolls-ului. 'Vreau să vă previn 
că, în maşină, se află chiar domnul Bentley şi că nu se pune 


problema ca să mă dau la o parte’, declară. La rândul său, 
şoferul de pe Rolls coboară şi el şi deschide portiera din spate. 
'Şi asta, spune el, arătând-o pe regina Angliei, e un c...? 

Urc în viteză drumul care dă în şoseaua naţională. Hotărârea 
mea e luată. Acum, trebuie să mă pun sub protecţia comisarului 
Kelecchimos, altfel, voi da de naiba. Mă grăbesc înspre A Lena. 
O primă pancartă scrisă cu caractere greceşti mă induce în 
eroare şi aterizez în curtea unei uzine, în momentul în care 
muncitorii au miting. Fac senzaţie. E vorba de o fabrică de 
împletituri şi toţi coşarii (deoarece fac coşuri) îmi aruncă în faţă 
sloganuri cum ar fi „De-ar veni mai repede comunismul să 
putem să facem şi Rolls-urile şi stăpânii lor oale şi ulcele şi, mai 
ales, surcele”. Fiind la câţiva paşi de mine, ar putea chiar să-mi 
facă de petrecanie. 

Trec vitejeşte printre uvrieri şi mă întorc spre dreapta, spre 
dreapta! De data asta, am luat-o spre Atena! 

între timp, s-a făcut ziuă de-a binelea. Un somn de plumb mi 
se lasă pe pleoape. Dacă mi-aş putea da ascultare, ar trebui să 
opresc tancul familiei Polis pe primul maidan şi să trag vreo 
câteva sforăituri. Diverşi gură-cască suspină la trecerea Rolls- 
ului. 

Fixez cu desperare „Victoria din Samothrace” în miniatură, 
care pare să-şi ia zborul de pe capotă. Îmi ghidează peştii. Mă va 
duce oare către aflarea adevărului? 

Exact între noi şi Cordillera Anzilor, nu chiar imediat vizibil, 
puişorilor, se află un filtru de poliţie, un adevărat baraj. 

Derapez. Păsărică asta nu e sigur făcută pentru puterile mele! 
Ce să fac? Să regăsesc drumul? La ce bun? Joc şi pierd. Cel mai 
bine e să iau taurul de coarne. 

Avansez timid. Poliţiştii, având caschete căşti şi mitraliere 
pline de gloanţe cu care ar vrea să mă culce pe mine care-mi 
doresc atât de mult să dorm! 

— Bună ziua, domnilor, le spun voios, tocmai căutam un post 
de poliție.. 

Unul dintre ei deschide portiera şi-mi face semn să mă dau 
jos. Ascult. O lovitură puternică în plin mă face să văd stele verzi 
şi, în cădere, s-o văd pe Victoria de pe capotă cum îşi ia zborul, 
spectacol pentru care mă grăbesc să ocup o lojă.. 


Capitolul X 


ÎN CARE, MĂ COMPORT ÎN CONTINUARE MAI CURÂND CA UN 
INFRACTOR DECÂT CA UN COMISAR! 

Un împuţit, colegul Kelecchimos! Ai fi crezut că-i un încrezut? 
i. 

Cu mâinile la spate, cu şapca înfundată pe frunte până la 
sprâncene, cu gura în formă de ghidon de bicicletă de cursă 
lungă, cu cravata legată aiurea, mărşăluieşte prin comisariatul 
de mahala unde am fost dus; e într-un du-te-vino, îşi varsă 
veninul, îşi redeschide gura şi reîncepe; iar eu, martor obscur, 
nu fac altceva decât să meditez. 

— Doar nu credeţi că veţi fi salvat de calitatea de funcţionar 
străin?! tună el, regăsind ca prin farmec u-zanţa limbii mele 
maternele. Doar nu speraţi că am să vă dau drumul cu una cu 
două după ce aţi violat nepoata unui diplomat şi i-aţi asasinat 
şoferul? 

— Ascultă, Kelecchimos... 

— Spuneţi-mi domnule comisar! Se-nfurie el. Trebuie să vă 
spun că situaţia e cam albastră pentru încântătorul vostru San- 
A., bijuteriile mele! Când un ofiţer îl renegă pe un altul, acesta 
din urmă se poate înscrie în Armata Salvării. 

Sorb amarul până la capăt, protestez împotriva ghinionului, 
îmi spun că nimic nu ajută dacă fugi şi că trebuie totuşi plecat 
imediat; îmi spun că foamea e cel mai bun bucătar, că ulcerul 
nu merge de prea multe ori la apă, că trebuie să bat fierul cât e 
cald, că mortul de la groapă nu se mai întoarce şi-mi pun batista 
peste toate aceste maxime. 

— Ascultaţi, domnule comisar. (Bat în retragere). Polis mi s-a 
dat, cum se spunea pe vremuri, iar eu a trebuit să-i croiesc vreo 
două, fiind în legitimă apărare! 

Reacționează şi urlă: 

— Atât de mult ţi s-a dat încât a fost găsită legată cobză într-o 
cadă! lar pescari demni de încredere te-au văzut trăgând în 
şoferul ei! 

— Îmi menţin spusele domnule comisar! insist. Şi merg chiar 
şi mai departe: familia Polis este amestecată în furtul care a 
avut ca ţintă „Victoria”. 

Sare de cinci coţi în sus: 

— Ce? 

— E adevărul gol-goluţ. Doi marinari de pe „Kavu-lom- 
Kavulos” au debarcat la Atena sub pretexte mincinoase. Au 


petrecut douăzecişipatru de ore la spital şi au telefonat la 
familia Polis ca să vină să-i ia. Alexandra Polis şi şoferul cu 
pricina au fost cei desemnaţi să facă transferul. In plus, 
presupun că aţi găsit în portbagajul Rolls-ului o puşcă prevăzută 
cu lunetă. Va fi uşor de dovedit că a fost folosită în cursul nopţii. 
E oare ăsta un obiect pe care e normal să-l găseşti într-o maşină 
de lux? 

Declaraţiile mele nu-l zguduie pe Kelecchimos. 

— Pentru că domnişoara Polis cunoaşte doi marinari de pe 
vasul „Kavulom-Kavulos”, ţi se pare firesc s-o violezi şi s-o 
molestezi? Pentru că există o puşcă destinată vânării caprelor 
negre, în portbagajul maşinii, ţi se pare absolut necesar să-l 
omori pe şofer? Regret, dar nu pot face nimic în ceea ce te 
priveşte, afacerea trebuie să-şi urmeze cursul! 

— Şi „Victoria” trebuie să-şi urmeze cursul? Asta îi redeşteaptă 
orgoliul. 

— O vom găsi! afirmă. 

— Atunci ar fi bine să aplanaţi lucrurile, deoarece când lumea 
va afla adevărul, reputaţia dumneavoastră nu va fi mai mult 
decât o ladă de gunoi! 

— Nu vă îngrijoraţi pentru reputaţia mea şi gândi-ţi-vă mai 
întâi la a dumneavoastră! ripostează. Eu, cel puţin, nu sunt 
inculpat într-un viol şi într-un asasinat! 

Acestea fiind zise, iese. Oh, ce timpuri ticăloase, curvele 
mele! Când va afla Moşu’, o să dea în icter, e sigur. 

Mă aflu într-o sală mare, îmbâcsită, plină de fum, neagră, 
ticsită de copoi în civil şi în uniformă. Ticăloşii ăştia mi-au pus 
cătuşe şi, dintr-o prudenţă excesivă, cu ajutorul unei alte 
perechi de „brăţări” m-au înlănţuit de un ticălos uriaş urât, prost 
bărbierit care pute a usturoi, a picioare nespălate şi a post de 
poliţie. 

Nu ştiu ce se aşteaptă, dar se aşteaptă. 

Epuizat, ulcerat, scârbit, ruinat, făcut bucățele, sfârşesc prin a 
adormi cu faţa lipită de peretele jegos. Sunt îngreţoşat, răpus, 
totul dezgustat de faptul de a fi în viaţă. În dimineaţa aceasta, 
existenţa îmi pare de nedorit. O dispreţuiesc, o urăsc, o urăsc! 
De pe peretele de vizavi, moaca noului şef al statului mă 
sfidează din cadrul său administrativ. laca unu' care are oarece 
griji şi care trebe’ să-şi pregătească săculeţul de golf ca să plece 
în excursie. 


Totul fierbe, totul dă pe dinafară, iar eu găsesc potrivit să-mi 
pierd cunoştinţa! 


O voce familiară, o voce iubită, o voce la care ţin nespus, o 
voce bogată în sonorități profunde, o voce timbrată la baremul 
prieteniei mă smulge din tenebre. 

Vocea spune cu vehemenţă, cu bunăvoință: 

— Nimeni nu ciripeşte franţuzeşte în magherniţa asta? Când 
un turist vrea să depună o plângere, e corect să i se caute un 
translator. 

— Do you speak English? întreabă unul dintre angajaţii 
comisariatului. 

— Aşa ş-aşa, răspunde vocea iubită. Nu prea sunt dotat 
pentru limbi, cu excepţia limbii cu măsline şi a limbilor de pisică. 
O să vă explic. Sunt un confrate to you. My name is Berurier, 
Alexandre-Benoât şi-am venit în Grecia with my agreabilă soţie 
pentru a-mi petrece holi-days. Pricepeţi? Acuş, organizatorii ne 
duc la muzeu. La muzeu! Daţi-vă cu părerea, nu e nimic mai bun 
de făcut când te excursionezi printr-o capitală. Pă scurt, în timp 
ce tipa care făcea pe ghida ne explica totul despre cum nu ştiu 
ce construcţie se zămislea în nu ştiu ce mod miraculos înainte 
cu nu ştiu câţi ani de lisus Christos, eu m-am sit down pe o 
bancă, cu scopul declarat de a-mi odihni picioarele. Port pantofi 
noi şi sângerez la un picior, you see? încercam să mă relaxez, 
frecându-mi talpa lui Eschil. Vizita în muzeu continua când, 
deodată, am o revelaţie? 

Imi lăsasem aparatul de fotografiat pe o bancă! Dau fu-guţa 
să-l recuperez: hopa-şa! Un ciumec mi-l umflase repejor, vreau 
să zic quickly! Kodakul meu era dus! Consideraţi că mai dau de 
ăsta? 

Dacă aş fi ascultat Adagio de Albioni, a Cincea de Beethoven 
sau Flautul Fermecat-de-prezența-dumnea-voastră de Mozart, 
auzul nu mi-ar fi fost atât de fascinat. 

Beru aici! Beru la Atena! Berul la comisariat! Dar visez cu 
ochii deschişi! Este un miracol pur! Da’ dacă e un miraj? Dacă 
am închipuiri? Ar trebui să ştiu... Să aflu... Mă ciupesc, mă pişe, 
după cum sună recomandările în cazuri similare. Fără dubiu, ori 
greşeală, l-am lucide. 

— Salutare, ticălos bătrân ce eşti, murmur. Beru pare a fi 
surzit. 


— Fiind un confrate of you, sper că veţi prelua cazul şi că... 
Deodată, realizează că i s-a vorbit franţuzeşte şi tresare. Toate 
simţurile lui mă adulmecă şi toate orificiile i se rotunjesc pentru 
a-i atesta stupoarea. 

M-apuc să-i zic un cânticel ca şi cum nici nu l-aş fi observat, 
cu aerul cel mai normal. „Nu te mai zgâi la mine, blegule. Altfel 
am băgat-o pe mânecă. In urma unei încurcături, lată-mă redus 
la tăcere. Avertizează-l imediat pe Bătrânu' Că s-au ivit 
probleme grave. 

Spune-i c-am dat de urma Victoriei din Samothrace Şi şterge-o 
cât mai repede, amice, şterge-o cât mai repede!" ` 

Are un sânge rece extraordinar, Beru ăsta. Trage aer. In piept, 
îşi trage pantofii verzi în picioarele mari şi păroase, îşi aranjează 
bermudele cu dungi albastre şi roşii, îşi bagă mâna pe sub 
marginea gecii sale galbene decorate cu o rachetă portocalie şi, 
în semn de salut, îşi scoate chipiul de pânză violet, cu bor lung, 
verde care l-ar face să semene cu un jockey dac-ar cântări cu 
optzeci de kilograme mai puţin. 

— Ei bine, domnilor, now, vă las să faceţi cele cuvenite pentru 
a-mi regăsi Kodakul. Ştiţi ce înseamnă asta? Un turist fără Kodak 
e ca un om fără mâini şi fără picioare! Să sperăm că vă veţi 
comporta ca nişte profesionişti şi nu ca nişte amatori! 
Remember my name: Be-rurier, -B-e be, e-U rier! Sunt cazat la 
hotelul Antigona şi Anouilh reuniți. Sărutări copiilor şi la bună 
vedere! 

Şi pleacă demn, lăsând toată copoimea pradă mirării, 
tulburării şi nehotărării. 

Brusc, San-A. Se simte mai bine. Exact când crezi că totul e 
pierdut, se iveşte ceva neaşteptat care te salvează. Majestatea- 
Sa se va duce chiar acum la Chelu’, care va întoarce totul pe dos 
dacă e nevoie, va face pe dracu-n patru ca să mă scoată din 
tărăşenia mizerabilă în care m-am băgat. 

Arunc o privire pendulei din comisariat. Cadranul n-are cifre 
greceşti şi bate ora zece. Cât timp încă o să mai zăbovesc în 
locul ăsta sinistru? 

Somnolenţa pe care am traversat-o a fost un adevărat 
balsam. Mă simt-un pic mai bine, spiritul mi-e combativ. Fără de 
el, nici n-ar fi posibilă viaţa, dealtfel. 

Unul câte unul, se mai scurg douăzeci de minute. Uriaşul rău 
de care sunt legat prin verigile nichelate ale cătuşelor cască 


asemenea unui crocodil. 

Deodată, se aude zgomot afară. Printre zăbrelele ferestrei, 
văd un furgon negru şi auster. Nu cred să greşesc, este chiar 
rabla care mă va duce la închisoare! Şi se mai vorbeşte de 
onoarea de familie! 

San Antonio, întemnițat ca ultimul cioflingar! Cu siguranţă, nu 
s-a consumat şi ultimul act: părul de pe braţele mele şi părul de 
pe braţele prietenului meu Luc! O să ne frecăm unul de altul 
blana, până când unul dintre noi va lua foc! 

Doi gardieni intră în postul de poliţie. Gorila mea se ridică şi 
trage de lanţ aşa cum se trage de lesa unui dulău care e scos la 
plimbare. 

Il urmez, suspinând. 


Capitolul XI : 

ÎN CARE, BERU SE PREZINTĂ LA CEL MAI ÎNALT NIVEL 

O aglomeraţie substanţială se află la intrarea postului de 
poliţie. Gură-cască privesc Rolls-ul şi furgonul negru cu o 
curiozitate, sesizând anacronismul pe care îl reprezintă simpla 
alăturare al acestor două vehicule. La apariţia mea, înlănţuit de 
King-Kongul meu, un murmur cu totul din întâmplare ostil se 
face auzit în rândurile populaţiei. Unul dintre paznici deschide 
portiera din spate. Inainte ca să mă urc în furgon, gorila mă 
dezleagă because celulele individuale ale furgonului nu pot 
adăposti mai mult de o persoană, la rigoare, o persoană şi 
jumătate o dată. Singurul gând pe care-l am este să mă izolez. 

Din momentul în care încerc să mă urc în furgon, eliberat fiind 
de compania monstrului, se petrec tot felul de chestii 
misterioase. Are loc o explozie: flăcări înalte izbucnesc sub 
furgon, îl încing, îl învăluie. Focul începe să se întindă către 
mulţimea adunată care se dezagregă cu o viteză supersonică, 
producând sunete înfricoşătoare, tot de factură supersonică. 
Tipii nu mai sunt decât o dâră de praf! Trecătorii, netrecătorii, 
copoii, în uniformă şi în civil, toţi o iau care-ncotro şi încearcă să 
doboare recordul mondial la zece mii de metri. 

Rămân pironit pe scăriţa furgonului, întrebându-mă ce se 
petrece. Cum îmi pun întrebarea în mijlocul unui incendiu, 
reflexele mele redobândesc un interes arzător. 

— Aştepţi metroul sau aştepţi să fii prăjit pe loc? urlă organul 
berurian. 


Pe cinstea mea! Pricep că acest incendiu surprinzător este 
aranjat de camaradul Alexandre-Benoât. In sfârşit, unul care 
pică la pont. 

Sar din furgon. Maşinuţa amicului e acolo, cu portiera 
deschisă. Mă grăbesc să urc fără să-mi treacă prin minte că 
acţionând astfel îmi agravez inutil situaţia. 

Decolează impresionant. Merită să-l vezi, cu şepcuţa până la 
nas, şi cu fundul mare instalat pe banchetă. Coapsele sale 
aproape că au sfâşiat foaia de ceapă a bermudei în căutarea 
obstinată a libertăţii. Debordează, pur şi simplu, copioase, 
planturoase, păroase, sumbre precum originile lumii. 

— Eşti scrântit, grasule, îi zic. O lovitură ca asta înseamnă 
puşcăria pentru tine. Sunt inculpat într-un viol şi într-o crimă. 

— Şi a ta sister şi ea e inculpată de încălcarea poruncilor 
biblice? ripostează Inălţimea-Sa. 

V-am spus adesea că e un adevărat senior, dar în anumite 
momente, în cele măreţe mai ales, e sublim! Dacă l-aţi vedea la 
volanul vechiturii sale, aţi fi cuprinşi de elanuri nebănuite. 

— Ai avut timp să-i telefonezi Bătrânului? 

— M-am dus la poşta din apropiere, unde mi-au spus că 
trebuie să aştept o oră ca să iau legătura cu el. Telefoanele 
devin mai accesibile, acum! Durează cam tot atât să vorbeşti de 
la Atena la Paris, ca şi din provincie la Paris! Aşa că mi-am zis că 
e mult mai practic să te extrag de la zdup prin propriile mele 
mijloace. Ce-ai fi vrut să facă şi Hodorogu' de acolo de unde e, 
să-ţi trimită o cutie de bomboane de ciocolată? 

— Şi ce-ai făcut? 

— Aveam o canistră de rezervă în maşină. Când a fost anunţat 
furgonul, am răspândit „ceaiul”, lăsând urme până la uşa poştei. 
Un mic impuls la momentul potrivit şi-ai văzut rezultatul? 

— Ar fi trebuit să te faci artificier, îl aprob. Dar trebuie să le 
acorzi credit şi grecilor. Ne vor găsi în scurtă vreme. Mai ales că, 
având în vedere modul în care arăţi, ar trebui ca să treci 
neobservat ca toată populaţia elenă să fie oarbă şi surdă! 

Şofează ca un as, luând virajele la mustață, cu buza inferioară 
blocată printre dinţii care-i lipsesc. : 

— Crezi că e momentul s-o insulți pe Agathe?. Imi şuieră pe la 
colțul buzelor. 

Agathe este Citroen-ul său carolingian. Ţine la ea ca la lumina 
ochilor. Deşi, se poate considera că e pilaf, praf, mai mult o 


umbră. Are cartoane în loc de geamuri şi poza unei fete numai 
bune de călărit în locul oglinzii retrovizoare. Capota e prinsă în 
cuie, iar cauciucurile ferfeniţite sunt lipite cu chewing-gum gata 
mestecat, dar nu se poate spune că Agathe n-ar ţine la drum. 
Pierde ulei, şuruburi, bujii, cureaua ventilatorului, dar continuă 
să ruleze! Nu mai are ştergătoare, fapt lipsit de importanţă 
deoarece parbrizul e absent, farurile spânzură de propriile fire 
ca două pere răscoapte, toamna, e strâmbă ca o cutie de 
conserve pe care şcolarii au călcat-o în picioare la fotbal, dar 
continuă să meargă. Nu ţine direcţia, roţile fac opturi la viraje, 
tapiţeria pare adunată cu grebla, tampoanele i-au devenit 
vârfuri de lance, dar absoarbe kilometri ca o vedetă a şoselelor! 
Volanul ar putea fi folosit în loc de desfăcător de conserve, cutia 
de viteze a fost înlocuită printr-o tinichea, iar pedala de frână cu 
o talpă uzată de lemn, dar bravul Beru continuă să-şi conducă 
automobilul cu brio şi chiar cu o oarecare măreție pe căile 
întortocheate ale gloriei şi onoarei. 

— Unde mă duci? întreb cu îngrijorai'e, frapat de hotărârea 
care se citeşte pe faţa lui. 

într-adevăr, conduce fără cea mai mică ezitare, la dreapta sau 
la stânga, un om care ştie exact unde vrea să meargă şi ştiind 
cum să o facă! 

— Nu-ţi face probleme, am planul meu. 

— Ar fi indiscret să te întreb care e? 

— Mergem la Cropole, mormăie. 

Cum, mut de surpriză, nu reacţionez, povesteşte: 

— Cropole este o cetate a vechii Atene, aflată pe o stâncă 
înaltă de 270 de metri. Această veche fortăreață unde Pisistrate 
îşi avea încă palatul, a fost devastată de perşi. În secolul V, 
înainte de lisus Christos, Cropole, consacrată Atenei, a fost 
împodobită cu monumente magnifice... 

Tace. 

— Am învăţat toată poliloghia asta dintr-un ghid, dar mai mult 
de atât nu mai ştiu. 

— Da' ce-o să păzim la Acropole, grăsane? 

— Acolo e un parking teribil. O să-mi duc rabla în mijlocul 
celorlalte şi-o să luăm un autobuz turistic. Amin-teşte-ţi că e cel 
mai bine să te ascunzi în mijlocul mulţimii. 

— Mi se pare că ştii drumul pe dinafară. 

— Aşteaptă un pic, Berthe şi cu mine, mergem acolo în fiecare 


zi. Habar n-am ce-a apucat-o pe nevastă-mea, dar locul cu 
pricina a devenit viciul ei de când am sosit aici. Şi acum, se află 
tot acolo. 

Mai are resurse să şi vorbească şi să spună şi bancuri, în timp 
ce merge cu o sută zece: 

— Ştiam eu că rablei mele îi place să fie unsă, dar în clipa 
asta depăşeşte orice aşteptări! 

După ce-a adus umila sa ofrandă zeului umorului, se consacră 
trup şi suflet conducerii Agatliei. Fără încetare, mă tot uit în 
spate, aşteptând să văd cum motociclişti mascaţi şi înarmaţi 
până în dinţi se află pe urmele noastre, dar totul rămâne 
nesperat de liniştit. 

Se pare că fuga mea în panica respectivă, a reuşit în mod 
extraordinar. 

Zece minute mai târziu, ne aflăm la poalele locului numit 
Acropole. 

Beru se fofilează prin marea de maşini şi maşinuţe parcate 
talmeş-balmeş acolo. Găseşte un loc, se aranjează la fix şi sare 
din maşină. 

— O să mă ajuţi! îmi ordonă, desfăcând lanţul care închide 
portbagajul. 

— Ca să faci ce anume? 

— O să-i punem Agathei prezervativul, îmi comunică, scoțând 
o prelată de un albastru metalizat. In primul rând că asta o va 
camufla, apoi, având în vedere că nu ştim cât timp sărăcuţa va 
putrezi aici, în cazul în care va ploua, nasul său îi va rămâne 
uscat! 

Acoperim deci bolidul cu o grijă minuțioasă pe care o pot 
asigura doar mecanicii echipei Ferrari piloților de cursă angajaţi 
douăzeci şi patru de ore la turneul de la Mans. 

In fine, Grăsanul mă duce la parkingul rezervat maşinilor. 

— O să ne culcuşim în autobuzul meu obişnuit, încep să-l 
cunosc pe şofer, un tip cu totul seducător, o să-i spun că eşti un 
prieten de-al meu ocazional, o să-i strecor şi-un bacşiş ca să 
accepte să te ducă. 

Forţosul trece în revistă autobuzele albastre sau roşii 
staționate la baza Partenonului. 

— Al nostru este cel cu dungă crem de acolo! îmi spune. 

Ne îndreptăm într-acolo. Dă târcoale, dar nu-l avizează pe 
şofer. 


— Să aşteptăm înăuntru! îmi recomandă temerarul complice. 

Deschide portiera vehiculului, urcă scăriţa şi se opreşte mut 
de emoție, II văd cum i se zbârleşte părul. 

— Ei bine, amice? întreb. 

Cum nu răspunde, îl împing şi-mi fac loc lângă el. Îmi răsare în 
faţa ochilor un spectacol de o rară calitate artistică. Imaginaţi-vă 
că, în pofida a ceea ce s-ar putea crede din exterior, autocarul 
nu e gol. Se află două persoane. Cei doi pasageri discreţi sunt 
întinşi chiar pe culoarul vehiculului. Unul dintre ei este un 
pasager care se numeşte Berthe Berurier, celălalt este şoferul 
autocarului. Dată fiind îngustimea locului, aceşti doi oameni 
onorabili au fost obligaţi să se suprapună. Şoferul este cel care 
ocupă poziţia superioară. S-ar zice că face alpinism şi că 
încearcă să escaladeze vulturosul promontoriu reprezentat de 
academia berthiană. Şi ce se chinuie, ticălosul! E un du-te-vino 
continuu. Şi vajnica Berthy, mereu cu grija aproapelui, îl 
îndeamnă cu gestul şi cu vorba. 

— Berthe, în numele lui Zeus! jură grăsanul în fran-co-elenă. 

Dulcea soţie scoate o exclamaţie suplimentară (de data 
aceasta de surpriză) şi-şi arată capul ciufulit şi roşu de 
voluptate. 

— Alexandre-Benoât! bâiguie ea... 

In loc s-o lase baltă, şoferul companiei „Grecia-Azur” (e scris 
pe caschetă) îşi pune, dimpotrivă, toate resursele la bătaie, are 
o bună scuză pentru asta deoarece, în argou atenian, „alee 
zandrebenoas” înseamnă: mai repede, iubito. E un conştiincios, 
un ascultător. Şi apoi, vrea să îmbrăţişeze întreaga Franţă eternă 
şi se vrea la înălţimea grelei sale misiuni. Ştie el că Franţa le-a 
avut pe toate. Şi lucruri crude şi lucruri coapte, în fel şi chip, 
viguroase, vibrante, demente, artificiale, pompidiene, ale 
secolului luminilor, ale lui Hitler, plăpânde, autoritare, 
majoritare, veleitare, astrale şi dezastruoase. 

— S-a isprăvit, apucaţilor! tună îmbermudatul. Aţi putea, 
totuşi, să vă opriţi când vă vorbesc! 

Dintr-o lovitură (dacă pot îndrăzni să spun aşa) şoferul îşi 
întrerupe circul încântărilor şi-l repune pe Polux în marsupiul 
său. Se ridică în genunchi asemenea pom-peienilor fugind de 
mânia Vezuviului. 

— Ticălosule! urlă încornoratu'. Un individ căruia îi ofeream 
ţigări la fiecare drum şi, în plus, bacşişuri regale! 


li întinde ambele mâini soţiei pentru a o ajuta să-şi 
regăsească verticala fără de care omul n-ar fi decât un patruped 
printre atâtea altele. 

— Pentru Berthy sunt circumstanţe atenuante, îmi declară, 
biata de ea nu suportă clima. Căldura îi pătrunde prin piele, e 
simptomatic în cazul ei, se ştie! Dar ticălosul ăsta de macac n- 
are scuze! El îşi cunoaşte clima, nu, ce naiba, la dracu', rahat! 

Beru îl ia pe şofer de guler, îl ridică şi, cu mâna liberă îi arde o 
scatoalcă răsunătoare. Celălalt simte cum îi troznesc dinţii 
precum orezul. E un tip de vreo treizeq de ani, frumos şi fercheş. 
Acum, e sincer îngrozit. 

Berthe îşi trage propriile bermude aflate pe' o banchetă. Mă ia 
ca martor. 

— Oamenii de felul acesta sunt toţi o apă şi-un pământ... vă 
jur, îmi spune ea arătând către complicele ei... Venisem să mă 
odihnesc o clipă în timpul vizitării, iar domnul pur şi simplu a 
sărit pe mine, cu un aplomb! Eu ce voiaţi să fac, femeie slabă, la 
ce bun să lupt? 

— Micuța mea căprioară! o compătimeşte Majestatea-Sa. O 
să-i cerem despăgubiri acestui urangutan. Auzi, să-şi permită 
asemenea libertăţi asupra unei inocente turiste infectate de 
căldură! Dacă ar fi să mă iau după ceea ce-mi spune conştiinţa, 
l-aş duce de urechi la comisariat! 

— Crezi că e momentul? întreb. 

— Nu chiar, consimte grăsanul. 

— Oh, dar, adaugă, mi-a venit o idee. 

Îl propulsează pe Casanova de pe Acropole pe locul său. 

— Demarează, amice! _ 

Cum tipul nu pricepe, îi spun în engleză. Imi spune destul de 
confuz că este obligat să aştepte caravana de partenieni. 

— Se descurcă ei! îl asigur, la drum, îţi spun. 

— Unde trebuie să merg? Meditez. 

— Cunoşti adresa unui croitor? 

— Ei bine,... da. 

— Atunci, acolo ne duci! 

Câteva minute mai târziu, enormul vehicul se opreşte în faţa 
unei dughene din scânduri, din Pireu. Ca loc. E mai degrabă 
îngrozitor, dar n-avem timp să facem mofturi. 

Din fericire, copoii nu mi-au golit buzunarele şi am tot mălaiul. 

— O să închiriez hanţe pentru noi doi, grăsane, îi spun. 


Măsura taliei tale oscilează tot între 120—140? 

— Tot, afirmă temerarul. Mai ales că, în acest moment, 
mâncarea grecească mă balonează! 

Intru la croitor şi cumpăr două ţinute complete de preot. 
Pentru completare, aleg două bărbi ca de Angora, negre, lungi 
ca nişte şorţuri de genişti. 

— Ce e, ce e? întrebă Beru. 

— O să-ţi fac o surpriză, elefant grăsan ce eşti! înhaţ un ghid 
albastru pierdut în plasa de bagaje. Il răsfoiesc nervos până dau 
de pasajul consacrat mănăstirii nu departe de Atena. A fost 
fondată în secolul XIII de de la muntele Phoscaos. Acesta se află 
pe insula Adamos, sfânta Bledina-Miraculata, care a fost maică 
superioară într-o mănăstire în timpul primei părţi a vieţii sale, 
dar care s-a consacrat edificiilor biblice în cea de-a doua parte, 
în zilele noastre, mănăstirea este ocupată de călugări care au 
făcut legământul tăcerii. Odată poarta închisă în urma lor, nicio 
silabă nu mai este rostită de ei. lată un element important care- 
mi convine. Se precizează în ghid-că orice ins mânat de nevoi 
religioase poate suna la poarta mănăstirii. Este primit fără ca să 
i se ceară să dea cea mai mică explicaţie. Mulţi preoţi, 
dezamăgiţi în apostolatul lor sau având conflicte cu ierarhul se 
retrag astfel la muntele Phoscaos. 

— Dragă Berthe, spun, pot să-ţi încredinţez o misiune 
delicată? 

— Dacă îmi stă în putinţă? acceptă ea. 

— Ne vom duce până la un anume debarcader. Odată ajunşi 
acolo, îl vom imobiliza pe şofer şi-l vom lega şi la ochi; apoi, 
Alexandre-Benoât şi cu mine ne vom deghiza în popi. După ce 
vom fi luat vaporul, îl vei elibera pe şofer şi vă veţi reîntoarce în 
oraş. Încearcă să obţii de la el să nu spună nimic... 

—  Contează pe mine, îmi promite valoroasa femeie. 
Majestatea-Sa tuşeşte. 

— După ce-am văzut care sunt pornirile animalice ale acestui 
derbedeu, crezi că-l voi lăsa singur cu Berthe? 

— Nu uita că o femeie prevenită face cât trei, îl liniştesc. 
Bertha ştie acum cu cine are de-a face, ceea ce o va obliga să 
fie precaută! 

— Gândeşti corect! se linişteşte soţul. N-o să-i meargă, 
derbedeului. 

Tot vorbind, femeia aruncă o privire nostalgica şo ferului. 


Privirea îi cade pe un text redactat în mai multe limbi uzuale 
cum ar fi sanscrita, franceza, columbiana, arahneana modernă, 
nord-dakoteza, espatiola, durilonul modern, engleza, rusneana, 
austriaca, elveţiană şi statu-niteza. Textul recomandă să nu i se 
vorbească şoferului. Bertha este tocmai pe cale să afirme că 
textul se referă la interzicerea cuvintelor, dar nu şi la 
interzicerea actelor. 

Şi, în privinţa actelor de forţă majoră, sunt rezerve în ea cât 
într-un întreg birou de notari! 


Capitelul XII 

ÎN CARE, NE LĂSĂM ÎN VOIA CAILOR PROVIDENŢEI 

La bordul ambarcaţiunii care ne duce pe insula Ada-mos, 
recapitulez, în mare şi în mic, situaţia, cu Grasul, Mă ascultă fără 
să scoată o vorbuliţă. Ori de câte ori îl privesc, îmi vine să mor 
de râs. Berurier deghizat în popă, e o imagine care nu va 
dispărea aşa curând din amintirea mea. Or straiele negre, cu 
potcapul pătrat, cu bărbuţa aranjată şi cu nasul roşu-morcov, 
face toţi banii să-l vedeţi! 

— Şi ce aştepţi de la vizita la călugării aceia? mă întreabă. 

— Frumuşico, nimic altceva decât să-i regăsesc pe cei doi 
marinari de pe „Kavulom-Kavulos”! După o astfel de lovitură, 
mai mult ca sigur au avut grija de-a se ascunde într-un loc sigur, 
ştiind prea bine că, odată anunţat furtul, toată lumea va fi pe 
urmele lor. 

— Dar cum o să dăm de urma lor dacă acolo nu e voie nici 
măcar să crâcneşti? 

— Om vedea, esenţialul e să pătrundem, părintele! 

— Crezi că arătăm destul de veridic? întreabă incredul. 

— Mai veridic decât însăşi natura, amice. N-am întâlnit 
nicicând un popă care să arate mai a popă decât tine. 

Dragul de el dă din scăfârlie aprobator. 

— Exact, spune, am avut întotdeauna simţul travestiului. Pe 
vemuri, la fermă, mă împodobeam cu o pereche de coarne ca să 
semăn cu taurul comunal, e deci un obicei mai vechi al meu! 

Acostăm în primitorul portuleţ Adamos. li dau nişte bănuţi 
marinarului şi sar din barcă. Beru idem, dar nu şi-a luat 
precauţia să-şi ridice poalele vemşântului şi, prinzându-şi un 
picior în pliurile lungi ale acestei haine neobişnuite pentru el, 
iată-l pe domnul inspector cum cade grămadă pe dalele digului, 


care nu sunt deloc moi. Îl ajut să se ridice. În cădere, barba falsă 
i s-a agăţat de sprâncene şi orbecăie! săracul, întrucât nu-i 
decât beznă în faţa ochilor lui. 

Pescarii se apropie plini de solicitudine. 

— Incepe bine, mormăi, trăgându-l de surogatul de blană şi 
încerc să-l readuc la nivelul normal. Ori de câte ori plecăm în 
deplasare, trebuie să-ţi faci debutul ca la circ. Când se va 
anunţa concurs de selecţie pentru clovni, prezintă-te fără 
ezitare. Băiete, atunci vei cunoaşte gloria. 

— Eşti nostim, bombăne Majestatea-Sa, n-am obişnuinţa să 
mă îmbrac în demoazelă! Trebuie să te obişnuieşti cu mersul 
cusutanat! 

— Gura! Nu uita că vom păstra cea mai desăvârşită tăcere. 

— Chiar aşa, o să termin cu flecăreala înainte să intru în 
mănăstire unde ne vom consacra de acum înainte gloriei 
Domnului nostru care era fiul lui Dumnezeu după tată şi vlăstar 
de familie bună după mamă. 

Mănăstirea se înalţă sus, pe contraforturile muntelui 
Phoscaos. Este construită în pietre de culoare maronie care 
strălucesc la soare ca o aglomerare de mii şi mii şi Emy de 
paiete de cuarţ. Are forma unui sutien bine umplut. Cele două 
corpuri asemănătoare unor generoase mamele, sunt încununate 
de câte un sfârc ce desăvârşeşte admirabil iluzia. 

— Nu există funicular care să ne ducă acolo sus? se 
lamentează Berurier. 

— Unde te crezi? îl iau pe după umeri a încurajare. Doar nu 
crezi că dacă seamănă puţin cu Sacre-Coeur asta înseamnă că 
suntem acolo? 

Ar fi putut să ne dea şi ceva de mâncare! se smior-căie 
Valorosul. Nici festin şi nici ascensor de parcă oamenii Domnului 
n-au dreptul la lift când se apropie de patron! 

Un tip asemănător unui ciobănaş arcadian se apropie de noi. 
Ne vorbeşte în greceşte, naturlich, dar îmi pică fisa ce vrea să 
ne spună deoarece urechea începe să mi se obişnuiască şi, în 
plus, gesturile sale sunt explicite. Într-adevăr, trage după el trei 
măgari şi ni-i arată. Când arată spre Beru, când arată spre un 
măgar. Acest brav om care închiriază măgari asigurând astfel 
drumul între port şi mănăstire. Dar Beru vede în această 
menajerie o aluzie jignitoare. Înainte de a avea timpul să 
intervin, l-a pocnit deja pe bietul om peste bot, acesta căzând 


grămadă în praful drumului cu măgarii care suflă deasupra lui ca 
într-o iesle din Bethleem. 

— Nu eşti sănătos! mă indignez. 

— N-o să tolerez niciodată ca un nemernic de grec să mă facă 
măgar într-un loc public! mugeşte titanul. 

— Ar trebui să-mi respecte cele puţin veşmântul de preot dat 
fiind că personific religia lui! 

— Dar nu face altceva decât să închirieze măgari pentru a se 
ajunge la mănăstire! 

Haidamacul se trage de moaţele bărbii sale. 

— Eşti sigur? 

— Absolut, uită-ţi funicularul după care plângeai, fund de 
maimuţoi ce eşti! 

— Nu e cazul să fim supăraţi, suspină Taica Berurier, întinzând 
mâna sa victimei pentru a o ajuta să se ridice. Scuză-mă, amice, 
dar am crezut că e o aluzie răuvoitoare. Trebuie să înţelegi de ce 
eram aşa furios, după cum m-au ros pantofii n-am deloc chef de 
căţărat şi urcuş. 

Acestea fiind zise, cavalerul Beru se apropie de asinul pe care- 
| intuieşte a fi cel mai puţin mofturos şi sclifosit şi-l încalecă ca 
pe o motocicletă. 

— Dii, cocotă! îi spune. 

Măgarul nici se clinteşte. Il încalec şi eu pe-al meu, băiatul cu 
închiriatul, pe al lui şi demarăm, dar avem probleme cu animalul 
pe care-l chinuie Grasu’: refuză sub orice formă să se mişte. Ştiţi 
doar cum sunt măgarii! încăpăţânaţi şi mofturoşi ca dracu’! Au 
ideile lor fixe, umorile lor! 

Marele patron al transporturilor publice din Ada-mos-City 
trece în spatele vehiculului său şi-l şfichiuieşte cu biciul. Măgarul 
răspunde la agresivitate prin faptul că-l răstoarnă pe domnul 
Berurier. Furios, acesta se redresează şi năvăleşte asupra lui. 

— Ascultă, micuţule, îi vocifera în urechi, în orice caz nu un 
măgar grec o să-mi vină mie de hac! Niciun măgar n-a avut 
succes cu mine. Te previn în mod caritabil că, dacă te crezi 
câştigătorul Premiului Arcul de Triumf, mă însărcinez să-ţi frâng 
gâtul! 

Stăpânul animalului îi întinde biciul lui Beru care îl refuză. 

— Lasă-mă pe mine, îl asigură, am tehnica mea. 

îşi ridică sutana, îşi explorează buzunarele bermude-lor (ceea 
ce-l interzice pe adamic) şi scoate de acolo un port-ţigaret şi o 


brichetă. Aprinde o ţigară, trage câteva fumuri profunde ca s-o 
aprindă bine şi încalecă măgarul invers. Il apucă zdravăn de 
coadă o ridică şi, cu un gest peremptoriu, înfige vârful aprins al 
ţigării în locul acela intim, declarând: 

— Pasagerii sunt rugaţi să-şi ataşeze centurile de siguranţă! 

N-are timp nici măcar să-şi termine cuvintele. Măgarul scoate 
un răget teribil şi-o ia la sănătoasa cu viteza” trenului. Beru se 
agaţă cu desperare de crupa lui, de blana lui. Il strânge cu 
picioarele, îl muşcă, îl sufocă în braţe. In curând, animal şi 
călăreț dispar într-un nor de praf. Il privesc pe „angrosistul” de 
măgari. E bulversat, dar fără să pară din cale-afară de îngrijorat. 
Dintr-un gest îmi arată muntele Phcescaos pentru a mă face să 
înţeleg că exact într-acolo se îndreaptă angajatul său. 

într-adevăr, îl regăsim pe bietul Beru. O oră mai târziu, în faţa 
porţii mănăstirii. Zace sub un măslin masân-du-şi şalele în timp 
ce măgarul, supărat, îi adresează răgete injurioase. 

— Ai căzut? întreb eu plin de solicitudine. 

— Doar la sosire când nenorocitul ăsta m-a aruncat pur şi 
simplu la pământ. 

— Bravo pentru spectacolul de rodeo. Grasule! îţi jur că dacă 
te vedeau specialiştii în domeniu îţi semnau un contract în alb. 
Asta, da, adevărată artă pop! 

în acest moment al acţiunii, trebuie să plătim pentru croaziera 
originală. 

— Adăugă şi o subvenție pentru cumpărarea de supozitoare 
capabile să amelioreze soarta amărâtului, recomandă marele 
sufletist berurian. 

S-a comis şi asta. Ne îndreptăm către poarta ermetică a 
mănăstirii. Departe, în profunzimile clădirii, răsună ecoul unui 
clopot. Este singurul sunet care ajunge până la urechile noastre. 
Totul este linişte şi împăcare. Totul este calm şi repaos. Totul 
este meditaţie şi rugă mută. Natura însăşi pare scufundată în 
sacerdoţiu. 

— Cu începere din acest moment, şoptesc, mucles, gaiţa-i pe 
ouă, ai înţeles, coane? 

— Nu-ţi face griji! 

— Şi aminteşte-ţi că, aici, sunetul de cruce se face invers... 

— Să nu ţinem şi lingura invers, remarcă amicul. 

Se aude un zgomot scrânit de lacăte şi broaşte ruginite care 
se desferecă. Se deschide uşiţa unui orificiu de metal şi vedem 


un ochi şi o bucăţică de bărbiţă. Se aude iar un zgomot de 
broască încuiată repede urmată de un zgomot greu de zăvoare 
deschise. Se deschide poarta. Suntem în faţa unui preot bătrân, 
cărunt, ridat ca o mască plumburie, care miroase a usturoi şi a 
mizerie acumulată. Sutana este verzuie, cârpită, peticită şi 
zdrenţuită. Ochii săi, mărginiţi de conjunctive inflamate 
lăcrimează. Ne studiază, apoi face semnul crucii în aer. li 
răspund printr-un gest similar. Molipsit, Beru procedează la fel. 

— Dacă n-o să fim excomunicați după toate chestiile astea, 
îmi şopteşte, înseamnă că avem noroc; să sperăm că patriarhul 
nu are prea multe legături cu Paul al VI-lea, ca să obţină copii 
după certificatele de botez... 

li ard un şut scurt şi rapid ca să-şi ţină pliscul. Bătrânul popă 
(cu bătrânii popi se fac cele mai bune pupe) îşi şterge faţa cu un 
burete umezit şi ne lasă să intrăm. Pătrundem într-o grădină de 
vaste dimensiuni, plină de pante exotice. Locul este de o 
seninătate _virgiliană. Porumbeii, intonând cântecele Sfântului 
Duh, zboară din creangă-n creangă. O arteziană clipoceşte *. 
Preotul-portar ne conduce către locul de primire. Pe drum, dăm 
nas în nas cu preotul-băcan şi schimbăm o binecuvântare 
rapidă. Beru pare să se deprindă cu noua sa ipostază. In timp ce 
facem cunoştinţă cu mănăstirea, mă gândesc la Alexandrele 
mele din noaptea anterioară. Cea de la spital pare doar o 
aventurică depăşită de evenimente. O biată puştoaică! O 
mititică foarte dotată pentru gesticulaţia la orizontală! îmi este 
clar că această întâmplare îi va servi de lecţie şi că va trăi de 
acum încolo în cultul viitorului său mire). 

Intrăm într-un culoar lung plin de volţi şi arcade plan-turo- 
romane cu volute pernicioase şi preotul-portar ne invită într-o 
cameră curată, în care se află numai un birou pe care stă un 
registru enorm legat în piele neagră, o călimară şi o pană. 
Înmoaie pana în călimară şi mi-o întinde. Cu groază, examinez 
numele care precedă’ locul unde ar trebui înscrise ale noastre. 
Toate sunt scrise în greceşte. Cu o figură imposibilă scot o cutie 
de chibrituri din buzunar şi copiez numele fabricantului. Apoi, îi 
dau pana lui Beru şi-i fac un semn discret cu ochiul. Să sperăm 
că imbecilul cu creier de legumă n-o să-şi treacă numele real! E 
necunoscută sagacitatea Grăsanului. A băgat de seamă că am 
scris cu caractere greceşti. Cu un gest nobil, ia pana, o înmoaie 
iarăşi în călimară, stă o clipă înainte să tragă o semnătură, 


seamănă teribil cu un analfabet, ori măcar cu un incult ceea ce 
face ca să se formeze nişte pete de cerneală pe faoaia 
registrului. In fine, lent, cu sârguinţă, scrie în greceşte şi pune 
deoparte pana. Mâneca sa largă mătură călimara care se varsă 
pe masă. Norocul nostru e că domneşte legământul tăcerii, 
altfel, bătrânul preot i-ar spune prohodul, fiţi siguri. Privirea 
sângeroasă îi trădează clar sentimentele. Nu vă pot descrie ce 
privire are, turturelelor! 

In timp ce şterge urmele dezastrului, îl trag pe Grăsan, pe 
culoar. 

— Cum ai semnat, gagiule? îl întreb cu vastă nelinişte. 

— Din fericire, mi-am amintit ortografia unui cuvânt din holul 
hotelului meu. 

— Şi care este acel cuvânt? 

— Afrodita, îmi explică preotul Beru. 


Capitolul XIII 

IN CARE, NE JUCAM DE-A V-AŢI ASCUNSELEA 

Cine n-a văzut două sute popi reuniți într-o capelă n-a văzut 
nimic. Aşa ceva ar trebui să fie filmat în negru şi alb (dat fiind că 
policromia n-ar ajuta la nimic). 

Mi se dă a înţelege că e momentul să ne rugăm şi, iată-ne cu 
mâinile unite pios şi faţa într-o totală reculegere. E o linişte 
deplină, uşor întreruptă de sunetul moale şi umed al buzelor 
care, muta, cer din partea cerului: pâinea, pacea, mântuirea, 
apa, gazul la toate etajele, locuri în parcare, interzicerea 
alcoolismului, sfârşitul comunismului, moartea chinezilor, 
diminuarea necazurilor pentru cei săraci, mai multe pedepse 
pentru cei bogaţi, ierni blânde, vin din abundență, rețete 
culinare, perpetuarea gaullismului, cea a regalității, rezultate la 
curse, multiplicarea culorilor zăpezii, fertilizarea Saharei, o 
intensificare a cenzurii presei, o propagare intensificată a 
rasismului, câteva miracole de întreținere, retrocedarea Ciprului, 
Greciei, exterminarea turcilor, remedii contra eczemei şi contra 
hemoroizilor, beatificarea lui Pius XII, o ieftinire a benzinei, 
retragerea anticipată, o deschidere bancară nelimitată, 
extinderea Coastei de Azur până la Polul Nord, dispariţia fasolei, 
Legiunea de onoare pentru oricare cetăţean major şi normal 
constituit şi un loc pe. Scaun la dreapta (sau, la extremă rigoare, 
la stânga) de tatăl Etern, amin! Tot ru-gându-mă, cercetez 


marea de preoţi. Cu bărbiile astea identice, cum să-i 
deosebeşti? Sunt uniformi ca o turmă de oi negre! 

Rămânem aşa nemişcaţi o oră întreagă, în plină idolatrie. 
Liniştea e întreruptă câteodată de o mică tuse sau de către o 
râgâială (natura nu lasă niciodată sufletul complet liber şi într-o 
reculegere absolută). Beatitudinea-Sa Beru | scoate din ce în ce 
mai des nişte suspine care seamănă tot mai mult cu taifunurile 
din Jamaica. 

— Ei bine când totul se termină cu bine, îmi murmură, încep 
să mă resimt, încep să fac crampa rugăciunii, neică. Mi s-au lipit 
rotulele ca nişte ventuze! 

li adresez un „ssst” sever şi categoric, dar care nu-i suprimă 
plângerile decât pentru foarte puţin timp. După alte trei suspine 
dezabuzate, reia:. 

— Cum vrei să-i regăseşti pe marinari în grămada asta de 
caviar? Ai zice că toţi sunt doar icre siameze! 

— Ai răbdare, îl calmez. 

— Veselă mai e viaţa de mănăstire! Ai nevoie de un cuţit 
pentru ca să-ţi raşchetezi oasele picioarelor! 

La sfârşitul rugăciunii, un călugăr-şef bate o dată în toacă, 
sunetul sec vibrând prelung sub bolta capelei. Toată lumea se 
ridică. In ordinea rangurilor, se îndreaptă spre refectoriu ceea ce 
nu e de natură să-i displacă lui Beru. Se mai face odată semnul 
crucii şi cu toţii ne aşezăm la masă. Mâncarea este subţirică: 
salată de roşii, dovlecei în ulei, piersici. Bulimicul este ulcerat 
până în străfunduri. Se încruntă la mine din ce în ce mai urât. 

— Şi cărniţa? şuieră. 

. — E vineri, protestez, o să fie mâine! 

— Intre timp, să-mi facă stomacul precum blitz-ul de Kodak! 

Câteva chipuri severe se întorc spre noi. Dacă vom continua 
să ne tot şoptim mesaje, planurile noastre vor fi spulberate. De 
aceea, îi ard una la gioale fratelui reverend. E luat prin 
surprindere şi-i scapă un strigăt. 

— Oh, la naiba! 

O sută nouăzeci şi opt de bărbi se întorc spre Rotun-jimea-Sa. 
Urmează o linişte teribilă. Ghicesc că se va petrece ceva. Si 
chiar se întâmplă; călugărul de serviciu, unii' mare care pute a 
menajerie, se îndreaptă către Grăsan, înarmat cu o nuia de alun 
uriaşă (acest tip de lemn fiind reputat pentru elasticitatea sa). li 
face semn lui Beru să părăsească masa apoi, deoarece 


protejatul meu se supune, îi cere să îngenuncheze. Alexandre- 
Benoât e teribil de palid sub bărbuţa falsă. Îl privesc pierdut. În 
acest moment, asemenea sfintei Blandina, îşi acceptă martiriul 
şi se aşa-ză în genunchi. Nuiaua şuieră! Un pocnet ascuţit şi 
scurt. Loveşte spatele amicului. Închid ochii cum trebuie să-i 
închizi când vezi cum maşina ţi se îndreaptă exact către 
muntele Tanatos şi e gata să intre în el. Ştiu prea bine că un 
Berurier, oricare ar fi împrejurările, importanţa mizei, ori 
seninătatea unui loc, n-o să se lase flagelat fără să reacționeze. 
Beru nu glumeşte. Ce se va întâmpla atunci? 

De încă trei ori, nuiaua se ridică şi se lasă. Casc ochii. Demnul 
meu tovarăş nici nu clipeşte. Doar privirea îi devine sanguinară. 
„Ofiţerul” de serviciu îşi pune nuiaua undeva în pliurile sutanei şi 
se îndepărtează. Atunci, Beru martirul, Beru preafericitul, Beru 
devotatul, menit deja unei viitoare canonizări, Beru îşi ridică 
mâna dreaptă şi face în direcţia tăicuţului biciuitor, semnul 
crucii (se gândeşte chiar să-l facă aşa cum trebuie aici, adică pe 
dos)! Suntem împietriţi de compasiune, loviți de admiraţie, 
incapabili să ne mai descleştăm mincinoasa ca să mai rostim 
ceva. E frumos, e măreț, e majestuos, e creştin, e suprem. O 
scenă ca asta răscoleşte viscerele, fierbe sângele în vine, 
înmoaie picioarele,  tirbuşonează stomacul,  depri-mează 
respiraţia, strânge buricul, transformă bicepşii într-o masă 
vâscoasă, retează genunchii, precipită calciul din oase. 
Innobilează,  pietrifică,  palpită,  dezinfectează,  onorează, 
glorifică, exorcizează, extinde, încăpăţânează, împacă, aureşte, 
adoarme, beatifică, sfinţeşte, pe scurt: aşa ceva Beru-izează. 

Scena s-a încheiat. Beru se ridică alene. Este imaginea 
supunerii însăşi, a căinţei fără condiţii. Se poate presupune că el 
însuşi e copleşit de sine. S-a dat, s-a abandonat, s-a întins, s-a 
oferit, s-a conjugat. Faţa sa rubicondă trădează strălucirea 
fericită a aleşilor. Merg în propria sa lumină. Luminat din interior, 
aşa este, în această clipă, Marele Gras, asemenea unui opaiţ 
transformat în veioză. 

Mă apropii de el. 

— Ai fost sublim, şoptesc. 

Nu răspunde. Se îndreaptă către bunătatea cerească 
asemenea unui om pe care nicio forţă terestră nu-l poate opri de 
pe calea mântuirii. 


Zi liniştită. Bărboşii de la muntele Phoscaos se relaxează. Rugi 
mute... Apoi, plimbare în cerc, în grădină, cu braţele încrucişate, 
cu capul plecat... Şi apoi, iar la refec-toriu. Haleala e şi mai 
puţină decât la amiază deoarece ni se servesc în total şi în loc 
de orice altceva doar treimăsline de persoană. Beru le înghite ca 
pe pilule, cu tot cu sâmbure. 

Odată expediată cina, mergem la somnie. E vorba de o sală 
mare împărţită într-un fel de separeuri delimitate fiecare prin 
câte o perdea. Fiecare separeu este destinat unui grup de patru 
călugări. Din fericire, Huiduma şi cu mine vom dormi în paturi 
vecine. Se aşterne liniştea, dar ea va fi curând întreruptă de 
sforăituri sonore. Vă daţi seama că unor nişte tipi cărora li se ia 
dreptul de a vorbi trebuie să-şi ia şi ei revanşa când pot şi cum 
pot. În puţină vreme, dormitorul mănăstirii devine o adevărată 
uzină. Un concert de polipi. Fil-art-Monica din Orly, dragilor. Voi, 
cei atât de delicaţi, faceţi spume auzind un asemenea infern de 
motorete date la maximum. Sunt cei care horcăie, sunt cei care 
şuieră, sunt cei care pufăie, sunt cei care-şi fltură buzele, sunt 
cei care fluieră, sunt cei care torc, sunt cei care plescăie, sunt 
cei care derapează, sunt cei care se sufocă. 

— Auzi reactoarele? murmură Grasu'. 

Şi vecinii noştri de boxă taie lemne cu fierăstrăul. 

— Acuş' că sunt cu toţii în cârpe, continuă Grasu’, nu crezi că 
a venit momentul să ne facem verificările necesare, San-A.? 

— Ce verificări? 

— Acum putem să-i găsim pe vajnicii marinari. 

— Cum s-o facem? Să-i dezbrăcăm pe călugări la piele ca să 
vedem dacă sunt tatuaţi? ricanez. 

— Nu, amice, pur şi simplu, îi trăgeam de barba falsă! Cei pe 
care îi cauţi nu au bărbi gigantice cum au ceilalţi. Concluzie 
logică, au procedat ca şi noi: şi-au lipit bărbi false! 

Brav Berurier! Agregatul numărul unu al poliţiei! Specimen 
unic al tribunalului poporului! Demonstraţie vie a spiritului 
analitic al Franţei eterne, pământ al libertaţilor, patria curajului, 
e «maica tuturor marilor invenţii, de la tipar la prezervativ. 

— Bravo! amice. Pardon: popice. E magistral. Magistral dar 
delicat. Dacă le smulgem bărbile false îi vom preveni. 

— O să facem pe somnambulii. O să vezi, încep chiar cu 
vecinii. Sare din pat şi se apropie de patul Vecin. Delicat, trage 
de blăniţa fericitului adormit. Călugărul care sforăia în stilul 


India-napolis scoase o scurtă exclamaţie. Beru se retrage. Popa 
se întoarce pe partea cealaltă şi continuă să mâne caii. 

— Pentru el, putem garanta, afirmă Beru. Vezi bine, nici nu s-a 
trezit! Eu mă ocup de aripa stângă a dormitorului în timp ce tu 
te ocupi de aripa dreaptă, jocheiule! 

Cea mai extraordinară partidă de trasu-bărbii din strălucita 
mea carieră se pune în mişcare. Demarez către extremitatea 
sălii. O secvenţă de neuitat, fraţilor! 

Intru într-un compartiment de sforăitori. Părintelui din primul 
pat sfarmă piatră. Îl trag de barbă. Rezistenţa ei mă convinge că 
e reală. Adormitul nu s-a trezit, încă unul... încă o barbă reală! 
Dar posesorul ăsteia, s-a ridicat în capul oaselor. In timp ce mă 
priveşte aiurit, impasibil, continuu runda mea de verficări şi îi 
trag şi pe ăilalţi doi de barbă. Toate sunt autentice. Se trezesc 
din cazua asta. Atunci, simulez o tresărire şi mă comport de 
parcă tocmai m-am trezit dint-un coşmar. In loc de scuză, le 
adresez o binecuvântare nocturnă rapidă şi din priviri. Părăsesc 
boxa lor pentru a intra în următoarea. Pe când fac asta, Berurier 
apare din spatele unei perdele. Il văd frecându-şi antebraţul 
drept. Dintr-o ridicare de sprâncene, îl întreb. Se apropie. 

Aş fi vrut să găsesc ceva mai deştept, ceva în genul 
„popcorn”. Eventual, dar, cu toate acestea, n-am îndrăznit! 
Trebuie să ştii când să-ţi limitezi ambițiile, San-A. 

— Am găsit o tehnică potrivită pe care s-o aplicăm celor care 
se trezesc, îmi spune. 

Face un gest tranşant. 

— Una în temporal! îi adoarme mai bine ca Romer-ganul. 

Reţeta nu e rea şi-mi promit s-o folosesc în caz de urgenţă. 

Ne continuăm căutările. Pe deasupra concertului de sforăieli, 
aud zgomotul sec produs de Majestatea-Sa care culcă părinţel 
după părinţel cu o hărnicie de torţionar. 

Deodată, pe când atac tocmai cea de-a treia boxă, aud un 
fluierat înăbuşit care-mi este familiar. Grasu', tocmai a 
descoperit ceva. Efectiv, îmi face gesturi desperate. Mă grăbesc 
într-acolo şi-mi arată un tip adormit căruia a reuşit să-i smulgă 
barba. 

— la uite unul, micul meu San-A! jubilează. Şi doarme dus, 
faptul că i-am smuls barba nu l-a făcut nici măcar să se 
clintească. 

Mă aplec deasupra patului. Poţi să-ţi scoţi ochii în întunericul 


acestui dormitor. Aprind un chibrit ca să zăresc ceva şi creierul 
meu, pe loc, începe să fiarbă. Credeţi-mă sau dacă nu duceţi-vă 
să vă faceţi ceva de mâncare, dar gagiul în chestiune nu-i altul 
decât Kessaclu. Dar, ascul-taţi-mă, asta nu e totul. Bietul 
translator e mort la fel de mort precum întregul conţinut al unei 
cutii de sardele. Are încă în jurul gâtului sfoara cu care a fost 
sugrumat. Limba îi atârnă printre dinţii albi... E cald încă, 
dovadă că omorul nu s-a săvârşit cu multă vreme în urmă. Beru 
care a înţeles tragedia e pradă stupefacţiei. 

— Eh bine! spune-mi ce e, cred că am ajuns prea târziu. E 
unul dintre cei pe care-i căutai? 

— Nu, e vorba de un copoi. 

— Ce spui? 

— Avea ca sarcină să mă fileze peste tot, trebuia să dea de 
urma mea, dar a ajuns aici prea devreme. Dar tipii pe care-i caut 
l-au reperat şi, de frică... Acum chiar trebuie să punem mâna pe 
ei. 

îl deghizez din nou pe Kessaclu cu barba cea falsă şi îmi 
reîncep căutările, imitat de Valorosu'. Nici n-am apucat bine să 
reluăm treaba că Beru scotea un nou strigăt în formă de 
exclamaţie, cu o interjecţie încorporată şi cu o onomatopee 
facultativă. De data aceasta, are noutăţi. Toate meritele i se 
cuvin! Mă îndrept către el şi ce văd? Un călugăr îl ţine pe după 
gât şi îl acoperă de sărutări bărboase, gângurându-i o 
sumedenie de grecisme. Beru e prins pe picior greşit, fiind întins 
pe burtă, pe salteaua iu-băreţului. Se zbate, protestând. Nu 
vrea. E cârcotaş. Moravurile lui sunt ortodoxe! Reuşeşte să se 
smulgă din strânsoarea freneticului care s-a dedicat cu 
obstinaţie acestui vizitator nocturn. 

— Să nu-mi spui că trebuia să tac! se înfierbântă Beru. Asta 
nu-i popă, e poponar! Da' ce şi-o fi imaginând! Că o să cedez cât 
ai zice peşte? 

Călugărul, un tinerel cu barbă castanie, îi surâde şi continuă 
să murmure cuvinte greco-pasionale. Marele Beruche îi ridică 
delicat capul cu mâinile sale blajine. 

— O să-ţi dau pupături de n-o să le poţi duce, idio-tule! îi 
spune. 

Şi, „trosc”, îi face şmecheria cu pumnul în mandibulă. 
Păpuşica cade de acord şi se deghizează în sirop de absenţă. 

— Să continuăm! 


— Yes, boss! zice Grasu' exicitat de aceste întâmplări. 

Simt cum mă încing. Trag de bărbile lor din ce în ce mai 
violent şi sunt nevoit, cel mai adesea, să-i caftesc pe cei care se 
trezesc, nu de alta, dar ca să le calmez angoasele metafizice. 
Repejor! Repejor! timpul presează! 

Ajuns la cel de-al şaselea separeu, simt cum împietresc. 
Sângele îmi fierbe în vine şi picioarele mi se înmoaie. Două 
paturi sunt goale. Zăresc doar două bărbi, pe perne. Păsărelele 
noastre, văzându-se descoperite, au şters-o. Nu trebuie să mai 
pierdem nicio clipă. 

— Beru, comanda la mine îi spun... Ordinea de zi se schimbă, 
bandiții au dispărut. 

Ne mişcăm cu viteza unor bolizi. Niciun campion n-ar putea să 
ne bată la sprint. În mai puţin timp decât i-ar trebui unui 
preşedinte de republică să fie reales, iată-ne îmbrăcaţi. De data 
aceasta, abandonăm barba şi sutana. 

— Hai, la drum! 

— Îţi cer doar două minute! declară Kolosalul. 

— E urgent. 

— Atunci, pleacă singur, eu trebuie să rezolv ceva ce nu 
suportă amânare! 

Şi-l văd’ cum se repede spre una dintre boxe, reperată 
dinainte. Acolo doarme singur părintelui de serviciu care i-a 
aplicat corecţia despre care ştiţi deja. 

— Doar nu-ţi imaginezi că am s-o şterg din această mănăstire 
fără ca să-mi plătesc datoriile, băieţaş. Sau, n-ai priceput nimic 
din şcoala beruriană. 

Se apropie de adormitul preafericit; o pereche de foarfeci îi 
sclipesc în mână. Clic, clic, cioc! S-a comis: călugărul nu mai are 
decât un feston de barbă asemănător unui chenar de ferpar. Se 
trezeşte şi se ridică în capul oaselor. Beru îi arde una de-ar turti 
şi o locomotivă. 

— Dacă ţi-aş găsi beţigaşul, te-aş pune să-l mănânci, afirmă. 
In lipsă de, uite totuşi ceva care să-ţi calmeze furiile! 

îi stâlceşte nasul şi, cu un revers deghizat, îi face faţa de 
comandă, îi mai arde una în gâtlej şi o alta în stomac. Terminat! 
Părintelui torţionar şi-a pierdut cunoştinţa. 

Şi Beru ăsta are momente când se poartă ca un terorist! 

Se întoarce către mine frecându-şi lăboanţa îndurerată. 

— Acum sunt omul tău, San-A. 


Părăsim într-un mod precipitat dormitorul tumultuos. Am 
reperat elementele esenţiale şi mă mişc în incinta mănăstirii ca 
în farmacia de pe Champs-Elysees. Porţile se închid toate cu 
zăvoare aşa încât, dacă este imposibil să intri fără să ţi se 
deschidă, să ieşi este, dimpotrivă, o nimica toată. Nu e cu atât 
mai uşor, cu cât zăvoarele sunt trase. Hoţii „Victoriei” şi asasinii 
poliţistului au trecut pe acolo. Trebuie să punem laba pe ei. 
Faptul că ne aflăm pe o insulă, mă linişteşte un pic. Ca să 
părăseşti Adamos, e nevoie de un vapor. Cum nu au unul la 
dispoziţie, va fi nevoie să-şi facă rost de unul, nu-i aşa? Nu vi se 
pare logic? 


Capitolul XIV 

ÎN CARE, SE ÎNCUIE VAGOANELE 

Calea, atât de trudnic urcată de dimineaţă de către măgari, o 
parcurgem aproape de-a berbeleacul. Orice-s-ar spune, 
frugalitatea e perfectă pentru menţinerea oamenilor într-o formă 
fizică adecvată. 

— Dacă Berthe a mea m-ar vedea cum îmi dau duhul, gâfâie 
Velocitatea-Sa, ar crede că m-am ţâcnit, nu-i aşa? 

Cum eu fac ariergarda, mă abţin să răspund. Noaptea elenă 
se desfăşoară în toată splendoarea ei. Insectele nocturne sfârâie 
asemenea unui foc de curpeni *. Cerul pare o catifea pe care au 
fost brodate stele de argint care să desăvârşească mantia 
nopţii. În curând, practic, am parcurs muntele Phoscaos (307 
metri 22 pe 140 lăţime în sensul ungimii). Casele din port 
dormitează în bezna golfului (deşi nu este încă ora de dormit). 
Bate unsprezece şi jumătate, o singură dată, din raţiuni 
economice şi din grija de a nu trezi pe nimeni. Mă opresc, 
simțind cum pieptul îmi ia foc. Un scritor mare ar exprima ceea 
ce simt ca pe un suflu al furnalului! 

— N-ai la tine nişte oxigen în plus, bâiguie, sufocân-du-se 
Grăsanu'. 

— Gura! Ascultă! 

Înţepenesc şi ascult cu toţi nervii mei auditivi daţi la 
maximum. Pot auzi foşnetul mări, geamătul brizei în slipul unei 
doamne pe cale să se usuce (nu doamna, slipul) aşa cum 
flutură, întins pe sârmă. Dar auzul meu exersat percepe şi un alt 
zgomot mai înfundat, mai omenesc: Pare a veni dinspre nord (nu 
e momentul potrivit ca să ne de-busolăm). 


— Trebuie să ne grăbim, Grăsane! mă hotărăsc, deoarece am 
impresia că navigatorii solidari sunt pe cale să şterpelească o 
ambarcaţiune. O să le facem o surpriză. 

Dând primul exemplu, mă târăsc pe pietre şi mă rep-tilizez 
asemenea unei şopârle (Nu e momentul pentru gâdilat), în 
direcţia dinspre care vine zgomotul. Beru mă imită, dar, 
reptilizându-se şi el, aduce mai degrabă cu un boa. O tocăniţă 
“ie norişori acoperă din când în când luna (pe englezeşte 
moon). Pe măsură ce înaintez, aud şuşoteli, zgomote înfundate, 
scrâşnete metalice. O bucurie vie mă cuprinde. Mă apropii de 
Ubu. Jarry-ve K încă vreo trei zeci şi cinci de metri! Gata, îi văd 
pe cei doi vajnici marinari. Sunt total absorbiți de desfacerea 
unui lacăt care blochează un lanţ de amaraj. E momentul să li se 
joace „Revoltaţii de pe Bounty”, în variantă prescurtată. Reuşesc 
să ajung la nivelul lor şi, brusc, mă ridic cu revolverul în mână. 

— Ridicaţi mâinile! le spun. 

Nu ştiu dacă au înţeles sau dacă acţionează din instinct, fapt 
este că cei doi papiţoi subscriu cererii mele. 

— Părăsiţi vasul! 

Unul dintre ei pune piciorul pe debarcader. Îi fac semn 
camaradului său să-l imite. Beru se anunţă (apostolic) şi, din 
prudenţă, trece în spatele lupilor de mare. Mă adresez atunci 
celui care are aerul că pricepe mai repede decât celălalt. 

— Înţelegi franţuzeşte? 

— Da. 

— Te numeşti? 

— Olimpiakokatris: am lucrat într-un music-hall din Paris. 

— Şi, acum, iată-te criminal pe o insulă grecească! Feamătă 
ceea ce e dreptul său absolut. 

— ŞI, în curând, vei fi probabil mort pe aceeaşi insulă 
grecească, adaugă Beru căruia îi place să se manifeste în clipele 
excepţionale. 

— Nu eu, îngăimă Olimpiakokatris. El! 

Bieţi puişori, mereu aceeaşi poveste. Şnapanii, când sunt 
încolţiţi, abandonează lupta, abdică de la orice cauză şi 
tovărăşie şi abjură orice demnitate umană; 

— Şi cu ce s-ar schimba lucrurile dacă ar fi el şi nu tu, ori 
invers? obiectează Pertinentul. Complicitate la crimă când 
victima e un poliţist, asta te bagă la pârnaie pe un număr mare 
de ani, drăguță. 


— Nu-i rău, spun admirativ. Şi ce aşteptaţi aici: ca treburile să 
se aranjeze, să se tas-eze (precum numele agenţiei ruseşti cu 
acelaşi nume)? 

— Da. 

N-am văzut niciodată un tip care să cedeze atât de uşor, e 
aproape scârbos. E teribil de intimidat de ochiul camaradului 
meu. 

— Ascultă, Jean Bart, zic, n-o să ne petrecem aici tot restul 
vieţii, şi noi avem chef să ajungem pe continent, aşa că ai să 
isprăveşti de desfăcut lacătul şi lanţul în aşa fel încât să putem 
folosi ambarcaţiunea toţi patru, 'nţeles? 

— Nu se poate, suspină, e un lacăt special. Are un secret. 

— Pentru mine, n-o să aibă, îl asigur, gândindu-mă la Sesam 
al meu. 7 

îi dau archebuza lui Beru şi sar în barcă. Intr-adevăr, sistemul 
de încuiere e mai încifrat decât un rebus dificil. Trebuie să 
tutuieşti broasca în speranţa că va înţelege de bunăvoie, s-o iei 
la sentiment, să-i argumentezi, s-o răs-feţi, să flirtezi cu ea, să-i 
promiţi că-i vei face cunoştinţă cu un lăcătuş tenebros... Până la 
urmă, zice „yes”. Dar chiar în această clipă, Beru scoate un urlet 
ca la Waterloo, dovadă a faptului că un general are dreptul să 
reia lupta. Companionul Olimpiakokatris i-a tras tocmai, cu 
graţie şi discreţie, una la preafericite. Grasu' se îndoaie de 
durere, atins cum e în centrul vitalităţii sale, în onoarea sa şi în 
cangurul său de cărat bagaje. Celălalt, atunci, îi arde un 
genunchi teribil în portret. la uite lăptuca mea cea grăsană cum 
se clatină şi cum dispare de partea cealaltă. A debarcaderului. 
Aud un pleosc! voluminos şi un geyser urcă spre cerul smălţuit 
de stele. Cei doi marinari de pe „Kavulom-Kavulos” se iau de 
mână şi pleacă la plimbare. Vom dispărea în obscuritate şi ne 
vor scăpa? Din moment ce vă aflaţi pe o insulă, încotro ar putea 
pleca? mi-aţi putea obiecta. De acord, dar vă voi răspunde 
(deoarece sunt politicos) că insula e vastă (de când o ştiu aşa de 
bine, aş putea adăuga cu seninătate că e şi ticăloasă) şi că nişte 
tipi îndrăzneţi pot profita de aceste momente. Timpul, la rândul 
lui, presează. Ce poate face San-Antonio dezarmat cum e şi într- 
o barcă? Poate să ia (ceea ce şi face) lacătul cu care tocmai le-a 
desprins şi care constituie un proiectil serios şi, din toate forţele 
sale, care sunt considerabile, îl poate propulsa în direcţia 
ultimului fugar. Precizia mea e de-a dreptul nebună. Braţul meu 


e un maestru în aşa ceva, eu însumi, chiar de la naştere, sunt un 
maestru. Pe scurt, lacătul îl izbeşte pe Olimpiakokatris în ceafă. 
Se prăbuşeşte. Camaradul său de promoţie nu se opreşte ca să-i 
dea o mână de ajutor. Fiecare pentru el şi Zeus pentru toţi! în 
curând, paşii i se pierd în liniştea nopţii şi umbra i se destramă 
în tăcerea satului. 

les rapid din barcă şi-mi îndrept periscopul către cealaltă 
parte a debarcaderului ca să verific unde-i amicul Beru. Pluteşte 
dând din mâini, făcând spume şi bol-boci (are un cap de pipă din 
spumă de mare). Tuşeşte, înjură, blesteamă, se oftică, se sufocă, 
scuipă (poliţia), împrăştie mucozităţi, tună şi fulgeră, se 
hârjoneşte, se goleşte. Chestie misterioasă, surprinzătoare, 
indicibilă, potcapul pe care îl avea în momentul căderii e şi 
acum pe ţă-călia lui. E un pic moale şi seamănă întrucâtva cu o 
omletă. Bermudele fleaşcă sunt strâns lipite de fesele rotunde, 
să-l vedeţi, e o adevărată splendoare, gagiul.'Las sirena să se 
demareze (termenul să nu vă şocheze, înseamnă aici să iasă din 
mare) şi mă apropii de proiectilizatul meu. Tocmai e pe cale să-şi 
strângă spiritele ca să le facă pachet. Mă aşez în genunchi lângă 
el. Capul îi e plin de sânge. Lacătul l-a plesnit zdravăn. 

— Uite ce înseamnă să te joci de-a James Bond când nu ai 
aptitudini! 

Se aşeză cu dificultate. Borşul continuă să-i curgă pe gât. 

— Te simţi mai bine, drăguță? încuviinţează. 

— Atunci, ridică-te să. Faci oarecare exerciţii de dez-morţire. 

Mă joc de-a supraveghetorul pe galere. 

— Vâsleşte! Opreşte! 

Berurier e la una dintre vâsle, Olimpiakokatris la cealaltă, iar 
barca înfruntă astfel valurile. 

— Dacă mi-ai spune totuşi unde aţi aruncat-o pe „Victoria”, 
Olimpia? îi zic între două vâsle. 

Sudoarea şi sângele se amestecă pe capul lui. Pe cel al lui 
Beru, se amestecă apa şi sudoarea. Aşa cum plutesc pe 
banchiză, alcătuiesc un tandem extraordinar. 

Cum întârzie să răspundă, Beru lasă vâsla şi-it arde un ghiont 
covâslaşului său. 

— i se vorbeşte! îi spune ameninţător. 

E teribil de supărat, Haidamacu'. Nu-şi poate ierta faptul că s- 
a lăsat fentat de Tedonksikon. Avea revolverul şi situaţia în 
mână şi, într-o clipită, a fost expediat în marinată; când eşti un 


Beru, aşa ceva e greu de înghiţit, îţi strică pedigriul, îţi ştirbeşte 
onoarea. E la fel de sumbru ca şi negativul primei comuniuni. 

— „Victoria”, îngaimă condamnatul la galere, încă un ghiont 
din partea lui Beru. 

— Nu mai face pe ecoul, răspunde! 

— N-a părăsit niciodată Franţa, murmură Olimpiakokatris. 

— Nu mă-nnebuni mă enervez. li baţi joc de mine, 
caraghiosule! 

— Nu, îţi jur! 

Beru se ridică în barcă, riscând să o răstoarne. Se plantează în 
faţa celuilalt galerian de serviciu şi se apucă să-i tragă atâtea 
palme şi cu o asemenea promptitudine încât mutra tipului pare 
o minge de ping-pong surmenată. 

— Termină cu gimnastica, Grasule! îi ordon, o să-i lichefiezi 
creierul! 

Obezul ascultă. Îşi suflă în palmele înroşite şi se reaşează. 

—  Olimpiakokatris, iepuraşule, reiau. Cunosc trucul de pe 
„Kavulom-Kavulos”, al cărui sas face ca fundul să fie mobil. Aşa 
că nu veni să-mi torni moşi. Pe groşi cum că n-ar fi servit la 
nimic asta, avem dovezi care demonstrează trecerea lăzii pe 
acolo! 

— Dacă mai zice odată, îi smulg capul, promite Beru cu o voce 
straniu de blândă. 

După ce l-a preavizat astfel pe vizaviul lui, Grasu' îşi lasă 
mânuţa pe umărul său. Aerul lugubru pe care-l are chiar îţi dă 
impresia că ar putea să-i smulgă tărtăcuţa ca pe un fruct copt. 

— Da' sigur că lada a trecut pe acolo, doar că a rămas la 
Marsilia, afirmă categoric marinarul. Am deschis cele două trape 
şi a căzut imediat în apă! 

îmi ofer o clipă de abrutizare, doar cât să mi se răcească 
seiful cu tâmpenii şi izbucnesc în râs. Dumnezeule, ce bine a 
fost ticluit totul: „Victoria” a trecut doar prin “Kavulom-Kavulos 
şi n-a rămas la bord mai mult de patru secunde! Ah, ce lovitură 
frumoasă! Ah, ce idee magistrală! Oh, cum a fost de genial 
dichisită afacerea aceasta! Bravo şi salutare! Recunosc 
întotdeauna geniul când îmi trece prin bătătură! Tari hoţii ăştia! 
La a doua măsură din „Marseillaise” totul era jucat, terminat şi 
„Victoria” era deja furată! Pe parcurs, chiar dacă era descoperit 
sasul, nimeni n-ar fi bănuit nimic. 

— Pentru cine aţi lucrat? îl întreb. 


Ezită oleacă. Dar falangele beruriene sunt acolo şi-l ajută să 
se hotărască. 

— Pentru un ofiţer de marină care ne-a fost seecund pe 
„Noroc ţie”. 

— lahtul Barharei Slip? 

— Da. El este cel care a pus totul la cale. 

— Numele acestui om? 

— John Hywalker. Meditez (la acest autor). 

— E în regulă, vâăsliţi! zic. 

— Dacă vrei locul meu, nu te jena, ricanează Grasul', ţi—l ofer 
de bunăvoie, fără ca să-ţi cer nimic în schimb! 

— Nu, îl refuz, am nevoie să reflectez. 

— Poţi să gândeşti şi în timp ce vâăsleşti, nu rişti să faci pitici 
pe creier. 

Nici măcar nu catadicsesc să-i răspund căci mă convoc deja 
pentru o repetiţie generală. Cei doi mateloţi navigau pe iahtul 
vechii vedete hollywoodiene. Unul dintre ofiţeri le-a propus 
furtul secolului! Au acceptat! ŞI... 

— la spune, Olimpiakokatris, John Hywalker al tău a navigat 
odinoară la bordul lui „Kavulom-Kavolus”? 

— Da, într-adevăr, se minunează vâslaşul. Ştiaţi asta? O 
scatoalcă din partea lui Beru îi aminteşte că trebuie doar să 
răspundă la întrebări şi să se abţină de la a pune întrebări. 

— Vorbeşte-mi puţin de familia Polis. 

Dă din umeri, ceea ce, vâslind, i-ar putea provoca un 
lumbago. «e 

— u ştiu nimic! 

lar o încasează de la Majestatea-Sa! 

— Vorbeşte! urlă Grasu' cu o asemenea forţă de le plesnesc 
peştilor băşicile. 

— Dar, eu... 

— Cu toate acestea, la familia Polis, ai telefonat înainte să 
părăseşti spitalul. 

— Locotenentul Hywalker ne-a dat acest număr de telefon, 
spunându-ne să cerem cu domnişoara Alexandra Polis. Ştia 
despre ce era vorba şi urma să ne ascundă după ce ieşeam din 
spital. Trebuia să fim la adăpost înainte să se descopere furtul 
Victoriei”. 

— A venit cu straie popeşti şi v-a adus la mănăstire până când 
afacerea urma să fie dată uitării? 


— Exact. 

— Numai că, astăzi, s-au petrecut chestii interesante la 
muntele Phoscaos... 

— Am recunoscut polițistul, ne dezvăluie Olimpiako-atris. 

— După ce? 

— Avea pantofi de poliţist grec. 

— l-auzi, mă minunez, dar ce au special? 

— Au cuie. 


Capitolul XV 

IN CARE, NE PETRECEM ULTIMELE ORE PE TERITORIUL 
GRECESC 

— Intraţi domnişoară Polis, o invită Kelecchimos. 

Alexandra intră în birou. Sunt aşezat pe scaunul inculpaţilor şi 
am cătuşele la mâini. E superbă gagica asta! Cu siguranţă e o 
mică lepădătură, dar nu regret deloc că am cunuoscut-o. Ar fi 
lipsit din colecţia mea! De exemplu, ia priviţi-o ce şic arată şi ce 
ţinută are! Pare a fi uitat complet cele petrecute ieri-noapte şi 
nu pare a-şi mai aminti nimic altceva în afara faptului că e fiică 
de diplomat. Trebuie s-o vezi cum se uită pe deasupra tuturor 
lucrurilor cu un ochi distant şi dispreţuitor. 

— II recunoaşteţi pe omul acesta? o întrebă comisarul. 

— Perfect, declară. Este individul abject care a abuzat de 
mine. 

— Haide, haide, Sandra, o interpelez, porumbiţa mea 
imaculată, nu ai senzaţia că abuzezi de credulitatea noastră?! 

— Sper că va fi sever pedepsit, adăugă ea, ignorând 
întrebarea pe care i-am pus-o. In rest, bunicul va interveni direct 
pe lângă ministerul justiţiei. 

— Ca să-ţi salveze pielea, spun, miss Crevete! 

— In concluzie, rezumă Kelecchimos cu mult calm şi cu multă 
autoritate, acest om s-a infiltrat la petrecerea din casa 
dumneavoastră şi v-a cerut să treceţi pe la hotelul unde era 
cazat pentru a vă aduce la cunoştinţă chestiuni extrem de 
importante privitoare la situaţia bunicului dumneavoastră. 
Odată rămaşi singuri, v-a supus la cele mai abjecte ultragii? 

— Oh da! Şi ce oroare! 

Ce bine joacă teatru! De acord, venise ca să mă trateze cu 
cianură, dar, în timpul acelui intermezzo care a precedat 
secvenţa cu otrava, pot să pariez douăsprezece prepuţuri aflate 


în marş contra unui ciocan pneumatic că puştoaica asta se 
tăvălea între cearşafuri! 

Kelecchimos face un semn. Plantonul îl introduce pe 
cetăţeanul Olimpiakokatris. Văzându-l, fata devine lividă. 

— Dar pe acest individ, reia comisarul, îl recunoaşteţi? 

Se domină, îl priveşte pe cel sosit şi scutură energic capul. 

— Nu l-am văzut niciodată! 

Asta e chiar prea mult. Îmi smulg cătuşele false şi mă apropii 
de Alexandra | cu un pas furios. 

— la mai schimbă placa, fato, sau, dacă nu, o să te plesnesc 
peste plisc, să te înveţi minte să mai încerci să otrăveşti poliţişti 
francezi şi să participi la furturi de bunuri naţionale! 

— Habar n-am ce vreţi să spuneţi! îi arăt legitimaţia. 

— Comisarul San-Antonio! Da' ce crezi că ai de-a face cu nişte 
golani care voiau să-ţi strice planurile deştepte, hm? 

li deschise uşa. 

În biroul vecin, Alexandra a Il-a aşteaptă cuminte momentul în 
care va depune mărturie. 

— O recunoaşteţi pe fata aceasta? o întrebă după ce nepoata 
diplomatului îşi face intrarea. 

E nostim să le vezi pe cele două Alexandre faţă în faţă. Ti se 
taie graiul şi respiraţia. Când. Va veni timpul să-mi depăn 
amintirile greceşti, aceste două puicuţe îmi vor reveni pregnant 
şi cu plăcere în minte. Mă vor obseda, poate. 

— Da, o recunosc, afirmă funcţionara de la registratură, ea 
este cea care a venit să-i ia pe cei doi marinari. 

Bum! Punct ochit, punct lovit! Miss Polis alunecă pe scaunul 
pe care-l ocupam eu înainte şi care îi revine de drept, având în 
vedere că e fotoliul inculpaţilor. 


— Ce intenţionezi să faci, San-Antonio? 

Grăsanu', tot în bermude şi cu potcapul pe cap, face senzaţie 
pe străzile Atenei. Bicicliştii se răstoarnă, pietonii se împiedică 
pe trotuar, automobiliştii se tamponează între ei care mai de 
care. 

— li telefonez Hodorogului ca să continue cercetările la 
Marsilia, îi spun: şi apoi, am de gând să trag un pui de somn 
spectaculos, cu vise de aur încorporate, dat fiind că n-am tras la 
aghioase de patruzeci şi opt de ore. 

— Vino la hotelul meu, e discret, nu e niciun fel de gălăgie. 


— De acord. 

Invitaţia Grăsanului îmi este agreabilă deoarece n-am chef să 
dau ochii cu personalul de la hotelul meu, unde, bănuiesc, 
domneşte o vie agitaţie. 

— A făcut mărturisiri complete, mititica? întrebă Enormul. 

— Totale. Un caz interesant de trafic de influenţă. A profitat de 
poziţia importantă a bunicului ei pentru organizarea unui trafic 
de droguri pe la spatele bătrânului. 

— In ceea ce priveşte „Victoria”? 

— Nu era la curent cu nimic, pur şi simplu, ofiţerul yancheu 
despre care ne-a vorbit Olimpiakokatris şi cu care ea avea 
contacte „profesionale” i-a cerut să-i adăpostească pe cei doi. 
Dar fără să-i dea explicaţii. Dacă am idee de cele făcute de John 
Hywalker pentru beneficiul personal, încă mă mir ce a putut face 
cu „Victoria” i 

— Poate că voia s-o pună pe şemineul din cabana sa? 

— Chiar nu înţeleg care sunt mobilurile acestui individ 
deoarece un astfel de obiect nu poate fi revândut cu uşurinţă! 

— lată-ne ajunşi la Toma! glumeşte prietenul meu, preotul 
berurian. 

Parchează şi mă ia cu el pe o esplanadă înverzită. Hotelul 
„Kademorpion” poate fi un loc liniştit într-adevăr, dată fiind 
amplasarea sa discretă. 

— Seamănă oarecum cu mănăstirea, nu-i aşa? subliniază 
întreprinzătorul. 

— E ca-n rai! spun admirativ. Ai găsit adresa acestui loc select 
scrisă pe pereţii WC-urilor publice? Mărturiseşte! 

Asta îl enervează. 

— Bine, bine, bodogăne, nu e „Grand Hotel”. 

— Mai degrabă, cred că-i exact pe dos! 

— În orice caz, e un loc curat şi civilizat şi preţurile sunt 
adorabile. Eu n-am un buget de comisar. Aşa că prefer să petrec 
o lună într-un loc simplu, dar şic, decât să-mi fac de cap opt zile 
pe terasele vreunui palat pe care ţi se serveşte pe tăvi de argint 
ceea ce-ai putea cumpăra cu uşurinţă din alte locuri cu mult mai 
ieftine. Nu-mi stă în caracter să fac pe nebunul, Sân-A. Eu am 
dezgusturi modeste. Şi nu-mi arde să dau o grămadă de bani 
pentru o sală de baie cu o grămadă de accesorii care pentru 
mine sunt inutile. 

Beru e o fiinţă de excepţie. E genul de tip făcut în întregime 


dintr-o bucată. Casta marilor gânditori şi nu cea a unchiului Tom! 
Are o noţiune perfectă a umanului şi ştie că între un om mare şi 
unul mic, singura diferenţă evidentă ar fi, până la urmă, doar de 
douăzeci de centimetri. 

Pătrundem într-un stabiliment care pute a urină în mod 
discret. Pereţii sunt degradaţi asemenea unui general rebel. 
Câteva plante artificiale încearcă să învelească puţin acest 
spaţiu concentraţionar, dar nu reuşesc. Florile de hârtie şi 
plastic pot părea pitoreşti eventual pe o scenă, dar nu la 
intrarea unui hotel putred, adevcat adăpostirii nopţilor 
beruriene. Alteţa-Sa cere o cameră jor me babei acre aflată în 
spatele unei tejghele prăpădite. | se spune că numărul 18 e 
liber. Această afirmaţie e întărită de o cheie strâmbă. Mă 
grăbesc să întreb dacă există telefon în cameră ceea ce pare a 
scandaliza hoaşca. Ajunge că stă la tejghea, baba-cloanţa. Mă 
parcelează cu un ochi suspicios. Ce-o mai fi şi cu acest călător 
fără bagaje care vine să o scoată din letargia călduţă în care se 
află, cu tot felul de întrebări bizare şi sucite. li cer să-mi facă 
legătura telefonică cu Franţa eternă, bastion al democraţiei şi-i 
trec pe un carneţel unsuros numărul Hodorogului. 

— Cheia de la camera mea nu-i agăţată, zice Beru, deci 
Berthe trage la aghioase, o să-i facă o surpriză nemaipomenită, 
să vezi ce-o să se bucure, deşi, pe mine, lipsa de somn mă face 
nervos şi mai e şi baba asta care-şi dă aere. Să-i dai un bacşiş 
zdravăn după ce îţi face legătura. Să-l pupi din partea mea pe ăl 
Bătrân. Spune-i că, din moment ce fac ore suplimentare în 
timpul vacanței, merit o recompensă. Să nu uiţi! Mai ales, să nu 
uiţi. Mă duc să mă reculeg, n-am digerat încă nici bătaia cu 
băţul şi nici goana nebună de după aceea. 

îi promit şi-l văd cum începe să urce treptele. 

Şefu' se arată satisfăcut de investigaţiile mele şi ascultă cu 
complezenţă povestea peripeţiilor mele. Laudă (nu prea mult) 
intervenţia miraculoasă a lui Berurier şi mă însărcinează să-i 
transmit cele mai călduroase felicitări. E încă pe fir, când un 
zgomot imens scoală în picioare hotelul. Acest vacarm e punctat 
de ţipete, de paşi repezi, de imprecaţii. Văd un tip care se 
rostogoleşte aproape pe scări şi se prăvăleşte la capătul lor. 
Haidamacu', înţolit doar în bluzon şi în şoapte, îşi face apariţia în 
capul scărilor superb, în lipsa sa de pudoare şi măreț, în mânia 
sa. 


—  Nenorocitule! Cap pătrat! Grămadă de c...! Gunoiule! 
Cataplasmă! Idiot! Pubelă! Mistreţ! Porc! Vie-rule! 

Ajuns deja la exprimări pleonastice, tace, gâfâind, cu 
preafericitele  bălăngănindu-se printre barele care susțin 
balustrada. 

— Ce se petrece? întrebă Şefu', la capătul celălalt al firului. 

— Doi beţivi care s-au încăierat, mint cu seninătate. 

— Aş vrea să te întorci îndată, San-Antonio, ancheta nu e încă 
terminată şi înţeleg că trebuie să o conduci până la capăt? 

— Trebuie să aţipesc câteva ore, patroane! Intre timp, începeţi 
dragările în portul Marsilis. 

— E în regulă! 

— Şi, apoi. Ar fi bine să vă ocupați de repatrierea lui Pinaud, 
caree internat la Samothrace, cu multiplele fracturi. 

— Mă ocup eu de toate! 

— Mulţumesc. Vă voi suna imediat ce voi pune piciorul pe 
pământul sacru al mamei-patria! 

închid. În hotel, bacanala continuă. Fără să-i pese de ţinuta sa, 
Grasu' continuă să împroaşte înjurături la adresa individului 
căzut grămadă şi care, încetişor, începe să se pună iarăşi pe 
picioare. 

— Nepricopsitule! Amărâtuie! Imbecilule! Paznic de găuri! 

Insultatul săptămânii şterge putina fără ca să mai ceară 
restul, pe care, dealtfel, nici nu cred că-l avea când a pus 
piciorul în hotel. Mă grăbesc să stau de vorbă cu virulenta sa 
Alteță. 

Zici c-a luat foc hotelul! E o forfotă nebună pe paliere. Toți 
turiştii întreabă ce se întâmplă: în grecește, în nemţeşte, în 
friptaliană, în spartiolă, în britişă, în sud-core-ană, în 
mongoloidă, în  javaneză, scărpinându-se, gesticulând, 
înduioşându-se, în sanscrită, în compătimite, plini de mânie şi, 
mai presus de orice, trăgând cu ochiul la ţinuta fantezistă a lui 
Berurier. 

— Dar care e motivul acestui scandal? întreb politicos. 

îmi regăsesc întotdeauna tonul monden când conversez cu 
Bătrânu'. 

— Să nu mai vorbim! fulgeră Zeus, cu o voce care, totuşi, îşi 
regăseşte registrul normal. L-ai recunoscut pe urangutanul ăla? 

— Nu cumva am făcut vreo gafă? 

— E şoferul autocarului! Imaginează-ţi că bat la portiţa mea. 


Trece o clipă, aştept căci îmi închipui că Berthe a mea doarme. 
In fine, deschide. Mă reped la ea cu acea pornire senzuală 
despre care te prevenisem. Inainte ca să-şi dea seama, Berthe 
era deja pe covor şi avea previ-legiul de a se bucura de 
persoana mea. In momentele de mare pasiune, pătuţul şi 
plăpumioara sunt desuete. Ca spectacolul să fie o performanţă, 
masculul trebuie să-şi regăsească instinctele. Una mică şi rapidă 
e potrivită pentru iubitorii de bagatele; adevărații teribili ai 
domeniului se comportă feroce! Răzbelul se poartă în genul: „o, 
Franţă a mea, ia uite ce face invadatorul cu femeile tale |” Pe 
scurt, tocmai îi acordam toate grațiile mele când aud pe cineva 
strănutând la doi paşi de mine. Mă uit şi-l văd sub plapămă pe 
şoferul de autocar care ne-a făcut afrontul. Dom'le, aici e vorba 
despre un vagabond voyveurist! Un vierme vrăjmaş! Berthe a 
mea îi obsedează mintea aia bolnavă! Să te ascunzi în camera 
cuiva ca să-i spionezi momentele de extaz e o treabă care 
reclamă tupeu, nu-i aşa? Dacă n-aş fi ajuns la timp? Ca să-şi 
satisfacă obsesiile, ar fi sfârşit prin a-şi adjudeca etajul de 
deasupra, ieşind de sub plăpumică pentru ca să se instaleze 
înăuntru, nu-i aşa? 

— Cine ştie? răspund ambiguu. 

— Biata Berthe, suspină Grăsanu', reţinându-şi o lacrimă. Ah, 
nu e întotdeauna chiar atât de nostim să fii o gagică dezirabilă! 


Capitolul XVI 

IN CARE, SE FOLOSEŞTE UN TRUC NICIODATĂ FOLOSIT 
ÎNAINTE 

Sătul de Grecia şi de vestigiile ei, Beru se decide să se 
întoarcă împreună cu mine. Madama, dama sa, dimpotrivă, îşi 
prelungeşte sejurul căci vrea să viziteze Delphi, Olimpul şi o 
grămadă de muzee. Se hotărăşte deci ca ea să păstreze maşina. 
(Şi-a luat examenul de conducere la începutul anului.) 

Ne urcăm în Caravella, Majestatea-Sa şi cu mine şi, la escala 
de la Nisa, dau fuga să-i telefonez Moşului deoarece mor de 
nerăbdare să aflu ce s-a petrecut cu Victoria”. A fost 
recuperată? Se află într-o fază înaintată cu investigaţiile? 
Aceasta este întrebarea, după cum ar spune amatorii de 
Shakespeare, care nu "vorbesc engle- 

Organul Tăicuţei îmi explodează în trompe asemenea unei 
pungi de hârtie. 


— iți aşteptam semnalul, San-Antonio. Unde eşti? 

— La Nisa. 

— Şterge-o imediat la Marsilia, micuţule! 

— Obiectul a fost regăsit? 

— Nu. Dragările n-au scos nimic la iveală. Dar ştiu, practic, 
unde se află. 

— unde, şefule? 

— Două zile după plecarea lui „Kavulom-Kavulos”, „Noroc ţie” 
a făcut escală la Marsilia. 

— Înţeleg, şefule! Tipii de pe iaht sunt cei care au pescuit 
lada? 

— Fără niciun fel de îndoială. Martorii ne asigură că au fost 
diverşi scafandri care au plonjat de la bordul ambarcaţiunii sub 
pretextul reparării unei avarii. 

— Şi unde se află vasul acum? 

— În plin Atlantic, în drum spre New York... 

— Nu poate fi oprit? 

— Imposibil, fără dovezi! Proprietatea iahtului, această 
Barbara Slip, este un personaj cunoscut, care beneficiază de 
suportul unor persoane grele dincolo de Atlantic. Să 
presupunem că „Victoria” nu miai e la bord, intervenţia noastră 
în forţă ar avea consecinţe diplomatice grave. Ajunge că relaţiile 
nu sunt fantastic de bune cu America. 

— Şi atunci? întreb, trebuie totuşi să încercăm ceva! Ar fi o 
prostie să lăsăm să ne scape Victoria”. 

E alergic la propunerile mele, scalpatul. Sigur, nu va fi acela 
care-mi va cumpăra cărţile, pute. Ţi conta pe asta. 

Deja, a renunţat să mai citească Proust deoarece i se părea că 
nu e suficient de serios! 

— Da, zice sec, trebuie să încercăm ceva şi mă bizui şi în 
cazul acesta tot pe tine, dragule. Am dat deja instrucţiuni pentru 
ca, la Marsilia, să vi se pună totul la dispoziţie... 

— Totul, ce? insist. 

E o figură, Tăicuţa. Are of course o idee în cutiuţa lui, dar nu, 
vrea să-mi spună nimic, vrea să mă prind singur şi să-mi asum 
responsabilităţile. 

— Totul! repetă. Fă ce ştii mai bine şi ţine-mă la curent. 
Afacerea a început să transpir” Ziariştii au telefonat deja la 
Arte-Frumoase ca să întrebe dacă anumite zvonuri privitoare la 
dispariţia „Victoriei” sunt sau nu fondate. De acum încolo, eo 


chestiune de ore! Acţionează, San-Antonio! Acţionează! Şi dă 
dovadă de spirit de iniţiativă! 

Cling! A închis. 

Îmi masez temporalul. Ah, n-am ieşit încă la lumină! Mi-am 
dat întâlnire cu Beru la barul aeroportului. 

— Schimbare de direcţie, Grăsane. 

li relatez conversaţia mea cu Marele Şef. Se îndoapă cu tot ce- 
i cade în mână. 

— Dacă nu sunt mult prea indiscret, Stăpâne, aş vrea să ştiu 
şi eu. 

Îi zic. Ascultă, se gândeşte o clipă, cântăreşte şi declară. 

— Eşti nebun, Gagiule. Dar merg cu tine! 


— Uite-l! 

Unul dintre navigatori lansează acest strigăt. Indică, ' acolo, la 
capătul orizontului, o pată albă urmată de o trenă argintie. 
Avionul nostru devorează spaţiul. Pata devine vapor, iar trena se 
transformă în dâra de apă. 

— Sunteţi sigur că e vorba despre „Noroc ţie”? întreb 
îngrijorat. 

— Absolut! răspunde pilotul. Poziţia sa a fost constatată în 
această dimneaţă şi nu pot fi dubii! Pregăti-ţi-vă! 

Păsărică descrie un arc de cerc în scopul de a nu survola 
iahtul. La ce b «n să te porţi cu atâtea mănuşi cu piraţii 
muzeelor, vă întreb? 

— Ce înseamnă să ne pregătim? mormăie Beruche. 

— Inseamnă să-ţi închei ermetic costumul de cauciuc şi casca, 
Grasule. Pilotul se va aşeza pe traiectoria iahtului şi ne va 
paraşuta cu barca pneumatică. 

— Vom fi departe de iaht? 

— Destul de departe, aşa că nu vor putea să vadă manevra 
nici cu telescopul! 

Dolofanul trage de forţosul fermoar al nu mai puţin forţosului 
său costum negru! 

— la spune, San-A., nu c-aş fi' cârcotaş, dar, să presupunem 
că gumiţa pe care ne vom afla, deviază de la traiectoria 
propusă, cât un fir de păr, nu mai miult sau că, un curent vicios 
ne duce la plimbare într-o direcţie greşită? Pe scurt, că întâlinera 
la cel mai înalt nivel nu mai are loc. Ce ne facem într-o astfel de 
situaţie? Mie nu-mi place să mă joc de-a naufragiaţii. Halitul de 


plancton nu-i re. Gimul meu preferat! 

— Ascultă, Nebunie Ambulantă, în mod logic, după calculele 
noastre, „Noroc ţie” trebuie să ne pescuiască în două ore de 
acum încolo. În patru ore, un alt avion va da târcoale pe aici ca 
să se convingă că am fost luaţi la bord. 

— În patru ore, dacă ne prinde un curent potrivnic, ajungem la 
rechini, nu-i aşa? 

. — Poate, cad de acord. Dacă ai reţinerile astea, mai bine nu 
vii cu mine, Grăsane. Pot să mă descurc perfect fără tine. 

— Nu trebuie să-mi vorbeşti pe tonul ăsta! se revoltă 
Estimabilul. 

— Gata? întreabă pilotul 3 bis deschizând poarta. 

— Gata! îi spun. 

Începe numărătoarea inversă. Când strigă zero, sar. 


— Văd dâra de apă a iahtului, anunţă Beru. Deoarece, chiar 
dacă vă îndoiţi, a sărit totuşi, dragul de el! Nu v-am spus imediat 
pentru ca să ţin în cleştii emoţiei (chestia asta cu cleştii o să le 
placă teribil profesioniştilor în consumul de langustej. Da, e aici, 
Alexandre-Benoât. E chiar aici? Aici, gata să scufunde barca 
pneumatică. Valurile nu sunt chiar legănătoare. Marea e mai 
agitată decât un flacon-înainte-de-folosinţă. Urcăm, coborâm. 
Senzaţia este toboganescă. Stomacul se ridică în gât. Beru care 
a avut inspiraţia nefericită să se îndoape înainte de părăsirea 
cetăţii phoceene, restituie oceanului răzbunător toate produsele 
care au fost smulse din sânul său generos. Trebuie că are un bun 
prieten pre numele său Hugues şi, iubindu-l foarte tare, îl tot 
strigă în valuri. Intre două sughiţuri stomacale, bâiguie: 

— M-am prins sau nu? 

— Efectiv, mititelule „cad de acord. Chiar maica Butterfly e 
ceea ce-ai văzut tu. 

— Da’ poate e... Hugues! Timpul de... Hugues! Să expediem 
trimitem semnalele, nu-i aşa? 

— Să aşteptăm ca vasul să fie mai aproape! 

— Sper că... Hugues! tipii din echipaj nu au de gând să... 
Hugues! ne organizezi vreun tir! 

Trece un sfert de oră. Trece şi vaporul. Se află la mai multe 
ancabluri de barca noastră. Aprind o primă rachetă. Ni s-au 
oferit materiale pe sistemul Scrouche, cel mai perfecţionat. 
Ajunge survolarul cu vârf retractil pentru ca să se producă 


induraţia emolientă. E vorba despre bitunier, compensatorul de 
ciripire, indexat fiind, emite o proiecţie fosforo-mucilaginoasă 
de-a lungul peretelui atunci o serie de unde scurte (de 
aproximativ zece centimetri) care, la rândul lor, lovind silaborul 
polisintetic, exercită o presiune de jos în sus în sensul lărgimii, 
ceea ce, în chip foarte natural, aţi ghicit deja, operează o 
aprindere. O izbucnire. O cunună de scântei. Un suflu lung... 
Racheta urcă spre cer într-o curbă măreaţă. 

— Oh, ce roşu frumos! se extaziază Berurier, care şi-a 
conservat sufletul de copil în toate împrejurările. 

Dragul de el! Suflet nepreţuit! Câţi oameni odată intraţi în 
cealaltă jumătate a vieţii lor sunt pe cale de-a muri! Da' ce spun 
eu?! Sunt depa morţi şi pe jumătate îngropaţi! Recad înainte de 
a fi atins apogeul traiectoriei lor! Prea grei, pironiţi de o piatră 
tombală! Bem, în pofida kilogramelor sale, rămâne uşor ca o 
bulă. Oamenii sunt asemenea unor staţiuni de sporturi 
hibernale: contează doar să le fie lor cald. Se bucură din 
străfunduri, bravul Alexandre-Benoât, aşa cum e, iluminat din 
toate unghiurile. Radiază o lumină pură! 

— Şi dacă ai mai trimite una, tipule, doar aşa, ca măsură de 
securitate! 

— Atenţie, poate că ne-au reperat deja. 

— Oala acoperită nu dă gunoaie, dă el sentinţa. 

Ca să-l liniştesc, trimit spre cer o a doua rachetă. Oceanul e 
tot mai agitat. Valurile sumbre, încununate de spumă, ne iau cu 
asalt fragila ambarcaţiune, încercând parcă s-o înghită dar, în 
ultima clipă, le tot scapă chiar de sub nas. In timpul acestei clipe 
scurte, rămânem ca şi suspendaţi în vântul care suflă cu putere. 
Şi atunci, „buf”, are loc coborârea vertiginoasă în infernul lichid. 
Suntem aproape sufocaţi de atâta mare. Burta lui Beru e 
acționată ca o pompă. Grăsanu' încearcă să strângă şi ultimele 
firimituri ale alimentelor şi-l strigă iar patetic pe Hugues, 
prietenul său. 

Habar n-am dacă e o iluzie, dar mi se pare că vaporul vine 
înspre noi. li mai acord oarece atenţie şi Grăsanului care 
aproape că-şi dă duhul. 

— Puțin îmi pasă dacă mai vin sau dacă se cară, eruc-tează 
Beru, tot ce vrea e să-mi extirpe stomacul dintr-o singură 
mişcare. E singura mea dorinţă... 

Auzim un fel de strigăt de luptă emis de sirenă. 


— Nu mai încape nicio îndoială, Grasule, semnalele noastre au 
fost repetate! 

— Sunt drăguţi în felul lor, dat fiind că-şi dau osteneala, 
glorifică Modestul. Există atâţia ticăloşi în zilele noastre care te 
lasă cu buza umflată, pe marginea drumului... în orice situaţie, 
chiar şi într-o zi frumoasă şi fără probleme, îi poţi număra pe 
degete pe cei care-şi dau osteneala să ajute pe cineva. 

Priveşte, ca şi rqine, cum vaporul devine tot mai mare şi cum 
capătă contur. Murmură între două sughiţuri: 

— Chiar crezi că se află la bordul acestui ferry-boat? Că eu nu 
prea mă pricep şi nu prea fac diferenţa între ambarcaţiuni. 

— Gândeşte-te că această Barbara Slip are un iaht cu 
stabilizatoare pneumatice. Nu e Vasco da Gama, bate mările de 
plăcere. 

Un sfert de oră mai târziu, literele aurite pictate la proră 
sclipesc în toată claritatea oceanică: „Noroc ţie”. 

încă o dată, puicuţelor, al vostru temerar San-Anto-nio a 
învins. Puteţi să-l aplaudaţi. 


Capitolul XVII , 

ÎN CARE, CONTRAR CELOR PREVĂZUTE ÎNTR-UN IMN 
PATRIOTIC, NOI SUNTEM CEI CARE DESCHIDEM CALEA 
VICTORIEI! 

— Dumnezeule, ce drăguți sunt! Ce aventură! O să înştiinţăm 
toate ziarele! se bâlbâie mămica Slip, bâzâind şi agitându-se în 
jurul nostru, precum o muscă bătrână care strică liniştea dintr-o 
grădină. 

E înaltă, slabă, ridată asemenea pielii recomandate pentru 
păstrarea tutunului, vopsită ca moartea: verde în jurul ochilor, 
albastru închis pe pleoape, maro în locul sprâncenelor, ocru pe 
obraji (cu o pată roz în mijloc) şi violet deschis pe buze. E 
nebuna din Chaillot, îmi suflă Grasu' care-şi regăseşte întreaga 
vervă pe această punte infinit mai stabilă decât puntea 
ambarcaţiunii noastre. Miss Barbara Slip trebuie că merge pe 
cele optzeci de primăveri (însă a sărit anii bixestili). Poartă 
pantofi cu tocul ascuţit şi un impermeabil pescăresc, galben. Mai 
bine nici că se poate! Dolofanii' o priveşte cu gratitudine şi 
spaimă. 

— Ce zici, suspină, nu ţi se pare că figura asta seamănă mai 
mult cu un peşte mort decât cu un tânăr pescar? Eşti sigurcă a 


fost o vedetă? 

— Nu-ţi mai aminteşti deci de „Sandvişul cu pâine de fese”, 
„la loc şi să stăm de vorbă” şi de „Fecioara uşura-tecă”? 

— In timpul cinematografului mut, decorticam porumb la 
ferma tăticului meu, se scuză. Tăticu' dădea reprezentații până 
când se rupea filmul, când venea de la crâşmă! 

— Daţi-le alcool! comandă vampa. 

Găsim ideea, excelentă. Ofițerii de bord şi marinarii ne 
înconjoară. Incep să le torn gogoşi pentru a-i face să creadă că 
ne aflam la bordul unui avion aparţinând Liniei Aeriene C.ON. 
Când, ca urmare a unei avarii în turbo-maioneze, acesta s-a 
prăbuşit în mare. Cum ne aflam aproape de uşă, am avut timpul 
să ieşim, cu tot cu faimosul stilou de salvare care se transformă 
în barcă pneumatică în contact cu apa. 

— Felicitări! ni se adresează comandantul. Credeţi că mai sunt 
şi alţi supraviețuitori? 

— Absolut niciunul, mă grăbesc să-i răspund. Avionul s-a 
scufundat imediat ce noi am început să plutim. 

Bătrâna glorie a celei de-a şaptea arte e încântată de această 
aventură. lată un prilej care să-i aducă un mic tribut publicistic 
nesperat şi să-i alimenteze conversaţia la întâlnirile cu prietenii. 
Ne ia de mânuţă, dacă pot spune aşa, Băbuţa. Suntem acum 
nepoţeii ei, drăguţeii ei, răsfăţaţii ei, providenţialii ei. Ne 'duce în 
cabina ei, precum duce o cofoţană bătrână, cerceii de aur furaţi, 
în cuibul ei. Ne dezbracă (în cinstea voastră), ne freacă, ne 
unge, ne masează, ne lustruieşte, ne dă cu loţiuni, ne vrăjeşte, 
ne  ceruieşte, ne  odicolonizează, ne abluţionizează, ne 
fricţionează, ne drăgăleşte, ne emulsionează. 

— Asta gâdilă, chiţăie Berurier. 

Avem dreptul să fim masaţi goi, avem dreptul să fim masaţi 
cu mănuşi lungi gri cenușii, cu mănuşa aspră, cu vibromasorul, 
cu sârma de parchet şi cu lufa. leşim, din mjinile ei încălziţi, 
revigoraţi, tonificaţi, lustruiţi, sclipitori. Suntem roz şi mirosim 
frumos. 

— Uite una care ştie ce trebuie să facă în prezenţa unui 
bărbat, spune Beru admirativ, deoarece, de când s-a născut, n-a 
fost el aşa curat. Ai observat ce mână are, San-A? Aici e vorba 
de tehnică, nu glumă! E calificată, cucoana, n-ai grijă. Păcat că 
seamănă cu o umbrelă veche, altfel, mi-aş face puţin din lucru 
prin lenjeria ei. Ne-am ratat cu o generaţie, dacă avea doar 


şaptezeci şi cinci şi ne-am fi jucat un pic pe ecranul orizontal. 
Acum, e prea târziu, aş avea impresia că sunt distribuit în 
„Pompei”. 

Alexandrovici-Benoât îşi face vise inutil. Se pare că eu am 
accesul asigurat la tanti vedeta. Mă soarbe din priviri. Ghearele 
de cotoroanţă mă pipăie excesiv. E formidabil, totuşi, să constaţi 
cum dorinţa nu moare niciodată. Până în clipa morţii, copii! Până 
şi în mormânt. Gagicile ar încerca să fie ademenitoare şi din 
coşciug dacă s-ar putea. Mă mângâie pe obraji, pe gât, pe braţe, 
pe piept. O să cad în curând în abdomenul public. Sunt lucrul ei! 
Ea m-a salvat. Dacă într-un an şi o zi, Felicie nu vine să întrebe 
de mine, îi aparţin! în totalitate! Captură de mare! Există o lege 
cu privire la recuperarea epavelor! Nu se sinchiseşte că epava e 
ea! Berurier care-şi dă seama de situaţie, se distrează. 

— Pe cuvântul meu, San-A, o vrăjeşti pe Barbara a ta. Să vezi 
cum o să-ţi cânte „Moartea lebedei”! îţi urez distracţie plăcută, 
maestre! Să nu crapi otrăvit şi să încerci să faci copii frumoşi! 

— Sfârşeşte, bătrâne! îi spun iritat. 

E absolut fericit şi un pic peste, Grăsanu'". Suge pivniţa cu 
băuturi a reginei filmului mut, cu brio. Trebuie să spun că e un 
mare lux pe iahtul ăsta. Miss Barbara are un adevărat 
apartament la bordul acestei ambarcaţiuni. Bizanţ! O sală de 
proiecţie echipată pentru 70 mm! O sală de concert! Un 
gimnaziu! O piscină! Un bar! Un salon de coafură! Peste tote o 
risipă de aur, de brocart, de lemn preţios, de piele de antilopă! 
Pe jos, covoarele sunt asemenea florilor din grădinile 
Teheranului. 

— Trebuie că a avut argumentele lui Bardot ca să acumuleze 
toate acestea comori, îşi dă cu părerea Beru-rier. 

— Mai presus de orice, a avut protectori bogaţi, îi zic. Regi, 
miliardari,  maharajahi,  primii-miniştri, Elveţii, Orientali 
dezorientaţi. 

— Doar bunul Dumnezeu v-a scos în calea mea, o ţinea una şi 
bună, madama. 

N-o dezamăgesc. OK, să admitem că-i vorba de Dumnezeu, e 
clar că nu le împrumută decât bogaţilor. Îmi şopteşte la ureche 
ce-o să facă imediat ce va ajunge la New York. Să le arate 
puturoşilor de janchei cum se procedează cu un naufragiat 
frumos, căzut din sky. Mă las o vreme vrăjit. Dar eu miă aflu la 
bord într-un scop precis, nu-i aşa? Bătrânu' mi-a dat lista 


comisioanelor şi cumpărăturilor, dacă-mi amintesc eu bine! 

_ Ce vapor frumos aveţi, mă extaziez. Cât aş vrea să vizitez 
tot, de la cală până la catarg! 

— Dar e lesne, gângureşte porumbiţa cea bătrână, încântată. 
Veniti repede. 

Mă adresez Haidamacului (în franţuzeşte, din ou): 

— In timp ce eu explorez iahtul, Beru, tu vizitează 
apartamentele regale, aruncă o privire în spatele ecranului în 
interiorul piscinei, peste tot pe unde ar putea fi ascunsă 
Victoria”. 

— Nu-ţi face probleme, dacă ar fi vorba despre un diamant, la 
rigoare, aş putea să-mi fac griji; dar când e vorba de un agregat 
de o asemenea anvergură, dacă se află la bord, o să-l găsim! 

înainte ca să ne abandonunimi, glumeşte. 

— Incearcă să nu te porţi ca o cocotă, San-A. Deoare, fără 
supărare, Partenonul are un aer mai proaspăt decât Barbara ta! 


Credeţi-mă sau extirpaţi-vă tiroida cu o furculiţă pentru melci, 
dar când ne-am reunit toţi trei, în salonul cel mare, am trecut 
marg în repertoriu. Rotunjimea-Sa arborează mina care-i 
caracteristică drapelului în berna. Da' eu! Cu toate acestea, 
niciodată vizitarea unui iaht n-a fost mai amănunţit făcută. Am 
cerut să mi se arate tot: locul bagajelor, sala maşinilor, pista de 
ski artificială, postul echipajului, galeria de la cucurigu, pătratul 
musului, careul ofiţerilor, rondul Beiului, triunghiul rectangular! 
Nu a rămas niciun colţişor neexaminat! Şi, nici urmă de „Victoria 
de Samothrace”. Cât. Despre Beru, părerea lui e formată şi e 
fermă: prestigioasa statuie nu se află aici. 

— Ne-am jucat de-a Robinsonii Crusoe pe degeaba, se 
lamentează distrus. Mi-am vomitat şi creierii şi am înghiţit atâta 
apă de mare cât exista în Leman ca să ajungem la asta! 

Mă simt. Adoraţilor, pradă unui dezastru interior. In momentul 
ăsta, nu valorez nici doi bani. Acum, trebuie să aşteptăm să 
ajungem în State şi asta nu se va întâmpla decât peste trei zile! 
Vă închipuiţi, desigur, că, în acest interval, scandalul va izbucni, 
din moment ce, după cum spunea Hodorogu', deja mocnea. 

— Şi dacă l-am intervieva pe secund, John Hywalker? 
sugerează Beru. Dat fiind că el a pus la cale operaţiunea, ştie 
unde e ,Victoria”, presupun? 

— Să-l interogăm aici? Nu cred că va fi prea comod! 


— Şpune-i puştoaicei să-l convoace aici, îţi promit pe capul 
Berthei că nu vă părăsi salonul fără să fi vorbit. 

Cred că scumpul meu auxliar are dreptate. John Hywalker este 
cu adevărat ultimul nostru atu. 

— Ştiţi ceva, preaiubită doamnă a artelor, o atac, unul dintre 
ofiţerii dumneavoastră nu-i altul decât cumnatul prin alianţă al 
verişoarei tatălui vecinului meu de palier. 

Ea ţopăie de fericire apropo de dimensiunile extraordinare ale 
hazardului. 

— Cred că ofiţerul în chestiune se numeşte John Hywalker. 
Oare n-am putea să bem ceva cu el şi să mai vorbim una-alta! 

Surâsul în aur masiv al scumpei doamne se stinge precum 
lumina zilei când se lasă întunericul. 

— Ce păcat! murmură, m-a părăsit când am- făcut escala la 
Marsilia. 

Simt cum mi se lichefiază măduva spinării. Rateu total. 

— E suferind? 

— Tocmai primise o moştenire importantă şi mi-a cerut să-i 
aprob concediul anual. E un băiat atât de drăguţ încât n-am avut 
inimă să-l refuz! 

Sunt total de acord, ceea ce mă împiedică să mai fac alte 
supoziţii. Ce vreţi, prieteni? Când se amestecă fatalitatea, e 
inutil să mai insistăm. Trebuie să te dai bătut, e tot ce poţi face! 

Suspinând, mă apropii de bar şi-mi torn o porţie mare de 
whisky şi beau în sănătatea regilor Franţei! 

— Dacă e să mai iau după altitudinea ta, situaţia e cam 
albastră? întreabă Beru căruia am omis să-i spun catastrofa. 

— Ce albastră? Vânătă! Nu ne rămâne decât să adoptăm 
mentalitatea croazieră şi să continuăm să trăim totuşi! 

— Aşa, pur şi simplu? Trebuie, totuşi, un discurs! 

— In cazul nostru, e vorba despre unul funebru... 


li cam place să tragă la măsea acestei Barbara Slip! Paharele 
se succed într-un ritm vertiginos. Se picneşte imediat. Poate 
părea inocent, dar, de la al doilea pahar, se poartă ciudat, iar de 
la al treilea, motorul funcţionează cu toată viteza. Beru e şi el 
out. Ca o prună în alcool! între timp, s-a făcut noapte. Bătrâna 
noastră gazdă ne-a oferit un dineu caviar-vodka-suprem plin de 
băşicuţelele unei şampanii frapate! Până şi ghetele ne sunt pline 
de calorii! 


Îşi mai toarnă o tranşă oranj în pahar şi soarbe cu o viteză 
uluitoare. 

— Am luat obiceiul de a bea pe platourile de filmare, îmi 
explică. Lucram fără încetare şi trebuia să fii în formă tot timpul. 

îşi pregăteşte o a şasea mixtură. 

— Am început prin Mim, numărul unu, am continuat cu 2, dar 
acum, rămân la 4. 

— Prinde bine să urmezi şcoala, îi spun sumbru. 

— Nicio carieră nu se compară cu a mea! Aţi văzut seria pe 
care am făcut-o sub titlul „Te iubesc”? Am turnat „le iubesc”, 
apoi, „le iubesc mai puţin”, apoi „Nu te mai iubesc deloc” şi, în 
fine, cu Ted Dollar ca partener, am filmat pe cel mai frumos 
dintre ele: „Nu te mai iubesc absolut deloc”. In care, mă arunc 
de pe podul Brook-lyn, la sfârşit! 

— Chiar aţi obţinut şi Oscarul, îi spun ca să-i fac pe plac. 

Fără să ştiu, am pronunţat o frază-cheie! Cuvinte decisive, ale 
căror consecinţe vor fi extraordinare, o să vedeţi! 

— Nu, spune. N-am fost recompensată decât prin 
ingratitudine! Prea mulţi m-au invidiat! Am fost prost înţeleasă! 
Fiecare juriu pentru atribuirea Victoriilor lansa numele meu, dar, 
mereu, se găseau intriganţi ca  să-Vorbeşte,  aiurează, 
povesteşte, bea, se ameţeşte, îşi revine, se droghează, se 
înfurie, turbează, blesteamă, se ofileşte, proferează, ameninţă, 
neagă, provoacă, ulcerează, se agită, se demonizează... Dar 
Genialul Eu, copil unic şi preferat al mamei Felicie, femeie bravă, 
Genialul Eu nu mai ascultă... Spiritul său vagabondează. Tocmai 
am aflat o chestie teribilă, enormă, fabuloasă: recompensele 
cinematografice de care a fost lipsită glorioasa hoaşcă (eu n-o 
arăt pe a mea la toată lumea), nu sunt altceva decât copii 

Sunteţi în stare să bunghiţi care-i legătura, cu creie-raşele 
voastre pipernicite? Mămica Slip, nebună de decepţie, turbată 
de ranchiună, ulcerată de amărăciune (n-o fi prea lingvistic, dar 
e elocvent) ani şi devenii în şir n-a visat decât această „Victoria 
din Samothrace”! A fost ideea fixă, ţâcneala bunicii răsfăţate. In 
loc să-i calmeze pornirile şi apucăturile, vârsta n-a făcut decât 
să a le exacerbeze, încep să înţeleg. Numai un nebun putea să 
dorească  „Victoria”, adevărata, autentica, mama tuturor 
celorlalte! Şi era musai ca nebunul să fie şi bogat ca să 
reuşească acest furt stupefiant. 

Pun paharul deoparte. lau mâna descărnată a vedetei şi încep 


să-i gânguresc mici prostioare de îndrăgostit de genul: „Ah! de 
ce n-am cincizeci de ani în plus ca să îndrăznesc să vă fac 
curte!” 

Bătrâna Barbara e terminată. 

— Sunteţi cea mai mare dintre cele mai mari, murmur în 
continuare. Într-adevăr, doar bunul Dumnezeu v-a trimis în calea 
mea, scumpă, imensă vedetă! 

Tremură din soclu. E minunat! E fascinant! E copleşitor! 

Nu mă las, scoțând de sub sutana mea orice urmă de respect 
uman, grijuliu doar să-mi ating scopul, după cum spunea atât de 
corect Raymond Kopa în timpurile sale bune. 

— Aş vrea ca guvernele lumii întregi să-şi dea mâna şi să 
realizeze statuia dumneavoastră în aur masiv, tăiată în masă! 

— Mulţumesc, mulţumesc, micuţule, eşti un cunoscător! 

— Numele dumneavoastră va fi scris cu neon în „Istoria 
cinematografului” (Ştiu* să le vorbesc babelor, nu-i aşa?). Străzi, 
dar ce spun, bulevarde vor perpetua acest nume glorios! Şi aş 
vrea ca veritabila „Victoria din Sa-mothrace”, ridiculizând astfel 
celelalte slabe reproduceri, să-şi întindă aripile de marmură pe 
altarul legendei pe care o reprezentanţi! 

Uf! îndrăzneţ, nu-i aşa? A trebuit s-o fac! Imposibil de 
improvizat o asemenea diatribă doar pe baza ultimei apariţii 
Sagan! 

În loc de apoteoză, cad în genunchi în faţa ei şi-mi ascund 
capul în pliurile rochiei ei de lame auriu. 

Beru care moţăie reuşeşte să deschidă un ochi prin ceața 
etilică. 

— E în regulă, balamucul te aşteaptă, bolboroseşte. Eşti 
viguros, San-A. Ţi-ai lăsat cutia de vitamine C la vestiar.... 

Nu răspund nimic. Aştept. Ascult cum suspină Dama. Inima îi 
bate atât de tare încât oricine s-ar apropia de ea ar risca să fie 
răsturnat. 

— lubiţelule, suspină Barbara mângâindu-mă pe păr, fii fericit: 
nedreptăţile au fost reparate... Priveşte! 

Se ridică şi se îndreptă către pian. Apăsă de opt ori la rând pe 
si-bemol din stânga. Miracol! Instrumentul se  învârteşte, 
descoperind o gaură în podea. Un proiector ascuns într-un 
buchet de crizanteme se aprinde. Se aude un sunet înăbuşit şi, 
lent, maiestuos, se înalţă din orificiu, înălţătoare! Sublimă! 

Beru clipeşte buimac. 


— Sunt complet năucit, bâiguie Monstruosul, cred că am 
halucinaţii. Cu permisiunea dumneavoastră, aş trage un puişor 
de somn pe canapea! Şi, întorcând spatele capodoperei, 
mândria Luvrului şi prin el şi mândria Franţei eterne, pământ al 
contrastelor şi fief al inteligenţei universale, Berurier se aşterne 
serios pe sforăit. 


CONCLUZIE 

Este mare petrecere mare în biroul Hodorogului. Sunt reuniți: 
Boss, în costum negru, cravată albă, legiune de onoare roşie şi 
calviţie roz pralină; Beru, în ţoale noi, eu însumi în albastru, la 
cravată şi la buzunare negre, Pinaud băgat în ghips cam peste 
tot şi ţinând pe genunchi o cutie mare de carton şi, în fine, 
ghiciţi cine? Sunteţi fraieri, n-o să ghiciţi niciodată; însuşi 
ministrul Bazarelor, cu figura baudelairiană şi cu vorba ca un 
hidroglisor pe lacul Ontario. Vă daţi seama ce onoare? Sinistrul 
Bazarelor în carne şi oase! Grav, cu un aer aproape tragic, ca să 
pară şi mai real. 

— Domnilor, spune, ţin să mulţumesc tuturor eroilor acestei 
anchete atât de deosebit şi de delicat desfăşurată. Spre onoarea 
deplină a dumneavoastră, v-aţi dat toată osteneala! Patria vă 
poate fi recunoscătoare având în vedere că i-aţi restituit una 
dintre cele mai frumoase piese din patrimoniul artistic. 

Berurier se smiorcăie şi-şi suflă nasul în cravată. Bă-trânu' e 
de o paloare marmoreană leită cu a Victoriei care ne-a făcut 
atâtea greutăţi şi ne-a îngrijorat atât de tare. Excelenţa-Sa 
pălăvrăgeşte, pălăvrăgeşte, pălăvrăgeşte despre cauză şi efect. 
Cu toţii vom avea dreptul la Meritul Civil, la o prelungire oculară, 
la un supliment de concediu şi la locuri gratuite în teatrele 
naţionale (dintr-alea care-ţi fac torticolis din cauza plafoanelor 
repictate). Tot vorbind aşa, povesteşte şi detalii: cum am reuşit 
s-o facem pe Puştoaică să vorbească şi cum Beru a reuşit să 
convingă staţia de pe „Noroc ţie” să lanseze un mesaj prin care 
să se ceară ajutorul... O navă de război franţuzească care trecea 
intenţionător prin promiscuitate şi, sub pretextul oficial de a 
acorda ajutor la repararea unui drum de apă, a putut să 
recupereze Victoria. Nimeni n-a ştiut nimic. Acum, miss Barbara 
este într-un azil psihiatric unde i s-a dat o păpuşă cu aspectul 
Victoriei. Ministrul aprobă, re-felicită, re-mulţumeşte. In acest 
moment, taica Pinuche îşi drege glasul. 


— Domnule minstru, zice, am ceva pentru dumneavoastră. 

li întind cutia de carton. E mare, e grea. Toată lumea e 
stupefiată, doar Moşu' e plictisit. Ministrul surâde amabil: 

— Despre ce e vorba, domnule inspector principal? 

— In timpul celor câteva zile pe care le-am petrecut la 
Samothrace, am făcut planul cercetărilor arheologice. Şi, din 
patul* în care mă aflam, bazându-mă doar pe raţionamentele 
mele, am reuşit să detectez locul precis unde a fost îngropată 
această... 

Ministrul deschide cutia. In ciuda respectului pe care i-l 
datorăm, dăm năvală. Privim. Vedem un cap minunat de zeiţă, 
sculptat în marmură. 

— Ce-i asta? întrebă Berui 

Dar minstrul care este un specialist al pietrei cizelate s-a prins 
deja. Devine chiar livid. 

— O fi oare posibil? 

— Este, afirmă Pinaud. Am verificat la Luvru, totul se leagă; 
este chiar capul „Victoriei”, domnule ministru! 

Am avut senzaţia că Excelenţa o să-l ia în braţe pe Pinaud. Că 
o să-i atârne cine ştie ce cordon şi ce medalie, în văzul lumii. 
Dar, nimic din toate acestea. După un moment de linişte, 
închide la loc capacul cutiei. 

— Prietene, îi spune lui Pinaud. Nu putem să-i restituim 
Victoriei” capul, având în vedere că reputaţia se este bazată 
exact pe decapitare. O capodoperă este o entitate căreia nu-i 
este permisă nicio adăugire. 

Îi întinde lui Pinaud cutia de carton. 

— Păstraţi" acest obiect pe şemineul dumneavoastră, îi 
spune. Şi, când veţi fi întrebat de unde provine, răspuneţi 
întotdeauna că l-aţi cumpărat la Galeriile Lafayette! 

„Franţa se bizuie pe discreţia dumneavoastră, după cum a 
contat pe curajul dumneavoastră!” 


SFÂRŞIT 


